
Cuvînt înainte 

Avînd mărturie îndemnul Sfintului Apostol 
Pavel de a ne aduce aminte de mai-marii noştri care 
ne-au grăit cuvîntul lui Dumnezeu, am început să 
adun aceste puţine însemnări despre părintele Cleopa, 
ca cei care vor privi cu luare aminte cum şi-a înche- 
iat viaţa să-i urmeze credinţa. 

Sn această strădanie am simţit cu adevărat aju- 
torul părintelui Cleopa, căci de multe ori am primit 
unele mărturii despre viaţa sa de unde nu mă aştep- 
tam şi care pînă acum au fost date uitării. 

Iată ce frumos scria părintele Ioanichie Bălan 
în urmă cu 30-35 de ani într-o însemnare pe care am 
găsit-o într-un manuscris uitat pe un raft: 

„Nu se poate spune în cîteva cuvinte viaţa lui 
smerită, ascultarea lui, tăcerea, rugăciunea şi nevoinţa 
lui de zi şi noapte. Pe lîngă acestea, era înzestrat de 
Dumnezeu şi cu o memorie deosebită, avînd o clară 
şi adîncă înţelegere a tuturor lucrurilor. 

Studii deosebite nu avea, decît doar cele cîteva 
clase primare. Adevăratele studii le-a făcut însă în 



cei zece ani de ascultare la oile schitului pe munte, 
care i-au format o adevărată universitate duhovni- 
cească. 

Acolo în urma oilor, în seninul nopţilor şi în 
sînul curat al naturii, acolo a învăţat el tainele Sfin- 
tei Scripturi, a deprins cuvintele Sfinţilor Părinţi şi a 
practicat o curată viaţă călugărească. De la oi a 
învăţat blîndeţea, din cărţi adîncul învăţăturii, de la 
izvoare bucuria lacrimilor, din murmurul codrilor 
dulceaţa sfintei rugăciuni". 

Aceste însemnări le-am grupat în trei capitole. 
Viaţa, învăţături şi Mărturii, încercînd pe cît posi- 
bil să nu repetăm ce a mai fost publicat pînă acum în 
alte cărţi, decît cele la care am mai găsit unele com- 
pletări sau lămuriri. 

Deşi au trecut aproape patru ani de la plecarea 
părintelui Cleopa din această viaţă trecătoare, totuşi 
în memoria dreptcredinciosului popor a rămas vie 
prezenţa celui care îi întîmpina cu neuitata binecu- 
vîntare: «Mînca-v-ar Raiul!». 

c. a 






VIATA 



Copilăria 

Părintele Cleopa s-a născut la 10 aprilie 1912 
în comuna Suliţa, judeţul Botoşani, într-o familie de 
ţărani drept credincioşi, Alexandru şi Ana Ilie, zişi 
Ţîrlea, cu zece copii, primind la Botez numele de 
Constantin. 

„Noi am fost zece fraţi la părinţi, din care cinci 
(patru fraţi şi o soră) am venit la mănăstire. Fratele 
cel mai mare, Mihai, a fost la Mănăstirea Durau. So- 
ra mea, Ecaterina, a fost dusă la mănăstire pe cînd 
avea doar 11 ani, iar eu şi cu încă doi fraţi mai mari, 
Gheorghe şi Vasile, am venit la Sihăstria. Pînă în 
anul 1935 mi-au murit de tineri toţi fraţii. Apoi a 
murit şi tata. Alexandru. Mai trăiam eu, ca stareţ la 
Mănăstirea Sihăstria şi mama, acasă, în comuna na- 
tală Suliţa - Botoşani. In anul 1946 am adus pe ma- 
ma la Sihăstria, am călugărit-o şi am dus-o la Agapia 
Veche, unde a trăit pînă în anul 1968, cînd s-a dus la 
Domnul în vîrstă de 92 de ani' 



:>* 

Ne povestea Părintele Cleopa că în ziua cînd 
s-a născut, părinţii săi aveau la lucru un tîmplar care 
punea draniţă pe o clădire nouă. Cînd a auzit că s-a 
născut un băiat a spus: „Acest copil va moşteni casa 
aceasta". După mai bine de treizeci de ani proorocia 
s-a împlinit odată cu moartea tatălui său. Alexandru, 
căci toţi ceilalţi fraţi ai Părintelui Cleopa muriseră, 
iar mama sa a mers la mănăstire. 



"-- 

Alexandru Ilie lumina ca un sfeşnic, prin cre- 
dinţa sa, în mijlocul familiei, lucru pe care Părintele 
Cleopa nu 1-a uitat în întreaga sa viaţă, oferind tutu- 
ror celor ce-1 vizitau un exemplu demn de urmat ca 
model de viaţă. 

Astfel, povestind, spunea: „Dumnezeu să-1 ierte 
pe tatăl meu. Era un om înalt, pleşuv, cu barbă albă. 
Alexandru îl chema. Nu ştia carte, dar avea frică de 
Dumnezeu. îl auzeam cum se ruga: «Mă închin 
Tatălui şi Fiului şi Sfîntului Duh». Să adoarmă seara 
unul neînchinat? Sau să stea la masă pînă nu zice 
Tatăl nostru! Sau să nu se ducă Duminica la bise- 
rică? Sau să audă c-a înjurat sau a fumat sau a furat 
careva din noi? Că nu-I vedeai pe el cu astea în veac; 
dar dacă te-a prins, ferească Dumnezeu! 

El a fost în casă sfeşnic. El a fost stăpîn peste 

noi. 

Mama în schimb era foarte milostivă. Dădea 
tot ce avea. De multe ori îl auzeam pe tala cum îi 
zicea: «Babă hăi, ce aduc eu cu carul, tu împărţi cu 
traista!». Avea şi darul lacrimilor. Plîngea din orice. 
Să o fi văzut cum se văieta după noi înainte de a 
pleca la mănăstire! Mergea prin cerdac şi începea să 
plîngă: «Puiu mamii, dragu mamii, că să duc la mă- 
năstire şi io rămîn singură. Puiu mamii, dragu ma- 
mii...». Vecinii îl întrebau pe tata: «Moş Alexandru, 
cine a murit la voi? Pe cine boceşte baba Ana?». «N-a 
murit nimeni, da' baba-i boceşte pe copii că vor să 
meargă la mănăstire», le răspundea tata". 



* * * 



Dă-l Maicii Domnului 



şi nu va muri 

La fel ca şi ceilalţi fraţi ai săi, de mic copil 
Costăchel, căci aşa îl alintau cei din familie, a fosl 
bolnăvicios. Avea doar cîteva luni cînd s-a îmbolnă- 
vit încît nu mai sugea nici de la pieptul mamei sale. 
Văzînd aceasta, părinţii au spus că va muri şi Cos- 
tăchel aşa cum au murit şi alţi fraţi ai lui. Dar mama 
părintelui Cleopa, punîndu-şi nădejdea în Dumnezeu, 
s-a dus cu copilul la Mănăstirea Cozancea. Iată ce ne 
povestea părintele Cleopa despre această întîmplare: 

„Cînd mama a ajuns Ia Cozancea, s-a întîlnit cu 
un părinte numit Conon Gavrilescu şi i-a spus: 

- Ce să fac părinte? Uite, copilul acesta o să 
moară. Nu mai vrea să mănînce nimic, nici măcar să 

sugă puţin lapte. Uite ce slab e! 

- Dă-l Maicii Domnului şi nu va muri! 

- Dar cum să-1 dau? 

- Ia un ştergar şi o luminare şi vino în biserică 
la icoana Maicii Domnului. 

După ce mama a făcut rost de un ştergar şi o 
luminare a intrat cu mine în biserică. Părintele Conon 
era în faţa icoanei Maicii Domnului şi i-a spus mamei: 

- îngenunchează aici şi zi după mine: Maica 
Domnului, îţi dăruiesc ţie acest copil al meu. 

Mama îmi povestea că din clipa cînd a rostit 
aceste cuvinte eu am dat semne că aş vrea să sug la 
pieptul ei. 

Tot atunci părintele Conon, pe care l-am cunos- 
cut şi eu pe cînd mergeam la Cozancea la părintele 

Paisie, a mai spus şi aceste cuvinte: «Acest copil va 
trăi cel mai mult». Iată, acum sînt bătrîn, am peste 
optzeci de ani şi nimeni, nimeni din familia mea nu 
mai trăieşte. Aşa a vrut mila lui Dumnezeu ca ce a 
fost bun să plece, iar ce este rău să mai rămînă". 

Fiind ales de Dumnezeu spre folosul multora, 
de mic a fost dăruit cu darul vorbirii şi cu o memorie 
de invidiat. Chiar şi acum, la 86 de ani, darul acesta 
nu 1-a părăsit, încît rămîneam uimiţi cu cîtă uşurinţă 
reţinea nume de oameni, localităţi şi alte date care nu 
aveau legătură directă cu ale credinţei. 



Plecarea la mănăstire 

- 

După ce a terminat şcoala primară în satul na- 
tal, fiind îndemnat şi de exemplul fratelui său Gheor- 
ghe, care era la Mănăstirea Sihăstria, şi a surorii sale 
Ecaterina, Constantin împreună cu fratele cel mai 
mare, Vasile, s-au hotărît să plece şi ei la Sihăstria. 

Să-1 lăsăm, dar, pe părintele Cleopa să ne po- 
vestească cum a fost cu plecarea la mănăstire. 

„Fratele meu, părintele Gherasim, ne mai scria 
cîte o scrisoare şi ne povăţuia cum să trăim o viaţă 
plăcută înaintea Iui Dumnezeu. Printre altele ne spu- 
nea că dacă vrem să mergem la mănăstire trebuie să 
ne obişnuim de acasă să nu mîncăm carne, căci călu- 
gărul nu are voie să mănînce carne nici la Paşti, nici 
la Crăciun, niciodată; să ne sculăm la miezul nopţii 
şi să facem rugăciune două-trei ore, ca la mănăstire. 
La început nu am spus acestea la părinţi, ca nu cum- 
va să ne oprească. Am spus doar la sora mea mai 

mare care era căsătorită şi mergea la Oastea Domnu- 
lui, împreună cu fratele meu, Vasile, ne sculam noap- 
tea şi mergeam în camera unde aveam şi o icoană 
făcătoare de minuni, care a plîns cînd a intrat în joc 
fratele Gheorghe, şi făceam acolo rugăciuni şi citeam 
din Vieţile Sfinţilor. 

Dar diavolul a încercat să mă oprească căci sora 
mea mă îndemna să nu merg la mănăstire, că acolo e 
greu, şi să rămîn în lume, că am dar de a vorbi şi să 
merg la Oastea Domnului. Aşa că nu voiam să mă 
mai scol noaptea şi să merg la rugăciune. însă, într-o 
noapte, iată ce s-a întîmplat: 

Dormeam împreună cu Vasile în aceeaşi odaie. 
Cînd s-a sculat el, m-a trezit şi pe mine. El a plecat 
în camera de rugăciune şi a lăsat uşa deschisă. In 
odaie aveam aprins opaiţul, că nu era atunci lumină 
electrică ca acum, la buton, iar mama a ieşit pînă 
afară la fîntînă să aducă apă şi văzînd uşa deschisă 
s-a uitat să vadă de ce este deschisă. Cînd a privit 
spre patul meu a văzut o dihanie mare, neagră, ce 
stătea peste mine şi mă lingea pe obraz, ca să-mi fie 
somnul mai dulce. Atunci s-a speriat şi a strigat 
foarte tare încît m-am trezit şi am mai văzut doar 
coada de la dihanie cînd ieşea pe uşă. în acea clipă 
m-am hotărît; Gata, plec la mănăstire! 

Cînd am plecat ne-am luat în spate două traiste 
cu Vieţile Sfinţilor, Psaltirea, Ceaslovul, Sfînta Scrip- 
tură, un ceas şi două icoane mari, dintre care una era 
cu Maica Domnului, cea care a plîns. Nimic altceva 
nu ne-am luat de-acasă. Tata şi mama ne-au petrecut 
pînă la locul numit Ripa lui Budăi. 

Fratele meu, Vasile, mi-a spus încă înainte de a 

pleca de acasă: 

- Măi frate, noi nu le spunem că mergem la 
Sihăstria, ci la Cozancea, că altfel nu ne lasă să ple- 
căm. Şi le mai zicem că sîmbăta mai venim pe acasă 
sau pot să vină ei la noi. Dar vezi, că despărţirea e 
cea mai grea. Cînd eu voi începe să cînt Apărătorul 
cel mai mare şi Doamne... tu să nu te mai uiţi înapoi. 

Cînd am ajuns pe cîmp fratele Vasile le tot spu- 
nea la părinţi să ne dea bagajele şi să se întoarcă aca- 
să, că ştim noi drumul la Cozancea, dar ei, ca părin- 
ţii, ziceau că mai vin oleacă cu noi. Eu, ca un copil... 
dar fratele Vasile... hotărît. Ajungînd la Rîpa lui Bu- 
dăi, a luat traistele de la tata, a sărutat mîinile părin- 
ţilor şi a început să cînte cu voce tare Apărătorul cel 
mai mare şi Doamne... Am sărutat şi eu mîinile părin- 
ţilor şi m-am luat după el. Cînd am ajuns pe partea 
cealaltă a dealului m-am uitat înapoi şi am văzut pe 
mama că era jos, plîngînd după noi. Atunci i-am zis 
lui Vasile: 

- Frate Vasile, mama a leşinat, e căzută la pă- 
mînt! 

- Măi frate, nu ţi-am spus să nu te uiţi înapoi? 
Nu ştii ce a păţit femeia lui Lot dacă s-a uitat înapoi? 
mi-a spus el foarte hotărît. 

Aşa a fost despărţirea noastră de părinţi. 

în noaptea aceea am stat la Cozancea la părinte- 
le Paisic. De acolo am venit pe jos la Suceava, ne-am 
închinat la moaştele Sfîntului Ioan cel Nou şi de aici 
am venit tot pe jos la Mănăstirea Sihăstria". 



* * * 

Intrarea în mănăstire 

Din primele zile au fost supuşi la încercări de 
către egumenul mănăstirii, protosinghelul Ioanichie 
Moroi, după care aproape un an şi jumătate fratele 
Constantin a avut ascultarea la vaci, iar Vasile la oi. 
Au mai primit un canon: timp de trei luni să nu vor- 
bească unul cu altul. 

încă de la început fratele Constantin a fost foar- 
te nevoitor. Lunea, miercurea şi vinerea mînca o dată 
pe zi, făcea sute de metanii, iar noaptea mergea la 
Utrenie de multe ori desculţ, chiar şi iarna. Nevoinţa 
i-a fost prietenă totdeauna, pînă la moarte. Deşi era 
stareţ, în chilie nu avea decît o măsuţă, cojocul şi 
rasa. 




Obştea Schitului Sihăstria - 1930 

De-aş trăi treizeci de ani 

Nu după mult timp de la intrarea în mănăstire 
fratele Constantin s-a îmbolnăvit foarte grav, crezînd 
că ar putea să moară de tînăr la fel ca alţi fraţi ai săi. 
Fiind acum la anii de osteneală şi durere ne povestea: 

„Odată m-am îmbolnăvit foarte tare. Nu puteam 
face nimic. Stăteam numai la pat; aveam temperatură 
foarte mare. Părintele stareţ a pus pe un frate, Ştefan, 
să-mi facă frecţie cu spirt. Eu, minte de copil, mă 
rugam în mintea mea: «Doamne, de-aş trăi treizeci 
de ani!». Uite, acum sînt un moşneag putred, un hîrb 
legat cu sîrmă, am optzeci şi şase de ani, şase ope- 
raţii, mîinile rupte aici şi aici şi două coaste rupte, de 
trei ori am fost arestat pentru predici, am stat ascuns 
prin păduri şi pe la casele oamenilor nouă ani şi 
şapte luni... Măi băieţi, să dea Dumnezeu să trăiţi cît 
am trăit eu, dar să nu treceţi prin necazurile prin care 
am trecut eu". 



Stagiul militar 

Cînd a sosit vremea să-şi împlinească datoria 
faţă de împăratul pămîntesc şi-a tăiat părul care îi 
crescuse peste umeri şi a fost dus la un regiment de 
transmisiuni din Botoşani. Era suficient să-1 auzi po- 
vestind cum transmitea prin «alfabetul morse» în 
aplicaţie, în manevre, ca să uiţi de necazuri. 

De multe ori a fost ispitit de cei mai mari în 
grad să nu se mai întoarcă la mănăstire, ci să rămînă 
în armată, dar n-au reuşit să-i abată gîndul de la 

părinţii şi fraţii lui din mănăstire, de la fostul lui du- 
hovnic Paisie. 

„în manevre, ofiţerii mă luau să merg alături de 
ei să le povestesc cum e în mănăstire, dar mă şi ispi- 
teau cu unele întrebări: «Măi Ilie, cum trăiesc călugă- 
rii aşa, iară neveste?», iar eu le răspundeam că viaţa 
e trecătoare. Cîte unul mai spunea: «Aşa, măi, vine 
un război şi ne ia dracul...». 

Ţin minte că pe cînd eram caporal de schimb şi 
mergeam noaptea să schimb santinelele şi ajungeam 
la «Postul 5», stăteam şi mă uitam spre munţi, iar un 
soldat, Pantea, mă întreba de ce mă uit mereu într-a- 
colo. «Sînt de acolo», îi răspundeam. Mă gîndeam 
că, acum e Utrenia, Ceasul 1. 

De obicei noaptea, mergeam în urma soldaţilor 
şi dacă mă întrebau de ce nu merg în faţă le răspun- 
deam că vreau să văd dacă ştiu parola, dar eu aveam 
de spus rugăciuni. 

Mai aveam doar cîteva luni pînă la eliberare şi 
am venit în concediu, şi m-am dus la părintele Paisie 
deoarece construia o casă nouă cu paraclis. Cînd a 
trebuit să mă întorc la regiment, m-a însoţit pe cîmp 
şi mi-a zis: 

- Spune-mi, frate Constantine, dacă te liberezi 
din armată nu vii aici la mine? 

- Prea Cuvioase, nu vreau să te mint. Eu sînt 
legat sufleteşte de Mănăstirea Sihăstria, unde m-am 
dus întîi şi unde fraţii mei au murit. Aici, la Cozan- 
cea, este prea aproape de satul meu şi vreau să fiu 
mai străin şi necunoscut de cei din satul meu şi de 
rudeniile mele. Astfel că, după liberarea mea mă voi 
întoarce tot la Sihăstria. 

El, auzind, a lăcrimat şi a zis: 

- Eu am nădăjduit că voi avea un ucenic din 
Familia voastră, dar dacă nu ai de gînd să vii aici, 
după armată, atunci hai să facem un jurămînt. Să fa- 
cem mai întîi trei metanii. 

După ce am făcut trei metanii amîndoi, el a zis: 

- Prea Sfîntă Treime, Dumnezeul nostru, pentru 
rugăciunile Prea Sfintei Născătoare de Dumnezeu şi 
ale tuturor sfinţilor Tăi, rînduieşte ca, de va muri fra- 
tele Constantin înaintea mea, să fiu eu la capul lui, 
iar de voi muri eu mai înainte, să fie el la capul meu! 

După aceea, cu multe lacrimi, ne-am luat rămas 
bun unul de la altul. Această despărţire a noastră a 
avut loc în vara anului 1936". 




Din nou împreună 

Zece ani de studii 

Reîntors din armată, fratele Constantin a avut 
în continuare ca ascultare grija oilor mănăstirii. Ast- 
fel, pe cînd mergea cu oile nu uita niciodată să-şi ia 
traista cu cărţi de citit. Cînd cineva îl întreba de unde 
cunoaşte atîtea lucruri şi unde le-a învăţat, el cu plă- 
cere îi răspundea: „«Studiile» le-am făcut pe muntele 
Tăciunele, cînd eram cioban la oi". 

După cum ne mărturiseşte: „Cele mai mari bu- 
curii duhovniceşti le-am avut în primii 10 ani, cînd 
am fost cioban la oile mănăstirii. Stîna, oile, trăirea 
în linişte şi singurătate pe munte, în mijlocul naturii 
mi-au fost cea mai înaltă şcoală de călugărie şi teolo- 
gie din toată viaţa mea. In aceşti ani m-am rugat cel 
mai mult şi am citit numeroase scrieri ale Sfinţilor 

Părinţi, precum: Patericul, Scara Sfmtului Ioan Scă- 
rarul, Sfintul Isaac Şirul, Sfîntul Efrem Şirul, Puţul 
Simţului Ioan Gură de Aur, Hexaimeronul Sfîntului 
Vasile cel Mare, Vieţile Sfinţilor şi Sfinta Scriptură. 
Cărţile le împrumutam din bibliotecile Mănăstirilor 
Neamţ şi Secu şi le purtam cu mine în desagă, cu oile 
pe munte. Iar rugăciunea mea era după cum îmi spu- 
nea stareţul meu. După ce terminam pravila, mîncam 
ceva din desagă, apoi scoteam scrierije Sfinţilor Pă- 
rinţi şi citeam pe lîngă oi pînă seara. îmi erau aşa de 
dragi cuvintele Sfinţilor Părinţi încît se lipeau ca 
ceara de memoria mea. Odată m-am întîlnit cu Sfîn- 
tul Ioan Iacob, care pe atunci era bibliotecar la Mă- 
năstirea Neamţ, şi mi-a dat să citesc cartea Alfavita 
sufletească. 




Fratele Constantin Ilie 

Apoi mă întîlneam cu unii pustnici care se ne- 
voiau în pădurile din împrejurimi, cărora le ceream 
cuvinte de folos şi binecuvîntare şi le duceam cîte 
ceva de mîncare de la stînă. 

Erau şi în mănăstire părinţi bătrîni, sporiţi, cu 
multă luare aminte, care făceau ascultare cu rugăciu- 

nea în minte şi de la care am avut multe de învăţat. 

într-o zi mă cheamă la el un bătrîn, Cozma Fer- 
muş, care bătea grîul pentru colivă în piuă şi-mi zice: 

— Măi nepoate, vino-ncoace. M-a pus popa sta- 
reţu să bat aici şi mi-o zis că de cîte ori bat cu picio- 
ru să spun şi Doamne lisuse, da de două ori am uitat. 

Săracu bătrîn, se spovedea la mine! 

Tot acest bătrîn, cînd a văzut prima dată maşi- 
nă în Sihăstria, pe la anul 1932, m-a chemat la el şi 
mi-a zis: 

- Măi nepoate, sfîrşitu lumii, sfîrşitu lumii!... 
El nu văzuse maşină aici niciodată. Acum dacă 

ar trăi el să vadă «sfîrşitu lumii», cu atîtea maşini!... 
Acum aici e Sihăstria Bucureştilor! 

Un alt bătrîn de la care am avut multe de învă- 
ţat a fost naşul meu de călugărie, Proclu Popa. 

Părintele Veniamin Iorga avea mare evlavie la 
Maica Domnului şi o numea «Floare fără umbră». 
Uite aşa îi curgeau lacrimile cînd spunea. 

Duminica mă chemau părinţii bătrîni să Ie ci- 
tesc din Ava Arsenie. La urmă îmi ziceau: «Măi ne- 
poate, ăştia au fost călugări!». 

M-am folosit foarte mult de smerenia bătrîni- 
lor". 

Părinte, eu am să mor! 

într-o iarnă, pe cînd era la oi împreună cu un 
călugăr mai bătrîn numit Galaction Hie, în timp ce 
mătura de zăpadă ocolul oilor a simţit în gură ceva 
călduţ şi sărat. Cînd a scuipat, era numai sînge. 
Atunci şi-a adus aminte că fraţii lui, Gherasim şi Va- 

sile, au trăit numai 26 de ani şi s-ar putea să moară şi 

Părintele Galaction văzîndu-1 abătut, 1-a întrebat: 
„- Frate Costică, ce s-a întîmplat? De ce eşti 
aşa de supărat? Spune-mi. 

' - Părinte, eu am să mor! Uite, îmi vine numai 
sînge în gură. Toţi fraţii mei au murit de tineri şi am 
să mor şi eu! 

- Eeeii 'racu de tine! Lasă, că n-ai să mori. Ia 
un hîrleţ şi du-te la carpenul de colo şi sapă pe lîngă 
el şi vei afla rădăcini de urzici. Spală-le bine şi le 
fierbe, şi bea ceai de rădăcini de urzici şi o să-ţi 

treacă. 

De cum am băut ceai de rădăcini de urzici s-a 

oprit sîngele. Eu am tot băut ceai, iar primăvara arh 

făcut ceai de urzici verzi şi n-am mai avut necaz cu 

plâmînii. 

Prin anul 1962, cînd am fost la Bucureşti şi 
mi-au flcut o rază la plămîni, m-a întrebat doctorul 
ce am luat că plămînul drept parcă a crescut din nou. 
Atunci i-am povestit şi lui cum am fost bolnav şi 
cum «doamna urzică» m-a făcut sănătos. 

Acum la stînă e lumină electrică, atunci numai 
bordei, turlă; parcă ar fi poveşti". 



O făgăduinţă pentru viaţă 

„La un an după ce m-am liberat din armată a 
venit un ordin ca cei care nu sînt călugăriţi să fie lu- 
aţi la concentrare. Atunci Sihăstria aparţinea de Mă- 
năstirea Neamţ şi cei de acolo voiau să mă ia la ei. 

Stareţul meu, Ioanichie, care era duhovnicul stareţu- 
lui de la Neamţ, Melchisedec Dumitriu, nu voia să 
mă dea, iar stareţul Melchisedec nu voia să mă călu- 
gărească şi să-mi dea adeverinţă că sînt călugăr, ca 
să nu fiu concentrat. Părintele Ioanichie Moroi, Dum- 
nezeu să-1 odihnească, că tare o mai fost cu frică de 
Dumnezeu şi tare o mai fost cu credinţă, m-a călu- 
gărit în Postul Sfintei Marii; îmi aduc aminte. Of! 
Era un părinte, Nicolae Grădinarii, cu barba mare, 
poate l-aţi apucat unii? El a zis, cînd m-a dus în faţa 
Sfintului Altar: «Preacuvioase părinte, să-i punem 
numele Cleopa, că nu avem nici un Cleopa aici!», şi 
bătrînul a pus mîna pe foarfece şi Cleopa mi-a zis. 
Aşa a fost scris. 

Cînd m-am dus la Mănăstirea Neamţ şi am 
spus că bătrînul m-a călugărit şi îl rog să-mi dea ade- 
verinţă că sînt călugăr, nici nu a vrut să audă. Nici nu 
voia să-mi spună pe nume. Trei zile am stat la Mă- 
năstirea Neamţ fără să mănînc sau să beau ceva şi 
mă rugam tot timpul, iar unde-1 vedeam pe stareţ 
mergeam înaintea lui, îi făceam metanie şi spuneam 
«blagosloviţi şi mă iertaţi», dar el nici nu se uita la 
mine. Eram hotărît să postesc şi să mă rog cît mă vor 
ajuta puterile. 

în a treia zi eram slăbit, că abia mai stăteam pe 
picioare, atunci l-am auzit pe stareţ cum a ieşit pe 
cerdacul stăreţiei şi îi spune la un frate: «Du-te şi 
vezi unde-i călugărul ăla şi cheamă-1 aici. M-a bi- 
ruit!». Aşa am primit adeverinţă că sînt călugăr şi am 
scăpat de concentrare". 

* * * 

Acceptarea preoţiei 

După ce a fost tuns în monahism, monahul Cle- 
opa s-a reîntors la păstoritul oilor schitului unde şi-a 
continuat «studiile» pînă în anul 1942 cînd „...am 
fost luat de la oi şi am fost numit în fruntea unei Co- 
misii de conducere a Schitului Sihăstria, că părintele 
egumen era bolnav". 

Propunîndu-i-se în repetate rinduri să primeas- 
că hirotonia, părintele Cleopa nu a primit-o pînă ce 
nu s-a încredinţat că aceasta este voia lui Dumnezeu. 

„Citind eu prin cărţi şi auzind că Sfîntul Grigo- 
rie Teologul şi Sfîntul Ioan Gură de Aur au fugit mul- 
tă vreme de preoţie, mă temeam să primesc o aşa de 
mare treaptă, prin care mulţi nevrednici s-au osîndit. 
De aceea, nu vroiam să primesc preoţia. Dar în toam- 
na anului 1944, mergînd cu carul cu boi la via mănăs- 
tirii de la Racova-Buhuşi, ne-a ieşit înainte plîngînd 
o bătrînă dintr-un sat, cu un Liturghier, un epitrahil, 
o cruce de mînă şi un baston preoţesc şi mi le-a dat 
mie, zicînd: «Părinte, aceste lucruri au rămas la mine 
de la un bătrîn preot care a murit. Vi le dau sfinţiei 
voastre, poate vă trebuie!». Le-am dus la mănăstire. 
Acest lucru m-a mişcat atît de mult, încît l-am soco- 
tit un semn dumnezeiesc ca să primesc Taina Preoţiei 
şi ascultarea de stareţ". 

Vreau să-l cunosc pe Cleopa 

De multe ori, chiar în situaţii care nu păreau a 
putea fi rezolvate, părintele Cleopa a văzut purtarea 
de grijă şi ajutorul Maicii Domnului, Ocrotitoarea sa 
din copilărie. 

„După ce a ars mănăstirea şi apropiindu-se ziua 
hramului, eram îngrijorat că nu aveam nimic cu ce să 
facem hramul. M-am sfătuit cu părintele Ioil ce să 
facem, aşa că am plecat la Mănăstirea Neamţ să îm- 
prumut ceva bani să cumpărăm farfurii, linguri, ali- 
mente şi tot ce-ar mai trebui. Cînd am ajuns la Neamţ, 
mi-au spus că ne ajută dar prima dată trebuie să facă 
Consiliu, să aprobe Consiliul. Şedinţa avea loc săptă- 
mîna cealaltă, iar hramul era peste două-trei zile. 
Eram tare supărat şi nu ştiam ce să fac, unde să mă 
duc să împrumut. Poate la cineva din Tîrgu Neamţ. 

Cum eram aşa supărat şi mă gîndeam că n-o să 
putem face hram în cinstea Maicii Domnului, mă 
vede un părinte şi-mi zice: 

- Ce faci pe aici, părinte Cleopa? 

- Am venit cu nişte treburi, îi răspund eu. 

- A venit un director mare de la Bucureşti, care 
e la mine, şi mi-a zis că: «Vreau să-l cunosc pe Cleo- 
pa, că am auzit de el». Hai să-l vezi că nu ştiu ce 
vrea, da e un om credincios, îl cheamă Vîlsan. 

Cînd am ajuns la domnul Vîlsan mi-a spus că e 
director la telecomunicaţii, că a auzit de Sihăstria şi 
a vrut să mă cunoască. M-a întrebat cum de am venit 
pe aici tocmai acum şi, cînd i-am povestit motivul, 
mi-a zis: 

- Nu te necăji, uite îţi dau eu 100.000 lei să 
aveţi pentru hram. 

Eu nu ştiam cum să-i mai mulţumesc pentru 
ajutor, da el îmi zice: 
i -Mai ţine 100.000! 

| Ce să mai spun! Nu ştiam cum să-i mai mul- 
umesc Maicii Domnului şi domnului Vîlsan! Ba îl 
cheamă şi pe şofer ca să mă ducă cu maşina pînă la 
Secu, că de la Secu pînă la Sihăstria nu mai era drum 
de maşini. Dar minunea Maicii Domnului a fost mare, 
căci Ia despărţire mi-a mai dat 100.000 lei. 

Eu, acuma, mă gîndeam ce-o să fac de la Secu 
înă la Sihăstria, unde să ascund banii, dacă mă întîl- 
esc cu Baltă şi-mi ia toţi banii? 

Cînd am coborît la Secu, altă minune! Şoferul 
îmi dă şi el 60.000 lei. în total 360.000 lei! La aşa 
ceva nu m-am aşteptat niciodată! 

Am ascuns banii prin ciorapi, pe unde am putut, 
şi am lăsat ceva şi în buzunar, pentru Baltă..., dacă 
mă întîlnesc cu el. Da' m-a ajutat Maica Domnului şi 
u m-am întîlnit cu nimeni pe cărare. 

A doua zi am mers cu căruţa la Tg. Neamţ şi 
am cumpărat de toate pentru hramul Maicii Domnu- 
lui, ba ne-au rămas bani de am făcut şi un corp de 
chilii pentru călugări, care este şi astăzi. 

Domnul Vîlsan a venit mai tîrziu la mănăstire 
şi i-am dat o chilie din cele făcute cu banii pe care 
mi i-a dat atunci cînd l-am cunoscut". 

Stareţ la Mănăstirea Sihăstria 

Fiind hirotonit, după trecerea la cele veşnice a 
stareţului său, ieromonahul Cleopa Ilie devine stare- 
ţul mănăstirii', ascultare care, după cum ne mărturi- 
seşte, nu i-a fost deloc uşoară. 

„După incendiul din 1941, cînd i-a dat foc ban- 
ditul Baltă, mănăstirea era în reparaţie, nu aveam 
chilii pentru călugări, iar fraţii noi se adunau mereu. 
Era greu cu hrana şi materialele, ca după război şi 
foamete. Obştea, însă, în cîţiva ani s-a dublat, ajun- 
gînd la 80 de părinţi şi fraţi. La început nu aveam 
preoţi suficienţi la biserică, paraclisul de iarnă era 
ars şi nu aveam fonduri de reparaţii. Dar ne-a ajutat 
Dumnezeu, că ne-a trimis credincioşi buni din Rădă- 
şeni şi am mers înainte. Ne-au ajutat şi Mănăstirile 
Secu şi Neamţ cu bani, hrană şi un paraclis pentru 
iarnă. Apoi am făcut călugări, am hirotonit preoţi noi 
şi am întărit programul slujbelor la biserică. Ce-am 
adăugat în plus la biserică au fost privegherile de toa- 
tă noaptea la cele douăsprezece praznice împărăteşti, 
privegherea la Acoperămîntul Maicii Domnului, marţi 
seara, şi citirea neîncetată a Psaltirii în biserică de 
către toată obştea, începînd cu stareţul mănăstirii, tra- 
diţie care se mai păstrează şi astăzi". 

Deşi anii petrecuţi ca stareţ la Sihăstria nu au 






1 în cuvîntul pe care 1-a rostit Prea Sfinţitul Episcop la insta- 
larea părintelui Cleopa ca stareţ al mănăstirii a spus şi acestea: 
«Părinte Cleopa, primeşte bastonul acesta. Cine ascultă de sfin- 
ţia ta, de Dumnezeu ascultă, cine nu, poţi să-1 baţi cu toată pă- 
durea, că om din el nu mai faci». 




fost mulţi, dar ispitele prin care a trecut au fost nenu- 
mărate. Insă, de fiecare dată a simţit ajutorul Maicii 
Domnului care 1-a ajutat să treacă peste ele sau să 
găsească sfatul cel mai potrivit spre a ajuta pe fraţii 
din mănăstire. 



Răbdare, Tănase! 

„Odată a venit la mine chelarul mănăstirii. Eu 
îi ziceam Tănase, că era venit de tînăr în mănăstire şi 
acesta îi era numele de familie. L-am văzut că era 
tare supărat şi-i zic: 

- Ce-i Tănase? Ce s-a întîmplat? 
El îmi aruncă cheile pe masă şi-mi zice: 

- Uite cheile! Eu nu mai fac la chelărie. Fratele 
mi-a spus el numele) a venit la mine, m-a îmbrîn- 

cit, mi-a luat cheile şi a luat ce a vrut el din chelărie. 
Eu nu mai fac la chelărie! 

Pe masă aveam pus un ziar desfăcut, în loc de 
faţă de masă. Acolo văd o fotografie cu un artist de 
comedie. Constantin Tănase, şi un titlu mare «RĂB- 
DARE, TĂNASE!». Atunci îi zic la Tănase al meu: 

- Bine, măi Tănase, da ia vino şi citeşte ce scrie 
aici. Vezi? Ia, citeşte cu voce tare să aud şi eu. 

Cînd a citit el «RĂBDARE, TĂNASE!» a înce- 
put să rîdă şi a luat cheile înapoi". 

* 

Din propria-mi experienţă pot să spun că pă- 
îtele Cleopa ştia să folosească pe un frate, aflat în 
ispită, cu cele mai neaşteptate răspunsuri. 

Odată am avut o mare ispită. Eram foarte tulbu- 
rat încît nu ştiam ce să mai fac, aşa că am mers la chi- 
lia părintelui Cleopa să-i spun necazul meu şi să-mi 
dea un sfat. Eram hotărît să fac orice mi-ar spune, 
chiar să plec în altă mănăstire. 

După ce am cerut binecuvîntare şi am intrat în 
chilia părintelui, am văzut că era la rugăciune şi citea 
la Psaltire (pe slovă veche, chirilică). Văzînd că sînt 
tulburat, mi-a zis: 

- Ce-i cu tine? Mînca-te-ar raiul să te mănînce! 

Ce s-a întîmplat? Ia spune-mi. 

Am început să-i spun necazul prin care treceam, 
deoarece nu puteam să fac ce mi se cerea. După ce 
i-am povestit tot, l-am întrebat: 

- Preacuvioase, acum ce să fac? 

Părintele Cleopa, privind spre Psaltire, îmi zice: 

- Uite ce scrie aici: Nedreptatea am văzut şi 

m-am scîrbit. 

Am aruncat privirea spre Psaltire şi cum ştiam 
puţin să citesc slova veche, am văzut că era deschisă 
la Psalmul 118, şi pe la stihul 163 era scris aşa ceva, 
dar nu eram mulţumit de răspuns. Eu aşteptam să-mi 
spună ceva clar, să ştiu ce să fac mai departe, aşa că 
am început din nou să-i povestesc cele întîmplate şi 
să-1 întreb a doua oară: 

- Părinte Cleopa, ce să fac? 
Dar, răspunsul a fost acelaşi: 

- Aşa scrie aici: Nedreptatea am văzut şi m-am 

scîrbit. 

- Bine, bine, aşa scrie în Psaltire, dar eu, acum, 

în situaţia asta, ce să fac? 

Şi a treia oară am auzit acelaşi răspuns: 

- Aşa scrie aici: Nedreptatea am văzut şi m-am 

scîrbit. 

Cunoscîndu-1 de mai mulţi ani pe părintele Cle- 
opa am ştiut că alt răspuns nu voi auzi de la sfinţia 
sa, aşa că am plecat puţin mîhnit, dar în minte cu 
acel stih din Psaltire: Nedreptatea am văzut şi m-am 
scîrbit. 

A doua zi, m-am dus din nou la părintele Cleo- 
pa şi i-am cerut sfatul în problema mea. I-am spus şi 
ce aş vrea să fac şi dacă îmi dă binecuvîntare pentru 
aceasta. A fost de acord, şi aşa, cu rugăciunile cuvio- 
şiei sale, pentru un timp, această ispită s-a îndepărtat 
de la mine. Acum am înţeles şi de ce în prima zi nu 
mi-a dat alt sfat. 



Daţi- vă la o parte. 
Am act de la Maica Domnului! 

- Dumnezeu i-a dat părintelui Cleopa mai multe 
daruri, dar cel mai evident a fost al cuvîntului. Prin 
predicile cuvioşiei sale a salvat din ghearele diavolu- 
lui pe foarte mulţi oameni. De aceea, acesta îi aducea 
multe ispite prin oamenii cei fără de Dumnezeu. Fi- 
ind ameninţat de către aceste slugi ale lui satan să nu 
mai vorbească, s-a hotărît ca pentru un timp să se 
retragă la linişte. Şi-a pregătit din timp un bordei în 
pădure, la Piciorul Cucului, iar cînd a sosit timpul să 
se retragă a spus că e bolnav şi merge la spital la Ro- 
man, unde cunoaşte un doctor bun. 

„Doar părintele Antonie ştia de mine unde sînt, 
nici el nu ştia unde-mi este bordeiul. N-am spus 

la nimeni altcineva că plec în pădure, ca nu cumva să 
mă caute cei de la securitate. Cu părintele Antonie 
mă întîlneam o dată pe lună într-un loc din pădure şi 
el îmi aducea cîte ceva de mîncare, cit putea să ducă 
ca să nu fie văzut de cineva. 

Odată, după ce ne-am despărţit, a venit o ploaie 
de m-a udat tot, pînă la piele. Era şi cam frig afară, 
iar eu slăbit. Cînd am ajuns la bordei, am căzut. Eram 
anchilozat de spate că nu mă mai puteam mişca. Am 
crezut că mor. Dar m-a ajutat Bunul Dumnezeu de 
am putut aprinde focul în bordei, că era pregătit, 
numai i-am dat foc să ardă şi m-am aşezat cu spatele 
la foc. Aşa am scăpat. Dacă nu aveam focul pregătit, 
cred că muream. 

Altădată, după ce m-am despărţit de părintele 
Antonie şi avînd mai multe alimente pe care le-am 
dus cu multă greutate, cînd am ajuns la bordei era 
noapte. Fiind foarte obosit nu am mai reuşit să-mi 
fac pravila obişnuită. Am zis să mă odihnesc puţin şi 
pe urmă mă voi scula la pravilă. 

încă nu adormisem, eram între somn şi veghe, 
cînd mă trezesc scos din bordei şi pus pe o roată 
mare cît brazii, ca cele de la irigaţii care aveau cupe 
cu apă, care se rotea încet-încet. De jur-împrejurul 
roţii erau numai arapi cu furci şi suliţe de foc şi stri- 
gau: «Haideţi să omorîm pe stareţul de la Sihăstria!». 
Cînd eram, acum, chiar aproape sus şi urma să cad, 
mă trezesc în mîna dreaptă cu un sul de hîrtie şi strig: 
«Daţi-vă la o parte că am act de la Maica Domnului!». 
Atunci au dispărut şi dracii, şi roata, şi tot. Dar n-am 
mai putut dormi toată noaptea, pînă a doua zi pe la 
ora unu. Plîngeam şi mă rugam". 

De multe ori îl rugam pe părintele Cleopa să ne 
povestească şi alte ispite din pădure, dar ca să ne mai 
liniştească, ne spunea doar atît: 

„Mă băieţi, aici vorbim de draci, acolo însă vor- 
beşti cu dracii. Şi dacă l-ai vedea cît e de «frumos», 
chiar de ai fi legat şi de un copăcel mai subţire, l-ai 
smulge din rădăcini şi nu te-ai opri pînă în mănăs- 
tire. Aşa e de «frumos»...". 

* 

„Odată, pe cînd trăiam ascuns într-un bordei 
făcut de doi pădurari, într-o noapte, în timp ce stă- 
team în faţa bordeiului la rugăciune, văd că vine spre 
mine o maşină ca o tanchetă cu mii de roţi, iar deasu- 
pra la turelă era un arap cu ochii roşii şi cu o pălărie 
ca o coadă de vulpe. Venea, încet-încet, dinspre pră- 
pastie direct spre bordei. Numai ce-1 aud pe arap că 
strigă la mine cu o voce răguşită, dar foarte puternică: 
«Ce cauţi aici, moşneagule?». 

Nu i-am răspuns nimic, da' m-am ridicat şi am 
cuprins în braţe bradul din bordei unde aveam Sfin- 
tele Taine şi m-am rugat: «Doamne, nu mă lăsa!». 

Atunci am văzut cum tancheta s-a oprit şi, în- 
cet-încet, s-a dat înapoi pînă la marginea prăpastiei, 
iar de acolo s-a rostogolit de mai multe ori şi a scos 
un zgomot atît de tare de n-am mai auzit bine vreo 
trei zile". 



Cea mai mare bucurie 

Odată, după ce ne-a povestit şi alte întîmplări 
minunate, am îndrăznit să-1 întreb: 

— Preacuvioase, dar bucurii nu aţi avut? Care a 
fost cea mai mare bucurie? 

- La vreo patruzeci de zile după ce m-am dus 
în pustie, m-am hotărît să mă împărtăşesc, căci aveam 
Sfintele Taine uscate la mine. Era într-o duminică. 
M-am sculat mai devreme ca altădată, mi-am făcut 
toată pravila şi am început să citesc Psaltirea. Pe la 
ora douăsprezece-unu am terminat toată Psaltirea de 
citit. Am scos Sfintul Antimis, căci aveam la mine de 
toate, şi l-am aşezat pe o cioată care era lîngă bor- 
dei. Tot în apropiere de bordei era o tufă de alun. Din 
clipa cînd am scos Sfintul Antimis şi l-am desfăcut, 
în acea tufa de alun a venit un stol de păsărele, puţin 
mai mici ca vrăbiile, dar foarte frumoase, care aveau 
pe frunte un semn alb de parcă era o cruce. Aşa păsă- 
rele n-am văzut niciodată pînă atunci şi nici de atunci 
pînă acum, niciodată. Tot timpul cît am spus rugăciu- 
nile înainte de împărtăşire şi m-am împărtăşit, şi pe 
urmă am spus rugăciunile de mulţumire după împăr- 
tăşanie şi am strîns Sfintul Antimis, ele au ciripit. 
Aşa ceva n-am mai auzit şi n-am mai văzut nicioda- 
tă! Da' eu..., eu nu am făcut nimic bun. In toate am 
fost rău, neascultător, leneş şi nici nu am mulţumit 
pentru binefacerile primite. 



Vicleana vulpe, pîşii, «guzganii» 

şi păsările 

Cînd părintele Cleopa simţea cu duhul că noi 
mai aveam nevoie şi de cîte o mîngîiere, ne mai 
povestea şi alte întîmplări din pădure: 

„într-o seară, după ce mi-am fiert cîteva urzici, 
am uitat ceaunul în faţa bordeiului pe pirostrie. Eu 
am intrat în bordei şi, deodată, aud gălăgie afară. 
Cînd ies din bordei văd o vulpe care îşi băgase capul 
in ceaun. Cînd s-a speriat şi a ridicat capul, a căzut 
toarta ceaunului după capul vulpii, iar vulpea o luă la 
vale cu ceaunul după ea. Mie nu-mi era de vulpe, cît 
de ceaun că nu mai aveam altul. Şi încep să alerg 
după vulpe şi să strig «lasă-mi ceaunul, lasă-mi ceau- 
nul...». Da' nu putea să fugă prea tare, din cauza 
ceaunului. La un moment dat ajunge în faţa unui 
brad căzut şi cum nu putea să sară peste el, din cauza 
ceaunului, era cît pe ce s-o prind. Dar, tot vicleană e! 
Văzînd că nu poate sări peste brad şi că sînt aproape, 
deodată a lăsat capul jos în ceaun, 1-a scos afară şi 
dusă a fost. Da' eu eram bucuros că am rămas cu 

ceaunul". 

* 

. „Cîteodată, pe cînd stăteam la rugăciune, ve- 
neau pîşii în bordei la săculeţul cu pîine uscată. Eu 
citeam la Psaltire şi aveam un băţ în mînă. Cînd ve- 
nea pîşul eu ziceam rugăciunea «Doamne, auzi rugă- 
ciunea mea...» şi cu băţul îl loveam pe pîş, «şi stri- 
garea mea Ia Tine să ajungă» şi alt băţ. Uite aşa mă 
rugam eu în pustie, mînca-v-ar raiul să vă mănînce. 

Da veneau şi «guzgani» care aruncau cu tăciuni 
de jar în mine ca să nu mă rog, da la ăştia nu le fă- 
ceam nimic, ci mă rugam mai departe". 

„Cînd mai mergeam prin pădure şi-mi aduceam 
lemne uscate sau bureţi ori urzici, mai veneau păsă- 
rele şi se aşezau pe capul meu şi mă ciuguleau. Nu 

aveam alţi prieteni decît păsările şi animalele sălba- 
tice. Da, să fi auzit noaptea babiţa şi chiţoranul şi 
purcelul de noapte şi flăcăii codrilor [huhurezul]...". 



Trîrnbiţa cea nefăcută de mînă 
a codrului 

„Nu departe de bordei erau doi paltini crescuţi 
dintr-o tulpină; unul peste altul. De cîte ori bătea 
vîntul aceşti paltini se frecau unul de altul şi scoteau 
nişte sunete de parcă era o cîntare. Eu i-am numit 
«trîrnbiţa cea nefacută de mînă a codrului». Abia 
aşteptam să mai bată vîntul ca să aud cîntarea lor". 



La Mănăstirea Slatina 

După aproape cinci ani de zile, odată cu înce- 
perea anului bisericesc, la 1 septembrie 1949, părin- 
tele Cleopa este transferat la Mănăstirea Slatina-Su- 
ceava, împreună cu 30 de călugări din Sihăstria. 

„Am fost chemat la Sfmtul Sinod, la Bucureşti, 
de Prea Fericitul Patriarh Justinian Marina, care mi-a 
spus să iau în grabă 30 de călugări şi să mă duc la 
Mănăstirea Slatina, care rămăsese atunci numai cu 
cîţiva călugări, iar statul avea intenţia de a o transfor- 
ma în spital. Intorcîndu-mă de la Bucureşti, am spus 
părinţilor şi fraţilor ordinul Sfintei Patriarhii. La aces- 
te cuvinte, părintele Paisie şi părintele Chirii au zis: 
«Mergem şi noi la Slatina». Au mai fost şi alţii care 
voiau să vină, da nu puteam să-i iau pe toţi. Atunci 
am pus o Priveghere de toată noaptea şi pe urmă am 

tras la sorţi. La urmă le-am spus că dacă cineva a tras 
sorţ să meargă la Slatina şi nu vrea, poate să schimbe 
cu altul care vrea să meargă. Aşa că am plecat din 
Sihăstria 30 de călugări cu un autobuz. 

Cînd am ajuns la Tîrgu Neamţ au ieşit mai 
mulţi oameni în drum şi au blocat drumul. Nu voiau 
să ne dea voie să mergem mai departe. Ei aflaseră că 
vom fi duşi la salină. Am coborît din autobuz şi le-am 
spus Ia oameni să fie liniştiţi că nu ne duce la salină, 
ci mergem la Mănăstirea Slatina şi, dacă vor, pot să 
vină Duminică la slujbă. Atunci s-au liniştit şi ne-au 
dat voie să mergem mai departe. Duminica ne-am 
trezit acolo cu mulţi dintre ei. Voiau să ştie sigur că 
nu am fost duşi la salină. 




Mănăstirea Slatina 



Părintele Paisie, duhovnicul nostru, mergînd cu 
noi la Mănăstirea Slatina, ne-a fost de mare folos, 
deoarece veneau zilnic zeci de credincioşi. Sfinţia 

sa, Dumnezeu să-1 ierte, spovedea zi şi noapte, iar 
poporul, aflîndu-1 aşa blînd, cu mare dragoste îl as- 
culta. Patriarhul Justinian ne-a dat în grijă şase mă- 
năstiri de călugări şi două de maici, Rîşca şi Vatra 
Moldoviţei. A dat ordin scris ca în toate să punem 
rînduiala canonică şi tipiconală a Sfintei Mănăstiri 
Sihăstria. Apoi am scos mîncarea de carne, am pus 
Utrenie la miezul nopţii, citirea Psaltirii în biserică, 
am pus duhovnicii de la noi să spovedească soborul 
săptămînal, după rînduiala. Toţi părinţii şi fraţii ţi- 
neau la viaţa de obşte cu mare dragoste, deoarece erau 
învăţaţi de la Sihăstria". 

Tot în această perioadă părintele Cleopa a fost 
însărcinat şi cu reorganizarea vieţii duhovniceşti la 
Mănăstirea Putna. A luat mai mulţi călugări de la 
Mănăstirea Sihăstria şi de la Mănăstirea Slatina şi au 
mers la Mănăstirea Putna, punînd aceeaşi rînduiala a 
vieţii de obşte. 

La Mănăstirea Slatina, părintele Cleopa a con- 
tinuat să înveţe poporul despre dreapta credinţă. De 
aceea, cei de la stăpînire nu erau mulţumiţi, aşa că 
într-o zi l-au arestat şi l-au dus la miliţia din Fălticeni, 
acuzîndu-1 că sabotează economia naţională. „Sabo- 
tezi economia naţională. Le spui la oameni că azi e 
Gheorghe, mîine Nicolae şi oamenii pun ţapina în 
cui şi nu mai ies la lucru". 

„M-au pus într-o cameră cu ciment pe jos şi 
f$ră de pat şi cu multe becuri aprinse. Nu puteam să 
dorm deloc. Puneam palmele la ochi să nu-mi pătrun- 
dă lumina dar tot nu îmi era de mare folos. Am aflat 
după ce am ieşit de acolo că voiau să-mi pierd me- 
moria, să nu mai pot învăţa pe oameni. Dar Dumne- 

z.eu mi-a purtat de grijă că nu am stat mult timp. 
Secretara de la miliţia din Fălticeni, o doamnă cu 
părul roşcat, cînd a aflat că sînt arestat, că ea a lipsit 
cîteva zile de la serviciu şi nu era acolo cînd m-au 
adus pe mine, a intervenit pe lîngă comandant şi m-a 
eliberat. A venit la mine şi m-a întrebat dacă o cu- 
nosc. Eu i-am spus că nu o cunosc. Atunci mi-a spus 
că este fata lui Opincaru, un evreu foarte bogat. Avea 
fabrică de cherestea la Găineşti. El, cînd a simţit că 
vin să-i ia averea, a cărat noaptea la mănăstire so- 
miere, covoare, hăinărie... M-a rugat: «Părinte, ascun- 
de-le, vrea să-mi ia toată averea, să mă bage la în- 
chisoare». L-am primit. Fata mi-a zis: «Părinte, mare 
păcat a făcut ăsta că te-a arestat. Dumneata ai făcut 
cum spune Hristos, ai ţinut şi la jidan şi la ţăran, 
dumneata n-ai &cut deosebire. Dacă eram eu la 

serviciu nu aveai să stai arestat». Eu cît am priceput 

am vrut să fac bine. încolo...". 

Pe cînd era stareţ la Mănăstirea Slatina a murit 
şi Stalin. Atunci au primit ordin de la judeţ să tragă 
clopotele de trei ori pe zi şi să facă pomenire pentru 
Stalin. „Cînd am ajuns cu slujba aproape de sfîrşit şi 
diaconul a zis «Pomeneşte, Doamne, pe robul Tău 
Iosif Vissarionovici Stalin şi-i fă lui veşnică pome- 
nire», un om mai hîtru din spate a zis de s-a auzit în 
toată biserica: «Bine că 1-a luat dracu şi pe ăsta». 
Atunci cînd s-au tras clopotele pentru Stalin, două 
clopote s-au crăpat în Moldova, semn că Dumnezeu 
nu a primit rugăciunile pentru el". 

Pentru a spori viaţa duhovnicească la Mănăsti- 
rea Neamţ, s-a hotărît să fie schimbat stareţul mănăs- 
tirii. Atunci a venit cineva cu propunerea ca să fie 

pus stareţ părintele Cleopa. Odată cu această veste 
au început şi ispitele, căci nu toţi doreau ca el să fie 
numit stareţ. Cu binecuvîntarea duhovnicului său, 
părintele Cleopa a spus că merge la spital pentru un 
control medical, dar, de fapt, s-a închis în chilia de la 
stăreţie unde timp de opt zile a ţinut post negru şi s-a 
rugat ca Dumnezeu să-i arate un semn, dacă e bine 
sau nu să primească stăreţia la Neamţ. 

„în chilie aveam o icoană cu Maica Domnului 
la care mă rugam. în a opta zi aud de la această 
icoană un glas: «Să nu-ţi fie în bigamie». Eu nu am 
înţeles ce vrea să spună, aşa că am întrebat pe un pă- 
rinte cu şcoală ce înseamnă «bigamie» şi mi-a spus 
că «bigam» e cel cu două soţii. Atunci am înţeles că 
nu trebuie să fiu cu două păreri. Şi, într-adevăr, la 
cîteva zile vine cineva şi-mi spune că la Neamţ a fost 
numit un nou stareţ. 




Snlioi -ui Miinustirii Slutintt 

Un fost vieţuitor al Mănăstirii Slatina din acea 
perioadă ne-a mărturisit că părintele Cleopa avea un 
comportament, o aşezare duhovnicească datorită că- 
rora încă din acea perioadă mulţi îl considerau ca un 
mare sfint, adevărată pildă de urmat. 

„Aveam pe atunci şaisprezece sau şaptesprezece 
ani şi într-o zi, întîlnindu-mă cu părintele Cleopa în 
curtea mănăstirii, după ce am luat binecuvîntare, 
vrînd să mă folosească, m-a întrebat: 

- Faci ascultare aici? 

- Da, preacuvioase, i-am răspuns eu. 

- Bine, dar mintea ta unde este? Uite, eu stau 
cu tine de vorbă şi spun «Doamne Iisuse...». 

Eu cred că părintele Cleopa avea rugăciunea 
inimii şi vrînd să mă ajute mi-a atras atenţia să nu 
rătăcesc cu mintea la cele nefolositoare şi pe urmă să 
uit pentru ce am venit la mănăstire. 

Poporul îl căuta grozav, atît datorită predicilor, 
cît şi faptului că lîngă părintele simţeai prezenţa lui 
Dumnezeu. Stăteai în picioare şi nu simţeai ostenea- 
lă, doar cîte un fior care îţi străbătea tot trupul. 

Părintele Cleopa se străduia foarte mult ca în 
mănăstire să se ţină un duh de viaţă duhovnicească. 
Nu se auzea cîrteală, vorbă deşartă... Tineretul avea 
rîvnă şi respecta pe bătrîni. 

Părintele avea o mare putere în cuvînt, dar acest 
lucru i-a fost pricinuitor de multe necazuri. Chiar 
unii din mănăstire au început să-1 invidieze din cauza 
predicilor, facîndu-i şi neplăceri, chiar în faţă. Părin- 
tele văzînd aceasta s-a dat la o parte, pentru a nu fi 

tulburare în mănăstire. 

Eu cred că părintele Cleopa, cu darul pe care-1 

avea de la Dumnezeu, ştia dinainte că va fi dat acel 
Decret împotriva călugărilor, de aceea s-a retras din 
stăreţie. Fiind supărat şi de către autorităţi, cu bine- 
cuvîntarea Mitropolitului a plecat din nou în pribegie 
pe la casele unor buni creştini sau prin păduri". 



Din nou în pribegie 

„Am plecat într-o căruţă cu araci şi am spus că 
merg la Sfîntul Ioan la Suceava, da' am mers la Va- 
tra Moldoviţei la un om orb. Holera, cumătrul lui 
Mardare, unde am stat cîteva luni într-o cămară fără 
geam. Am astupat uşa, am pus o scară şi de aici ur- 
cam în pod ca să pot coborî în casă. Era ca într-o ce- 
lulă de închisoare. Numai doi oameni ştiau de mine. 
Seara îi citeam din Sfînta Scriptură, iar el îmi cînta 
din trîmbiţă. 

Apoi am mai stat şi la Ion Moldovan, într-un 
coteţ. Aici, într-o noapte, în timp ce scriam o predică 
despre smerenie, blîndeţe şi îndelungă-răbdare, a vrut 
diavolul să mă omoare. 

Am mai stat cîteva luni la doi bătrîni. Ana şi 
Neculai, după aia am plecat în pădure. Doi pădurari, 
oameni de mare încredere, mi-au făcut un bordei în 
pădure la Vadu Negrilesei. 

Aici era rezervaţie de vînătoare şi aveam prie- 
teni urşii, lupii, mistreţii, cerbii, căprioarele. Din cînd 
în cînd venea cîte un pădurar şi-mi aducea cîte ceva 
de mîncare. Dumnezeu să le răsplătească dragostea 
lor, că mult m-au ajutat". 

Ajungînd din nou în pădurile din apropierea 
Mănăstirii Sihăstria, a luat legătura cu părintele Var- 
sanufie, care era scos din mănăstire şi locuia într-o 
căsuţă la marginea unei păduri. 

Se întîlneau o dată la două-trei luni, se spove- 
deau, slujeau împreună Sfinta Liturghie, unul ca pre- 
ot, iar celălalt cîntăreţ, şi se împărtăşeau. După cîte- 
va zile petrecute împreună, cînd părintele Varsanufie 
s-a întors la căsuţa lui, 1-a rugat pe părintele Cleopa, 
care era foarte slăbit din cauza postului îndelungat şi 
a multei nevoinţe, să vină şi el că i-a făcut o ascun- 
zătoare în casă unde se poate adăposti la nevoie. 

Cînd s-a hotărît să vină la părintele Varsanufie, 
au pornit amîndoi de la bordei în timpul nopţii, ca să 
ajungă înainte de a se lumina de ziuă la căsuţa de 
lîngă pădure. Aflîndu-se lîngă un pîrîu, înainte de a 
urca muntele Cotnărelul, părintele Cleopa a băut pu- 
ţină apă şi fiind foarte obosit, a simţit aşa o slăbiciu- 
ne încît nu mai putea să stea în picioare. Atunci, 
dîndu-i părintelui Varsanufie bagajul pe care îl avea, 
a început să urce muntele în genunchi şi mîini, de 
frică să nu-i prindă ziua pe drum şi să fie văzuţi de 
cineva. 

După un timp petrecut aici împreună cu părin- 
tele Varsanufie, primind unele veşti încurajatoare de 
la mănăstire, s-a hotărît să vină din nou la Sihăstria. 

„Era într-o vineri şi am venit spre mănăstire. 
Cînd am ajuns la Obcina Ciocîrlanului m-am oprit, 
am mîncat puţină pîine şi cîteva nuci şi am început 
Bă plîng, gîndindu-mă că dacă ajung în mănăstire mă 
vor duce la închisoare. Aşa a şi fost. A doua zi au şi 
venit după mine şi m-au dus, iar unul Polak mi-a tras 

nişte palme, mamă, mamă... Da' bietul Ioanichie s-a 
dus la Bucureşti la Patriarh, care a intervenit pentru 
mine şi aşa am fost eliberat". 




Din nou la metanie 

După ce ajunge din nou la metanie îşi dedică 
restul vieţii rugăciunii, liniştii, scrisului şi, în special, 
predicii şi misiunii duhovniceşti, continuînd astfel 
renaşterea spiritualităţii Ortodoxe în România, înce- 
pută de Sfintul Paisie Velicikovschi şi continuată de 
mulţi alţi părinţi despre a căror viaţă îmbunătăţită s-a 
scris prea puţin. 

Puterea cuvmtului 2 , smerenia 3 şi milostenia 4 au 



2 Odată, vorbind despre cîte feluri este mînia, la sfirşitul pre- 
dicii, cînd a ieşit din sală, o credincioasă din Piteşti a căzut în 
genunchi în faţa părintelui, 1-a prins de mînă şi se ruga cu la- 



stat la baza activităţii misionare a părintelui Cleopa, 
care, în ultimele decenii, a oferit pelerinilor mireni şi 
monahi, un sfat, o învăţătură, un sprijin moral, sufle- 
tesc sau chiar material şi, nu în ultimul rînd, o ade- 
vărată şcoală de studiere a Credinţei Ortodoxe. 

Mereu vorbea de moarte şi de înfricoşatul ceas 
ii Judecăţii care ne aşteaptă pe fiecare, iar monahilor 
le cerea o adevărată viaţă duhovnicească, lipsită de 
scopuri personale, de imoralitate, de agoniseli şi griji 
pămînteşti. 

Adesea puteai să-1 auzi spunînd tuturor care îl 
vizitau: 

„Dragii mamii, am 86 de ani, sufăr cu inima, 
cu reumatismul, cu rinichii, cu spondiloza, am şase 



crinii să nu o lase, că ea este cea stăpînită de mînia «zacos». 
Deşi părintele o mîngîia şi-i spunea să nu mai plîngă, aceasta 
nu se putea opri din plîns. Aşa ceva nu am mai văzut! 

J De multe ori am rămas uimit de adînca smerenie a părinte- 
lui Cleopa, care nu purta grijă de cele exterioare mai mult decît 

t strict necesar. Chiar şi atunci cînd, din cauza bătrîneţii şi a 
bolii, ar fi fost nevoie să-şi schimbe mai des îmbrăcămintea, 
prefera să rămînă cu aceleaşi haine, şi era întru-totul conştient 

mulţi vor fi «strîmbînd din nas». Dacă voia cineva să-l foto- 

■ 

ifieze, puteai să-1 auzi cum spune: «Du-te acolo unde găseşti 
un măgar, fotografiază-!, şi scrii pe poză Cleopa». 

'* Milostenia părintelui Cleopa era de două feluri: materială şi 
duhovnicească. De multe ori îi ajuta cu bani pe cei necăjiţi şi 
raci, atît la arătare cît şi-n ascuns (ca să nu fie văzut de uce- 
nicul cel cîrlitor). Ţiganii din comuna Pipirig îl numeau «Tatăl 
nostru». Povestea părintele Cleopa că odată a vrut să vadă dacă 
(iganii vor fi mulţumiţi de cît le dă, aşa că a luat cutia în care 
-»vea bani pentru necăjiţi şi cînd îi întreba «Mai vreţi?», ei 

puudeau «Mai dă, părinte! Mai dă, părinte!». Deşi le-a dat 
toi ce avea în cutie, ei tot spuneau «Mai dă, părinte!». 

operaţii - una cu laser, două mîini rupte - aici şi aici, 
şi doctorul îmi spune să vorbesc o oră pe zi. Da, am 
numai o oră?... Eu sînt un hîrb legat cu sîrmă, un pu- 
tregai de moşneag. 

A trăit Adam 930 de ani şi la moartea lui a 
venit Arhanghelul Uriil şi 1-a întrebat: «Adame, Ada- 
me, cum ţi s-a părut viaţa?», iar Adam i-a răspuns: 
«Aşa Doamne, cum aş fi intrat pe o uşă şi am ieşit pe 
alta». După 930 de ani! 

De aceea ne-a spus Mîntuitorul «privegheaţi şi 
vă rugaţi», că acolo e veşnicie. 

Oare de ce Bunul Dumnezeu a hotărît o veşni- 
cie în muncă în comparaţie cu această viaţă scurtă? 

Fiindcă Fiinţa care nu are margini. Care prin 
cuvînt a făcut cerul şi pămîntul, e atît de mare faţă de 
noi; căci supărăm pe Cel care ne-a dat şi apă şi lumi- 
nă şi viaţă... şi nu băgăm în seamă aceste bunătăţi. 

Cît oi mai putea, mamă, mai fac, dar mîine-poi- 
mîine mă duc. Fraţii mei, tot îmi fac semn de la ci- 
mitir: «Hai, măi frate! Hai, nu mai sta!». 

Ai văzut ce zice Sfîntul Ioan Gură de Aur: Fra- 
te, du-te adesea la cimitir şi filozofia care te va în- 
văţa cei din morminte, nu poate să te înveţe nici un 
filozof. Parcă îi auzi cum îţi spun: ce am fost noi 
ieri, sînteţi voi azi; iar ceea ce sîntem noi azi, veţi fi 
voi mîine. Şi Sfîntul Efrem zice: O, moarte, dar mai 
bine te-am numi viaţă, că toţi care cugetă la tine, 
scapă de moarte. 

Eu sînt un hîrb legat cu sîrmă, un putregai de 
moşneag şi mîine-poimîine «veşnica pomenire»". 

Deşi în ultimele luni ale vieţii sale pămînteşti, 
părintele Cleopa slăbise cu trupul, nu a încetat să 

primească pe cei care veneau să-1 vadă sau să-i ceară 
sfatul. Cu toate că avea mai multe boli şi era bătrîn, 
faţa îi era liniştită şi plină de lumină. 

De mai multe ori am fost în chilia părintelui, 
dimineaţa, cînd îşi făcea obişnuita pravilă, şi de fie- 
care dată rămîneam uimit văzîndu-i faţa atît de lu- 
minată. Eram bucuros că pot privi această faţă care 
avea în ea ceva din Lumina Taborică. 

Duminică, pe 29 noiembrie 1998, cu cîteva zile 
înainte de mutarea lui la Domnul, pe la orele 15.30- 
16.00 s-a aşezat pe un scaun cu spătar în faţa mesei 
ca să-şi facă pravila de seară. Avea în faţă, deschisă, 
nelipsita Bogorodicină. Şi eu cred cu toată tăria că în 
timp ce citea Canoanele Maicii Domnului a fost răpit 

la cele cereşti. Iată de ce: 

- după aproape o jumătate de oră de cînd s-a 

aşezat la rugăciune au venit la părintele, pe rînd, doi 
fraţi pentru a lua binecuvîntare. Deşi au încercat să 
vorbească cu părintele şi chiar i-au sărutat mîna, 
acesta nu le-a răspuns nici un cuvînt, aveai impresia 

că doarme; 

- pe la orele 20.00-21.00, Valerian, ucenicul de 
chilie al părintelui, crezînd că doarme, a încercat să-1 
trezească pentru a servi masa de seară. Cu toate că I-a 
strigat de cîteva ori (Preacuvioase..., preacuvioase..., 
părinte Cleopa...) şi 1-a mişcat de mînă, părintele nu 
a răspuns nici un cuvînt. Ba mai mult, Valerian, avînd 
impresia că doarme foarte adînc, s-a udat cu apă rece 
pe mîini şi le-a pus pe ochii părintelui Cleopa, dar 

tot nu s-a trezit; 

- abia luni dimineaţa pe la orele 3.00, după 
aproximativ unsprezece ore de stat pe scaun, s-a tre- 

zit singur, a întrebat cit e ceasul şi a cerut ceva de 
mîncare; 

- luni seara, după ce şi-a terminat obişnuita 
pravilă de seară, a dorit cu tot dinadinsul să-şi facă şi 
pravila de dimineaţă; 

- dacă nu i s-ar fi «descoperit» ceva, nu şi-ar fi 
făcut pravila de dimineaţă seara; 

- pe lîngă toate acestea: la 86 de ani să stai 
unsprezece ore nemişcat pe un scaun nu este un lu- 
cru firesc. 

Marţi a cerut celor doi ucenici pe care-i avea la 
chilie, Valerian şi Ioan, să-1 ducă să mai vadă o dată 
mănăstirea, dar, cum afară era zăpadă şi gheaţă, s-a 
mulţumit să stea pe cerdac, în faţa chiliei. 

Deşi era foarte obosit, a primit pe toţi cei care 
au venit la dînsul în această zi. 

La masa de seară a mîncat foarte puţin, iar pe 
la orele 22.00-22.30 s-a pregătit pentru odihnă. 

în chilie a fost stinsă lumina electrică, rămî- 
nînd numai lumina de la cele patru candele (trei la 
icoana Sfintei Treimi şi una la icoana Maicii Dom- 
nului, Prodromiţa) şi lumina care pătrundea din chi- 
lia alăturată. 

Ucenicii Valerian şi loan rămîneau de obicei în 
chilia părintelui Cleopa, unul pînă la miezul nopţii, 
iar celălalt, după ce îl schimba pe primul, pînă dimi- 
neaţa, ca nu cumva părintele să cadă de pe micuţul 
pat pe care-1 avea în modesta sa chilie. 

Miercuri dimineaţa, în jurul orei două şi zece 
minute, ucenicul Ioan, care era în chilia alăturată şi 
răspundea la scrisorile pe care le primise părintele 
Cleopa, a auzit că părintele respiră cu greutate, de 

aceea s-a ridicat de la masă şi s-a dus în chilia pă- 
rintelui să vadă ce se întîmplă. Părintele Cleopa dor- 
mea cu faţa în sus şi i s-a mai liniştit respiraţia. Va- 
lerian adormise în chilie şi, fiind foarte obosit, nu a 
auzit nimic. 

După aproape zece minute, fratele Ioan a auzit 
din nou că părintele Cleopa respiră cu multă greu- 
tate. S-a dus din nou în chilia părintelui şi de această 
dată 1-a ridicat de spate şi i-a zis: «Preacuvioase..., 
preacuvioase...». Atunci părintele Cleopa a răsuflat o 
dată adînc şi şi-a dat sufletul în mîinile lui Dumne- 
zeu. Era miercuri, 2 decembrie 1998, orele 2.20. 

Fratele Ioan 1-a trezit şi pe Valerian şi a coborît 
de a anunţat pe părintele stareţ, care i-a spus să-1 a- 
nunţe pe părintele eclesiarh, Ciprian, şi încă unul-doi 
călugări, ca să-1 pregătească pe părintele Cleopa şi 
să-1 aducă la biserică. 

Au mai aflat cîţiva părinţi care au ajutat la pre- 
gătirile necesare în astfel de situaţii, iar pe la orele 
5.00; în linişte, a fost coborît de la chilie şi aşezat în 
biserică. 

în scurt timp s-a răspîndit vestea atît în mănăs- 
tire cît şi în toată ţara că marele predicator şi duhov- 
nic Cleopa Ilie a părăsit această vale a plîngerii şi a 
plecat să pregătească loc şi pentru cei care îi vor 
urma viaţa sau sfaturile. 

în acea noapte, părintele Cleopa s-a arătat unor 
credincioşi apropiaţi, anunţîndu-i că a plecat din 
această viaţă. Doresc să amintesc doar un caz: 

La primele ore ale dimineţii s-au dat mai multe 
telefoane unor cunoscuţi de-ai părintelui. Cînd a fost 
sunat părintele Teofil Pândele de la Galaţi, care 1-a 

ajutat cel mai mult pe părintele Cleopa ca Schitul 
Sihăstria să devină Mănăstire de sine stătătoare, în 
anul 1949, am auzit următorul dialog: 

- Alo..., părintele Teofil? 
-Da. 

- Blagosloviţi şi ne iertaţi că vă deranjăm aşa 
dimineaţă, dar vrem să vă anunţăm ceva. 

- Da, ştiu. A murit părintele Cleopa. L-am visat 
azi noapte!!! 



Cîteva secunde am rămas fără grai... 

în ziua înmormîntării, 5 decembrie, cîteva mii 
de credincioşi au înfruntat frigul, zăpada şi gheaţa 
pentru a fi alături de iubitul lor părinte. 

Aş îndrăzni să spun că Dumnezeu a vrut să 
arate tuturor cît de plăcută a fost înaintea Sa viaţa 
părintelui Cleopa prin două minuni: 

1. Dacă pînă în ziua înmormîntării temperatura 
aerului era sub zero grade chiar şi în timpul zilei, 
dintr-o dată aerul s-a încălzit încît zăpada a început 
să se topească şi să cadă de pe acoperişuri, iar după 
înmormîntare din nou s-a răcit ca şi mai înainte. 

2. De multe ori l-am auzit pe părintele Cleopa 
povestind şi imitînd cîntul trîmbiţei pe care dorea 
foarte mult să-1 mai audă. De aceea Dumnezeu a pus 
în mintea şi inima a doi credincioşi din Bucovina să 
vină la înmormîntarea părintelui şi, pe drumul spre 
cimitir, să-i cînte din trîmbiţe durerea lor şi a noastră 
că am pierdut dintre noi pe cel care mereu ne întîm- 
pina cu «Mînca-v-ar Raiul!». 



* * * 

ÎNVĂŢATURI 



Dreapta credinţă 
a neamului românesc 

Părintele Cleopa primea pe toţi cei care veneau 
la sfinţia sa, fie ortodocşi, fie de altă religie, fie 
români, fie de alt neam, dar ţinea cu tărie la dreapta 
credinţă Ortodoxă şi nu se sfia să şi mărturisească 
aceasta. 

„Să ştiţi că rădăcina şi viaţa poporului nostru. 
Înaintea lui Dumnezeu, este credinţa cea dreaptă în 
I Iristos, adică Ortodoxia 5 . Noi ne-am încreştinat de 
.iproape două mii de ani, din timpul Sfîntului Apos- 
tol Andrei. Coloniştii romani, cărora le-au predicat 
Sfinţii Apostoli Petru şi Pavel la Roma, şi cei din 
( irecia, cînd au venit aici cu legiunile romane, au 



' Părintele Cleopa nu grăia niciodată cu de la sine putere, ci 
întotdeauna grăia din Evanghelii, din Sfinta Scriptură sau din 
I .iiţilc Sfinţilor Părinţi; iar darul înaintevederii pe care îl pri- 
mise ca rod al multelor sale nevoinţe, al ascultării depline 
in ută cu multă bucurie şi al smereniei, s-a lăsat întrezărit doar 
Unor smeriţi credincioşi, căci părintele 1-a ascuns cu multă 
ii Ijfl în cursul întregii sale vieţi. 

adus credinţa Ortodoxă. Eram daci pe atunci; stră- 
moşii noştri sînt dacii şi romanii, de ia care am ră- 
mas noi, românii. De atunci, de cînd am primit şi 
dreapta credinţă în Dumnezeu, poporul nostru a avut 
viaţă. Pînă atunci a fost mort; numai cu trupul era 
viu, iar cu sufletul era mort. Viaţa poporului român 
este dreapta credinţă în Iisus Hristos. Băgaţi de sea- 
mă! Ca popor creştin de două mii de ani de cînd sîn- 
tem noi, am avut toată administraţia noastră şi toată 
tradiţia noastră sfintă. Să ţinem cu tărie la Credinţa 
Ortodoxă. 

Aţi văzut dumneavoastră, de la primii voievozi 
creştini ai românilor, de cînd sînt cele trei Ţări Ro- 
mâne, Moldova, Muntenia şi Ardealul, toţi au fost 
creştini ortodocşi. 

Aţi văzut pe Mihai Viteazul? Mama lui a fost 
călugăriţă. Du-te la Mănăstirea Cozia şi vei afla lîngă 
Mircea cel Bătrîn, care a întemeiat această mănăstire 
şi-i înmormîntat acolo, o lespede de piatră pe care 
scrie: «Aici odihneşte monahia Teofana, mama lui 
Mihai Viteazul» - ai auzit? £1, domn peste trei Prin- 
cipate şi mama lui, călugăriţă. Apoi şi Ştefan cel 
Mare. Du-te la Mănăstirea Probota, unde este îngro- 
pat Petru Rareş, făcută de el. Vei vedea lîngă dînsul 
scris: «Aici odihneşte roaba lui Dumnezeu, monahia 
Măria Oltea, mama lui Ştefan cel Mare». Ei domni, 
şi mamele lor, călugăriţe! Vedeţi voi cîtă unire era 
atunci între credinţă şi conducere? Aşa trebuie să 
murim! 

Au cunoscut că totul este deşertăciune. Da' ei 
erau adevăraţi domni. Oricît ar fi, viaţa asta este 

umbră şi vis! Este o scurtă trecere! Dar eu cînd mor 
mă duc la o viaţă care nu are sfîrşit. Cine are să se 
roage pentru mine? Aşa cugetau înaintaşii. 

Aţi văzut că toţi îşi făceau cîte o mănăstire? 
Fericiţi şi de trei ori fericiţi au fost domnii noştri 
ortodocşi: Ştefan cel Mare şi Sfînt la Putna; Eremia 
Movilă şi Gheorghe Movilă la Suceviţa; Petru Rareş 
la Probota; Lăpuşneanu la Slatina; Alexandru cel Bun 
la Bistriţa; Mircea cel Bătrîn la Cozia. Ai auzit unde 
era inima lor? Unde este inima ta, acolo va fi co- 
moara ta. Pentru aceea au făcut ei mănăstiri, ca să 
fie pomeniţi sute de ani la Sfinta Liturghie. 

Ştefan cel Mare nu a fost baptist! Mircea cel 
Bătrîn nu a fost evanghelist sau adventist! Alexandru 
cel Bun nu a fost martorul lui Iehova; nebunii ăştia 
de sectari au ieşit acum. Nici o sectă nu exista în 
(ara noastră pe atunci. Aceştia vin din străinătate, 
plătiţi de masoni, să ne strice dreapta credinţă şi ori- 
ginile noastre şi rădăcina noastră de popor ortodox. 

Ce spune Sfîntul Efrem Şirul? „Cu omul eretic 
;i nu vorbeşti, în casă să nu-1 primeşti, la masă să nu 
stai cu dînsul, bună ziua să nu-i dai". Aceştia sînt 
inaintemergătorii lui Antihrist. Că Mîntuitorul a spus 
la Efeseni, prin Apostolul Pavel: Biserica este Tru- 
cul lui Hristos, iar cap al Bisericii este Hristos. Fie- 
care sectar care s-a despărţit de Biserică, s-a despăr- 
ţit de Hristos. E om al satanei. 

Evanghelia spune: In vremea de apoi vor ieşi 
uistoşi mincinoşi şi prooroci mincinoşi, şi vor face 
\cmne şi minuni ca să-i înşele de va fi cu putinţă şi 
«■ cei aleşi (Marcu 13, 22). Păziţi-vă de sectari, care 

dau broşuri prin trenuri, prin gări şi prin cutiile de 
poştă şi unde văd oameni, dau gratuit otrava lor. 
Cînd vei vedea o carte că nu are aprobarea Sfîntului 
Sinod şi nu are o cruce pe ea, dă-o pe foc, chiar biblie 
dacă este! Dacă-i sectară şi scrie să nu vă închinaţi 
la icoane, dă-o pe foc! Nici un păcat nu ai! Aceasta 
este otrava semănată de înaintemergătorii lui antihrist. 
Toate sînt otravă. 

Să ţineţi credinţa care aţi supt-o de la piepturile 
maicilor voastre! Să ţineţi credinţa pe care o avem 
de două mii de ani! Nu vă luaţi după slugile satanei 
care vin din apus cu milioane de dolari. Ei cumpără 
pe cei proşti şi nelămuriţi în credinţă, să rupă uni- 
tatea în sufletul poporului român, şi vor să facă cele 
mai mari erezii şi nebunii în ţara asta. 

Păziţi-vă de aceştia! Au case de rugăciuni, dar 
acolo e casa satanei. Unde nu sînt preoţi şi Arhierei, 
nu este Hristos. Că Mîntuitorul suflînd asupra Apos- 
tolilor, le-a spus aşa: Luaţi Duh Sfînt! Cărora le veţi 
ierta păcatele, se vor ierta lor, şi cărora le veţi ţi- 
nea, ţinute vor fi (Ioan 20, 22-23). Nu la sectari le-a 
spus aceasta, ci la Apostoli, la Episcopi şi la preoţi. 
Căci Apostolii, prin punerea mîinilor şi prin succe- 
siunea apostolică, au dat darul Duhului Sfînt la toţi 
preoţii din lume, prin hirotonii. 

Deci, băgaţi de seamă că: sectarii nu au ierar- 
hie canonică, nu au cele şapte Sfinte Taine, nu cin- 
stesc pe Maica Domnului şi Sfînta Cruce şi nu au 
mîntuire. De aceea, feriţi-vă de sectari. Auzi ce spu- 
ne Apostolul Pavel? Luaţi aminte de voi şi de turma 
întru care Duhul Sfînt v-a pus pe voi episcopi (zice 

de preoţi şi arhierei) ca să păstoriţi Biserica lui 
Dumnezeu, care a cîştigat-o cu sîngele Său (Fapte 

20, 28). 

Celor doisprezece Apostoli, pe care i-a ales 
Hristos, cînd S-a înălţat la cer, le-a spus: Staţi în 
Ierusalim pînă vă veţi îmbrăca cu putere de sus! 
(Luca 24, 49), şi la Duminica Mare, după zece zile, 
a venit peste ei Duhul Sfînt de sus, în chip de limbi 
de foc. Pe urmă, vorbeau în toate limbile de sub cer. 
Şi după ce i-a îmbrăcat cu putere de sus i-a trimis, 
zicînd: Mergînd propovăduiţi Evanghelia la toată 
lumea, botezîndu-i pe ei în numele Tatălui şi al Fiu- 
lui şi al Sfîntului Duh. Cel ce va crede şi se va bote- 
za, se va mîntui, iar cine nu, se va osîndi (Marcu 16, 
15-16). Deci, Biserica lui Hristos are ierarhie cano- 
nică, Duhul Sfînt este în Biserică şi cap al Bisericii 
este Hristos. Toţi sectarii, care s-au rupt de Hristos şi 
nu merg la Biserică, sînt fiii lui antihrist şi înain- 
temergători ai satanei. Să nu vă luaţi după ei! Să nu 
spuneţi că nu v-am arătat adevărul! 

Să ţinem credinţa noastră Ortodoxă, pe care au 
ţinut-o toţi voievozii noştri şi toţi părinţii noştri şi 
toţi românii cei adevăraţi. Dacă vrei să fii fiu adevă- 
rat al lui Hristos şi al Ţării Româneşti, să ţii credinţa 
cea dreaptă. Ortodoxă, pe care o ţinem de două mii 
de ani. Dacă nu, nu eşti fiu al lui Hristos şi al Biseri- 
cii, şi eşti străin de neamul românesc. Nu poţi fi ce- 
tăţean creştin şi român, dacă nu ai dreapta credinţă 
în Hristos. Eşti străin. Nu eşti fiu al ţării. Că fiu ade- 
vărat al României este cel care-i ortodox, pentru că 
Biserica Ortodoxă predomină în ţara noastră de două 

mii de ani. Iar pe cer care-s sectari să nu-i primim în 
casele noastre. 

Ţara noastră Românească a fost ortodoxă din- 
totdeauna şi trebuie să ţină linia Ortodoxiei. Orto- 
docşi ne-am născut de la origine, de la colonizarea 
Daciei, ortodocşi am trăit timp de două mii de ani şi 
ortodocşi trebuie să stăm pînă la moarte. Asta este 
adevărata credinţă a României, Ortodoxia. Nu pri- 
miţi nimic din afară, că toţi vor să ne strice unitatea 
neamului, a credinţei şi a Bisericii. Toţi aceştia sînt 
vrăjmaşii Crucii lui Hristos". 




Băgaţi de seamă! Să ţineţi credinţa noastră Ortodoxă, 

în vara anului 1989 a venit un grup de pro- 
testanţi din străinătate şi noi eram afară, iar ei i-au 
cerut să le vorbească despre rugăciunea lui Iisus. Ca 
translator traducea monahul Spiridon, care nu ştiu 
dacă mai este acum la Sihăstria. Şi părintele Cleopa 
Ie-a răspuns aşa: „Ce să vă vorbesc eu vouă de rugă- 
ciunea lui Iisus? Cel dintîi voi nu aveţi Sfintele Taine. 
Aţi rămas cu două şi cu alea ca simbol. Botezul şi 
Euharistia. Nu aveţi Euharistie, nu aveţi Cununie, nu 
aveţi Sfîntul Maslu, nu aveţi Sfînta Liturghie, nu 
aveţi nimic. Dar se poate treaba asta? Voi sînteţi în 
plop şi plopul în aer. Unde să vină Hristos dacă ha- 
rul nu-i la voi? Singurul lucru este să cunoaşteţi ade- 
vărul şi să vă întoarceţi la Biserica mamă de unde aţi 
lepădat Sfînta Tradiţie, de unde aţi lepădat Crucea, 
Icoanele şi toate celelalte pentru că Hristos nu stă în 
aer, mamă. Hristos a stat în pîntecele Fecioarei pe 
care voi o ignoraţi, Hristos a stat pe Crucea de care 
voi .vă dezgustaţi de ea, iar voi vreţi Elionul. Voi 
vreţi pe Muntele Măslinilor. Voi vreţi pe Muntele 
Taborului, dar nu vreţi să treceţi prin Golgota. Ei, 
asta nu se poate. Credinţa fără fapte este moartă. Pen- 
tru că protestanţii susţin «Sola Vita, Sola Gratia». 
Insă Hristos a spus că credinţa trebuie să aibă fapte 
şi harul trebuie să vină pe măsura faptelor". 

La care dumnealor şi-au închis frumos gura şi 
au tăcut. Nu-1 puteau contrazice pe părintele Cleopa. 



Altădată venind un grup de catolici, în toamna 
Ini 1987, au cerut să le vorbească părintele Cleopa 

despre teologia energiilor necreate şi atunci la fel le-a 
spus: Catolicismul a rămas în urmă, iar Biserica 
Catolică nu este altceva decît o armată morală ju- 
risdicţională bisericească, adică ei au pierdut lucra- 
rea harului, taina mîntuirii, prin faptul că ei se limi- 
tează doar la chestiuni de estetică, la probleme din 
afară, la probleme de comportament, de maniere, şi 
uită că taina mistică a apropierii de Dumnezeu vine 
numai prin post, asceză şi rugăciune, şi în special 
prin morala curată, nu prin materialism, ci prin spiri- 
tualitate. 



* 



Deşi trăim într-un secol al vitezei, părintele 
Cleopa rămînea asemeni cu cei din vechime. De pe 
scaunul lui aşezat pe cerdac îl auzeai spunînd: 

- Măi băieţi, măi, canonul cutare spune aşa..., 
spune aşa... 

- Părinte Cleopa, dar nu sînt cam învechite? 

- Măi băieţi, cînd le-au rînduit Sfinţii Părinţi, 
Duhul Sfînt a grăit prin gura lor. Chiar dacă or fi în- 
vechite, noi trebuie să ţinem minte următorul lucru: 
dacă Biserica pierde temelia canonică, dispare ca Bi- 
serică. Sfintele canoane cînd s-au rînduit de Sfinţii 
Părinţi, nu s-au rînduit să fie călcate, ci pentru a fi 
urmate. Nu urmate la literă, ci urmate la duh. 

Adică nu o să poată astăzi cineva să canoni- 
sească după canoanele Sfîntului Vasile cel Mare sau 
ale Sfîntului Ioan Gură de Aur sau ale Sfîntului Ioan 
Pustnicul, dar nici nu se poate să Ie ignore. Dacă de 
Hicut nu le facem, şi de respectat nu le respectăm, 








lunci mergem cu toţii în iad. Dreptarul şi cîrma Bi- 
rlicii rămîne în mîna Iui Dumnezeu şi nu în mîna 
Oamenilor. Noi dezlegăm, dar Apostolilor li s-a spus 
in Evanghelie: Ce veţi lega legat va fi şi ce veţi dez- 
lega dezlegat va fi. Dar prin ce virtute? In virtutea 
I >uhului Sfînt, iar dacă noi dezlegăm în afară de vir- 
tutea Duhului Sfînt, Duhul Sfînt nu lucrează. Deci, 
noi ne amăgim. Orb pe orb călăuzindu-se, amîndoi 
rad în groapă. Degeaba spune un preot împărtăşeş- 
ti- ic\ dacă tu ai curvit, cînd canonul spune să iei 
Mghiazmă sau îţi dă ce ţi-e prescris, sau dacă canonul 
i|i spune nu fă cutare că aşa trebuie să faci şi tu faci 
Bltfel, ne amăgim unii pe alţii. Dreptarul canonic nu 
Bste pus ca să omoare lumea, ci îi pus ca să stăvileas- 
t fi lumea păcatului. 

Mai vin băieţi, tineri, diferite persoane la spo- 
re! it şi spun să nu le dau canon prea mare că nu-1 
pot duce, iar cînd îl dau mai mic atunci îl greşesc şi 
I tnd îl dau mai mare atunci nu greşesc niciodată. De 
ceea s-au pus canoanele ca omul să se mustre de 
le, să-şi îndrepte viaţa, altminteri am transforma 
Itiserica într-un fel dejoacă. Facem ce ne place şi ne 
luăm ce ne convine. 

Lucrările şi darurile 
Preasfintului Duh 

A vrut Bunul Dumnezeu să primim o predică a 
părintelui Cleopa care nu a mai fost publicată pînă 
acum. De aceea ne-am gîndit că aceasta poate fi do- 
rinţa părintelui ca şi această predică să fie cunoscută 
de către cititori spre folosul lor sufletesc. 

,Avînd ca bază mărturiile Sfintei Scripturi şi 
ale Sfinţilor Părinţi despre felurimea darurilor şi a 
lucrărilor Sfîntului Duh în lume, voi încerca în cele 
ce urmează - după slaba mea putere de pricepere - 
să arăt pe unele din lucrările şi harurile cele nemăr- 
ginite ale Preasfintului Duh. 

Despre lucrarea Preasfintului Duh, 
în sînul Preasfîntei Treimi 

Mai întîi, am socotit de cuviinţă să arăt care 
este lucrarea Preasfintului Duh în Sfînta Treime, după 
învăţătura Sfintei Scripturi şi a Bisericii noastre 
dreptmăritoare de Răsărit. Şi iată ce voi zice: Lucra- 
rea Preasfintului Duh, în sînul Preasfîntei Treimi, 
este aceasta: 

Duhul Sfînt, Care purcede de la Tatăl, este che- 
ia care ne deschide nouă intrarea spre Hristos. Iar 
Hristos este uşa de intrare spre Tatăl. Acest lucru îl 
adevereşte Sfîntul Simeon Noul Teolog, zicînd aşa: 
„Duhul Sfînt ne deschide nouă pe Hristos, pentru că 
ne deschide nouă mintea noastră cea încuiată, pentru 

r Dumnezeu. Că ce altceva - zice el - este cheia cu- 
noştinţei, dacă nu harul Preasfintului Duh care se dă 
prin mijlocirea credinţei? Acest har deschide mintea 
noastră încuiată şi întunecată şi pricinuieşte în ea cu 
adevărat cunoştinţă prin luminare dumnezeiască. Uşa 
este Fiul, precum însuşi zice: «Eu sînt uşa» (Ioan 10, 
9). Cheia este Duhul Sfînt şi casa este Tatăl, căci «în 
casa Tatălui Meu multe lăcaşuri sînt» (Ioan 14, 2). 
Luaţi seama - zice Sfîntul Simeon - dacă «Cheia» 
nu deschide, «Uşa» nu se deschide. Şi dacă «Uşa» nu 
se deschide, nimeni nu intră în casa Tatălui. Acest 
lucru îl adevereşte şi însuşi Hristos cînd zice: «Ni- 
meni nu vine la Tatăl fără numai prin Mine»" (Ioan 
14, 6) (Sfîntul Simeon Noul Teolog, Cuvîntul 52 şi 
59, ed. a Il-a, 1866, pag. 260-306). 

La fel şi Sfîntul Irineu, cu alte cuvinte, zice 
acelaşi lucru: „Duhul pregăteşte pe om în Fiul, şi Fiul 
ii duce la Tatăl, iar Tatăl îi dăruieşte nestricăciunea 
spre viaţa veşnică" (Contra ereziilor 4, 20, 5 Migne 
I' G. VII. Col. 1035). 

Este bine să ştim că ordinea în care pomenim 
Cele Trei Persoane Dumnezeieşti nu arată o deosebi- 
i e de aşezare şi de rang înlăuntrul Preasfîntei Treimi, 
ci arată participarea pe care o are fiecare în orice lu- 
crare îndreptată asupra lumii. Lucrarea săvîrşită de 
Dumnezeu în lume este săvîrşită de cele Trei Per- 
«>;ine ale Dumnezeirii în această ordine: „Lucrarea 
porneşte de la Tatăl, e înfăptuită de Fiul şi este desă- 

rvuşită prin Duhul Sfînt, după mărturia: «Pentru că 
lintr-însul şi printr-însul şi întru Dînsul sînt toate» 
(Rom. 11, 36) [învăţătura de Credinţă Ortodoxă pg.137]. 

Despre lucrarea Preasftntului Duh 

ca şi Creator al lumii 

împreună cu Tatăl şi cu Fiul 

Despre această prea dumnezeiască lucrare a 
Sfîntului Duh, ne arată Sfinta Scriptură cînd zice: 
«Şi întuneric era deasupra adîncului şi Duhul lui 
Dumnezeu se purta pe deasupra apei» (Facere 1, 2). 
Acest cuvînt al Sfintei Scripturi, tîlcuindu-1 Marele 
Vasile, zice: „Că Duhul lui Dumnezeu încălzea de- 
asupra adîncului şi făcea vieţuitoare (gătea spre ro- 
direa de viaţă) firea apelor, după chipul şi asemăna- 
rea găinii ce stă pe ouă, care slobozeşte şi pune oare- 
care putere de viaţă în cele ce se încălzesc sub dîn- 
sa". Şi apoi zice: „întrucît din aceasta se arată că 
nici Duhul Sfint nu este lipsit de putere creatoare" 

(Hexaemeron, Cuvîntul II, fila 9, Bucureşti 1826). 

Iarăşi dumnezeiasca Scriptură ne arată pe Du- 
hul Sfînt ca Ziditor, împreună cu Tatăl şi cu Fiul, la 
facerea omului, cînd zice: «Să facem om după chipul 
şi după asemănarea noastră» (Facere 1, 26). Acelaşi 
Sfint şi mare Ierarh Vasile, tîlcuind şi aceste cuvinte 
ale Sfintei Scripturi, zice: „Pentru ce n-a zis «să faci», 
ci «să facem» om? Ca să înţelegi stăpînirea. Ca nu 
pe Tatăl să-L cunoşti şi pe Fiul să nu-L cunoşti. Ca 
să ştii, că Tatăl a făcut prin Fiul, şi Fiul a zidit cu 
voia cea Părintească, şi să slăveşti pe Tatăl întru Fiul 
şi pe Fiul întru Duhul Sfint". Apoi zice: „într-acest 
chip de obşte lucru te-ai făcut, ca şi de obşte închină- 
tor a celor Trei Feţe să fii, nedespărţind închinăciu- 
nea, ci unind pe Dumnezeire" (Hexaemeron, fila 47). 

încă şi dumnezeiescul Iov, arătînd lucrarea cea 
;ătoare a Duhului Sfint împreună cu Tatăl şi cu 
Fiul, a zis: «Duhul cel dumnezeiesc este cel ce m-a 
lUcut pe mine şi suflarea Atotţiitorului este ceea ce 
mă învaţă pe mine» (Iov 33, 4). 

Şi la amestecarea limbilor se vede lucrarea de 
obşte a Sfintei Treimi, deoarece nu zice Sfinta Scrip- 
tură «venind mă voi pogorî...», ci «veniţi şi pogorîn- 
du-ne, să amestecăm acolo limba lor, ca să nu 
înţeleagă nici unul glasul aproapelui său» (Facere 

11,7). 

Iarăşi, prea luminat arată dumnezeiasca Scrip- 
tură lucrarea cea ziditoare a Preasfintului Duh îm- 
preună cu Tatăl şi cu Fiul, cînd zice: «Cu cuvîntul 
Domnului, cerurile s-au întărit şi cu Duhul gurii Lui 
toată puterea lor» (Psalmul 32, 6). Şi în alt loc: 
«Trimite-vei Duhul Tău şi se vor zidi şi vei înnoi 
lata pămîntului» (Psalmul 103, 31). 



Despre alte lucrări ale Duhului Sfînt . 

Şi aceste puţine fiind zise despre lucrarea cea 
ziditoare a Duhului Sfint, să zicem în continuare şi 
despre alte lucrări ale Lui. 

Duhul Sfint are şi lucrarea de a face toate. De- 
spre această lucrare a Duhului Sfînt împreună cu 
Tatăl şi cu Fiul, marele Apostol Pavel zice aşa: «Da- 
irile sînt felurite, dar acelaşi Duh. Şi felurite slujiri 
.uit, dar acelaşi Domn. Şi felurite lucrări sînt, dar 
icelaşi Dumnezeu este Care lucrează toate întru toţi 

(...) Şi toate acestea le lucrează unul şi acelaşi Duh, 
împărţind deosebi fiecăruia după cum voieşte» (I 
Corinteni 12, 4-6, 11; Efeseni 4, 11; Romani 12, 6). 

Duhul Sfînt are lucrarea de a pătrunde în ini- 
mile şi cugetele noastre. Această lucrare a Preasfîn- 
tului Duh o arată Dumnezeiasca Scriptură, zicînd: 
«Eu sînt Domnul, Cel care cearcă inimile şi ispitesc 
rărunchii, ca să dea fiecăruia după căile lui şi după 
rodurile izvodirilor lui» (Ieremia 17, 10). Şi iarăşi: 
«Iadul şi pierzarea de faţă sînt la Domnul, cum dar 
nu şi inimile oamenilor?» (Pilde 15, 11). Dumneze- 
iescul Iov zice: «Gol este iadul înaintea Lui şi nu 
este învălitură pierzării» (Iov 26, 6). Iar dumnezeies- 
cul Apostol Pavel, arătînd acelaşi mare adevăr despre 
pătrunderea cea negrăită a ştiinţei lui Dumnezeu în 
noi, zice: «Pentru că viu este cuvîntul lui Dumnezeu 
şi lucrător şi mai ascuţit decît toată sabia ascuţită de 
amîndouă părţile şi pătrunde pînă la despărţirea su- 
fletului şi duhului dintre încheieturi şi măduvă, şi 
destoinic este a judeca cugetele şi gîndurile inimii. 
Şi nu este nici o făptură ascunsă înaintea Lui, ci toa- 
te sînt goale şi descoperite înaintea ochilor Celui în 
faţa Căruia vom da socoteală» (Evrei 4, 12-13). 

Duhul Sfînt are lucrarea de a şti şi a vesti viito- 
rul. Aceasta o vedem în cele petrecute cu Sfîntul 
Simeon, căci zice Sfînta Scriptură: «Şi i se vestise 
lui de către Duhul Sfînt că nu va vedea moartea pînă 
ce nu va vedea pe Hristosul Domnului» (Luca 2, 26). 
Această lucrare a Preasfântului Duh, de a şti şi a vesti 
viitorul, însuşi Mîntuitorul nostru o arată, atunci cînd 
zice: «Iar cînd va veni Acela, Duhul Adevărului, vă 

va povăţui pe voi la tot adevărul, căci nu va vorbi de 
la Sine, ci toate cîte va auzi va vorbi, şi cele viitoare 
va vesti vouă» (Ioan 16, 13). Şi Ia Faptele Apostoli- 
lor se vede luminat această lucrare a Preasfîntului 
Duh, din cele scrise: «Şi sculîndu-se unul dintre 
ilînşii, anume Agav, a arătat prin Duhul că va fi în 
|©ată lumea foamete mare, care a şi fost în zilele lui 
I llaudiu Chesarul» (Fapte 11, 28). 

De asemenea, despre această lucrare se poate 
vedea din cuvintele Sfintului Apostol Pavel, care zi- 
ce: «Decît numai că Duhul cel Sfînt mărturiseşte 
prin cetăţi, zicînd că lanţuri şi necazuri pe mine mă 
:işleaptă» (Fapte 20, 23). Şi iarăşi: «Bine a grăit Du- 
hul Sfînt prin Isaia Proorocul, către părinţii noştri» 
(Fapte 28, 25). Iar în alt loc: «Dar Duhul arătat gră- 
ieşte că în vremurile cele de apoi, se vor depărta unii 
de la credinţă, luînd aminte la duhurile cele înşelă- 
toare şi la învăţăturile cele drăceşti» (I Timotei 4, 1). 
[ar Sfîntul Apostol Petru spune: «Cercetînd în care şi 
in ce fel de vreme le arăta Duhul lui Hristos, Care 
Bra întru dînşii, mai înainte mărturisind de patimile 
lui Hristos şi de slavele cele de după aceea» (I Petru 

1,11). 

Duhul Sfînt are putere şi lucrare de a face mi- 
nuni. Acest adevăr îl arată Mîntuitorul nostru Iisus 
Hristos, cînd zice: «Iar dacă Eu cu Duhul lui Dum- 
ni /eu scot pe draci, iată a ajuns la voi împărăţia lui 
Dumnezeu» (Matei 12, 28). Apoi Sfînta Scriptură 
i c: «Şi s-au umplut toţi de Duhul Sfînt şi au înce- 
pui a vorbi în alte limbi precum le dădea lor Duhul a 
ii» (Fapte 2, 4). Iar dumnezeiescul Apostol Pavel 

arată că prin puterea Duhului Sfînt a făcut multe 
semne şi minuni, zicînd: «Intru puterea semnelor şi a 
minunilor, întru puterea Duhului lui Dumnezeu, aşa 
încît din Ierusalim şi dimprejur pînă la Iliria, am 
plinit Evanghelia lui Hristos» (Romani 15, 19). Şi 
iarăşi: «Şi unuia i se dă întru acelaşi Duh credinţă, 
iar altuia darurile vindecărilor, întru acelaşi Duh, ... 
unuia faceri de minuni...» (I Corinteni 12, 9-10). 

Duhul Sfînt a înviat pe Iisus Hristos, după măr- 
turiile Sfintei Scripturi, care zice: «Iar dacă locuieşte 
întru voi Duhul Celui ce a înviat pe Iisus din morţi. 
Cel ce a înviat pe Iisus Hristos din morţi va face vii 
şi trupurile voastre cele muritoare, pentru Duhul Lui 
Cel ce locuieşte întru voi» (Romani 8, 11). Şi iarăşi: 
«Pentru că şi Hristos a suferit o dată moartea pentru 
păcatele noastre, EI Cel drept pentru cei nedrepţi, ca 
să ne aducă pe noi la Dumnezeu, omorîndu-se cu 
trupul, şi înviind cu Duhul» (1 Petru 3, 18). 

Duhul Sfînt are lucrarea de a ne renaşte pe noi 
duhovniceşte. Această lucrare a Duhului Sfînt a ară- 
tat-o Mîntuitorul nostru Iisus Hristos atunci cînd a 
zis către Nicodim: «Adevărat, adevărat, zic ţie, de 
nu se va naşte cineva din apă şi din Duh, nu va putea 
să intre întru împărăţia lui Dumnezeu» (Ioan 3, 5). 
Iar marele Apostol Pavel, arătînd această lucrare ha- 
rică a Duhului Sfînt asupra noastră, zice: «EI ne-a 
mîntuit nu din faptele cele întru dreptate săvîrşite de 
noi, ci după a Lui îndurare prin baia naşterii celei de 
a doua şi prin înnoirea Duhului Sfînt» (Tit 3, 5). 

Duhul Sfînt este izvorul vieţii, căci Sfînta 
Scriptură zice: «Căci legea Duhului vieţii întru Hris- 

s Iisus m-a izbăvit de legea păcatului şi a morţii» 
(Romani 8, 2). Şi dumnezeiescul Iov adevereşte acest 
lucru, zicînd: «Duhul cel dumnezeiesc este Cel ce 
in a făcut pe mine şi suflarea Atotţiitorului este ceea 
re mă învaţă pe mine» (Iov 33, 4). Iar psalmul care 
Bice: «Că la Tine este izvorul vieţii, întru lumina Ta 
vom vedea lumină» (Psalmul 35, 9), arată acelaşi 

lucru. 

Duhul Sfînt dă viaţa de veci. Lucrarea aceasta 
,i Duhului Sfînt o adevereşte dumnezeiescul Apostol 
favel cînd zice: «Cel ce seamănă în trupul său, din 
trup va secera stricăciune; iar cel ce seamănă întru 
Duhul, din Duhul va secera viaţă veşnică» (Galateni 
o, 8). Iar Solomon zice: «Cel necredincios face lu- 
cruri nedrepte, iar sămînţa drepţilor plata adevărului. 
Fiul drept se naşte spre viaţă, iar urmarea celui ne- 
credincios este moartea» (Pilde 11, 18-19). 

Duhul Sfînt este izvorul vieţii duhovniceşti. 
I >cspre această lucrare a Duhului Sfînt, Sfînta Scrip- 
tură zice: «Şi voi da Duhul Meu întru voi şi veţi în- 
via şi vă voi pune pe voi pe pămîntul vostru, şi veţi 
cunoaşte că Eu sînt Domnul, grăit-am şi voi face, 
/icc Domnul» (Iezechiel 37, 14), iar Sfîntul Apostol 
Pavel zice: «Că oricîţi cu Duhul Iui Dumnezeu se 
poartă, aceştia sînt fii ai lui Dumnezeu» (Rom. 8, 14). 

Duhul Sfînt este izvorul a toată înţelepciunea, 
.lupă mărturia Sfîntului Apostol Pavel, care zice: 
•-Iar noi nu am primit duhul lumii, ci Duhul Cel de 
li Dumnezeu, ca să cunoaştem cele dăruite nouă de 
Dumnezeu, pe care le şi grăim, dar nu în cuvinte în- 
văţate din înţelepciunea omenească, ci întru cele în- 

văţate ale Duhului Sfînl, cele duhovniceşti cu cele 
duhovniceşti asemănîndu-le» (I Corinteni 2, 12-13). 

Duhul Sfint are lucrarea de a învăţa pe cei cre- 
dincioşi. Această lucrare a Duhului Sfint ne-a arătat-o 
însuşi Mînluitorul, cînd a zis: «Că Duhul Sfint vă va 
învăţa pe voi chiar în ceasul acela ce se cade a zice» 
(Luca 12, 12), iar în alt loc zice: «Dar Mîngîietorul, 
Duhul cel Sfint pe Care-L va trimite Tatăl, întru nu- 
mele Meu, Acela vă va învăţa toate şi vă va aduce 
aminte vouă despre toate cele ce v-am spus Eu» (Ioan 
14, 26). Şi iarăşi: «Şi voi ungere aveţi de la Cel Sfint 
şi ştiţi toate» (I loan 2, 20). Şi iarăşi: «Ungerea pe 
care aţi luat-o de la Dînsul, întru voi să rămînă, şi nu 
aveţi trebuinţă ca să vă înveţe pe voi cineva, ci 
precum aceeaşi ungere vă învaţă pe voi pentru toate, 
şi adevărată este, şi nu este mincinoasă, şi precum v-a 
învăţat pe voi, rămîneţi întru aceea» (I Ioan 2, 27). 

Iar Sfintul Apostol Pavel zice: «Că unuia i se 
dă prin Duhul Sfint cuvîntul înţelepciunii, iar altuia 
cuvîntul cunoştinţei întru acelaşi Duh» (I Corinteni 
12, 8). 

Duhul Sfint are lucrarea de a povăţui pe cei 
credincioşi. Şi această lucrare a Sfintului Duh este 
adeverită de Sfinta Scriptură, care zice: «Invaţă-mă 
să fac voia Ta că Tu eşti Dumnezeul meu. Duhul Tău 
cel Bun să mă povăţuiască la pămîntul dreptăţii» 
(Psalmul 142, 10). Şi dumnezeiescul Prooroc Isaia 
adeverind această lucrare a Duhului Sfint zice: «Şi 
ca pe nişte dobitoace pe cîmp, pogorîtu-s-a Duh de 
la Domnul şi i-a povăţuit pe ei, aşa ai povăţuit pe 
poporul Tău ca să-Ţi faci Ţie nume slăvit» (Isaia 63, 



4). Iar Sfintul Apostol Pavel zice: «Căci ori cîţi cu 
Duhul lui Dumnezeu se poartă, aceştia sînt fii ai lui 
Dumnezeu» (Romani 8, 14). Şi iarăşi: «Iar de vă pur- 
taţi în Duhul nu sînteţi sub Lege» (Galateni 5, 18). 

Duhul Sfint sfinţeşte pe credincioşi. Despre 
această lucrare a Duhului Sfint se scrie: «Şi aşa eraţi 
unii dintre voi. Dar v-aţi spălat, dar v-aţi sfinţit, dar 
v-aţi îndreptat întru numele Domnului Iisus Hristos 
şi întru Duhul Dumnezeului nostru» (I Corinteni 6, 
1 1). Şi iarăşi: «Aleşi după cea mai dinainte ştiinţă a 
lui Dumnezeu-Tatăl, întru sfinţirea Duhului, spre 
ascultare şi stropire cu sîngele lui Iisus Hristos: har 
vouă şi pace să se înmulţească!» (I Petru 1, 2). 

Duhul Sfint locuieşte în credincioşi. Duhul 
Sfint ne-a fost dăruit, de aceea Dumnezeu este întru 
noi. Duhul care era prezent în creaţiunea tuturor lu- 
crurilor, vine să locuiască în noi şi provoacă bucurie 
(Romani 14, 17). El face din noi mărturisitori ai 
împărăţiei pînă la marginea pămîntului. Lucrarea 
aceasta a Duhului este adevărată şi de mărturie: «Şi 
Iu voi ruga pe Tatăl şi alt Mîngîietor vă va da vouă. 
Ca să rămînă cu voi în veac. Duhul Adevărului, pe 
Care lumea nu-L poate primi, pentru că nu-L vede, 
ii ui nu-L cunoaşte pe El, iar voi îl cunoaşteţi pe El 
că cu voi petrece şi întru voi va fi» (Ioan 14, 16-17). 
iarăşi: «Iar dacă locuieşte întru voi Duhul Celui 
1 1 a înviat pe Iisus din morţi. Cel ce a înviat pe Iisus 
Hristos din morţi va face vii şi trupurile voastre cele 
muritoare, pentru Duhul Lui Cel ce locuieşte întru 
foi» (Romani 8, 11). Şi iarăşi: «Oare nu ştiţi că voi 
înteţi templu al lui Dumnezeu şi că Duhul lui Dum- 

nezeu locuieşte întru voi?» (I Corinteni 3, 16). Iar în 
alt loc zice: «Lucrul cel bun încredinţat ţie să-1 pă- 
zeşti prin Duhul cel Sfint, Care locuieşte întru noi» 
(II Timotei I, 14). Iar Sfintul Apostol Iacov ne zice: 
«Oare vi se pare că Scriptura grăieşte în deşert? Du- 
hul, Care locuieşte întru noi, ne pofteşte spre zavis- 
tie?» (Iacov 4, 5). 

Duhul Sfînt da daruri duhovniceşti după măr- 
turia Sfintei Scripturi, care zice: «Că unuia prin Du- 
hul Sfînt se dă cuvîntul înţelepciunii, iar altuia cu- 
vîntul cunoştinţei întru acelaşi Duh» (I Cor. 12, 8). 

Duhul Sfînt inspiră pe prooroci şi pe apostoli. 
Această lucrare a Duhului Sfint a arătat-o dumneze- 
iescul Prooroc David, zicînd: «Duhul Domnului a 
grăit întru mine şi cuvîntul Lui pe limba mea» (II 
Regi 23, 2), iar Marele Apostol Pavel zice: «Care, în 
alte vremuri, nu s-a fiicut cunoscută fiilor oamenilor, 
cum s-a descoperit acum sfinţilor Săi apostoli şi pro- 
orocilor, prin Duhul» (Efeseni 3, 5). Şi Sfîntul Apos- 
tol Petru ne mărturiseşte: «Cercetînd în care şi în ce 
fel de vreme le arăta Duhul Iui Hristos, care era întru 
dînşii, mai înainte mărturisind de patimile lui Hris- 
tos şi de slavele cele după aceea» (I Petru 1, 11). Şi 
iarăşi: «Pentru că niciodată proorocia nu s-a făcut 
din voia omului, ci oamenii cei sfinţi ai Iui Dumne- 
zeu au grăit, purtaţi fiind de Duhul Sfînt» (II Pt. I, 21). 

Duhul Sfint trimite slujitorii tui Dumnezeu în 
lume, după mărturia Sfintei Scripturi, care arată acest 
lucru zi'cînd: «Apropiaţi-vă către Mine şi ascultaţi 
acestea: nu de la început întru ascuns am grăit, cînd 
s-a făcut, acolo eram, şi acum Domnul m-a trimis pe 

[ine şi Duhul Lui» (Isaia 48, 16), iar la Fapte zice: 
«Şi slujind ei Domnului şi postind, a zis Duhul Sfint: 
Osebiţi Mie pe Varnava şi pe Saul, pentru lucrul la 
care i-am chemat pe ei» (Fapte 13, 2-4). 

Duhul Sfint are lucrarea de a mîngîia pe cei 
credincioşi. Lucrarea aceasta a Duhului Sfint ne-o 
arată însuşi Mîntuitorul nostru, zicînd: «Şi Eu voi 

iga pe Tatăl şi alt Mîngîietor vă va da vouă, ca să 
ifimînă cu voi în veac; Duhul Adevărului, pe Care 
lumea nu-L poate primi, pentru că nu-L vede pe El, 
nici nu-L cunoaşte pe El; iar voi II cunoaşteţi pe EI, 
[căci cu voi petrece şi întru voi va fi!» (Ioan 14, 16- 
17). Şi iarăşi: «Iar cînd va veni Mîngîietorul, pe Care 
Eu îl voi trimite vouă de la Tatăl, Duhul Adevărului, 
Care de la Tatăl purcede. Acela va mărturisi pentru 
Mine» (Ioan 15, 26). Iar în alt loc se spune: «Iar bi- 
sericile, în toată Iudeea şi Galileea şi Samaria, aveau 
>ace, zidindu-se şi umblînd întru frica Domnului, şi 
intru mîngîierea Duhului Sfînt se înmulţeau» (Fapte 

Ml). 

Duhul Sfint este mărturisitor, lucrare adeverită 

«Ic mărturia Sfintei Scripturi, care zice: «Dar şi Du- 
hni ne mărturiseşte acestea...» (Evrei 10, 15), iar în 
.ilt loc zice: «Căci Trei sînt Care mărturisesc în cer: 
Tatăl, Cuvîntul şi Sfintul Duh, şi Aceşti Trei, Una 
SÎnt» (I Ioan 5, 7). 

| Duhul Sfint este misionar. Iisus Hristos a venit 

uns de la Duhul Sfint (Luca 4, 18), pentru a anunţa 

Iflracilor vestea cea bună a împărăţiei. însuşi Duhul 

Sfint astăzi coboară asupra bisericilor noastre pentru 

uiunţarea peste tot a acestei veşti bune. Sîntem che- 

maţi pentru a ne pocăi şi pentru a ne aduce aminte că 
sîntem misionarii Duhului-Mărturisitor al împărăţiei. 

Duhul Sfînt are lucrarea de a se arăta de faţă. 
Despre această lucrare a Duhului Sfînt, Sfinta Scrip- 
tură ne spune: «Şi botezîndu-Se lisus, îndată au ieşit 
din apă, şi iată i s-au deschis Lui cerurile şi a văzut 
Duhul lui Dumnezeu pogorîndu-Se ca un porumbel 
şi venind peste Dînsul» (Matei 3, 16; Marcu 1, 10; 
Luca 3, 21-22; Ioan 1, 32-33). Şi iarăşi: «Şi s-a făcut 
fără de veste, din cer, un vuiet, ca de suflare de vifor, 
ce vine repede şi a umplut toată casa unde şedeau. Şi 
li s-au arătat lor limbi împărţite ca de foc şi au şezut 
pe fiecare dintre ei» (Fapte 2, 2-3). Duhul Sfînt a 
grăit cu Moise: «Cînd intra Moise în cortul mărturi- 
ei, ca să grăiască Domnului, s-a auzit glasul Domnu- 
lui grăind către dînsul deasupra acoperămîntului îm- 
păcării, care este deasupra sicriului mărturiei între 
doi Heruvimi şi grăia cu dînsul» (Numerii 7, 89), cu 
Proorocul Isaia: „Şi am auzit glasul Domnului zicînd: 
«Pe cine voi trimite? Şi cine va merge la poporul 
acesta?» Şi am zis: «Iată eu sînt, trimite-mă!»" (Isaia 
6, 8), şi cu Sfintul Apostol Petru: «Şi s-a făcut glas 
către el: Sculîndu-te, Petre, junghie şi mănîncă» 
(Fapte 10, 13). 

Duhul Sfînt cercetează adîncurilc lui Dumne- 
zeu, după mărturia Sfintului Apostol Pavel, care zice: 
«Iar nouă ne-a descoperit Dumnezeu prin Duhul Său, 
că Duhul toate le cearcă, şi adîncurile lui Dumnezeu. 
Căci cine ştie din oameni ale omului, fără numai du- 
hul omului care este într-însul? Aşa şi ale lui Dum- 
nezeu nimeni nu le ştie, fără numai Duhul lui Dum- 



nezeu» (I Corinteni 2, 10-11). 

Duhul Sfînt ne călăuzeşte pe noi la tot adevă- 
rul, după cele zise de SOnta Scriptură: «Iar cînd va 
veni Acela, Duhul Adevărului, vă va povăţui pe voi 
la tot adevărul» (Ioan 16, 13). 

Duhul Sfînt ne învaţă să înţelegem cuvîntul lui 
Dumnezeu, căci spune Sfinta Scriptură: «Şi vinovaţi 
s-au făcut mustrărilor, iată vă spun înainte graiul 
suflării Mele şi vă voi învăţa pe voi cuvîntul Meu» 
(Pilde 1, 23). Şi iarăşi: „Este scris în prooroci: «Şi 
vor fi toţi învăţaţi de Dumnezeu. Deci tot cela ce au- 
de de la Tatăl, şi se învaţă, vine către Mine»" (Ioan 
6, 45). Şi în alt loc zice: «Căci aceasta este aşezămînt 
ile lege, care voi pune casei lui Israil după zilele ace- 
lea, zice Domnul: Dînd legile Mele în cugetele lor şi 
in inimile lor le voi scrie pe ele, şi voi fi lor Dumne- 
zeu şi ei vor fi Mie popor» (Evrei 8, 10). 

Duhul Sfint a inspirat toată Dumnezeiasca Scrip- 
tură, saci: «Toată Scriptura este de Dumnezeu insu- 
llată şi de folos, spre învăţătură, spre mustrare, spre 
îndreptare, spre înţelepţirea cea spre dreptate» (II Ti- 

lotei 3, 16). 

f Duhul Sfînt pecetluieşte pe cei ce aud cuvîntul 

ulcvărului şi cred în lisus Hristos, lucrare adeverită 

de Sfinta Scriptură care zice: «Prin care şi voi, auzind 

uvîntul Adevărului, Evanghelia mîntuirii voastre, 

mu care şi crezînd, v-aţi pecetluit cu Duhul ftgă- 

[uinţei Cel Sfint, Care este arvuna moştenirii noas- 

lu- spre răscumpărarea cîştigului, spre lauda slavei 

ni»(Efeseni 1,13-14). 

Duhul Sfint are lucrarea de a ne face pe noi fii 



70 



71 



după dar ai lui Dumnezeu, după mărturia Sfintei 
Scripturi, care zice: «Pentru că nu aţi luat iarăşi du- 
hul robiei, spre temere, ci aţi luat Duhul înfierii, în- 
tru care strigăm: Avva!, Părinte! însuşi Duhul acesta 
mărturiseşte dimpreună cu duhul nostru că sîntem fii 
ai lui Dumnezeu» (Romani 8, 15-16). Iar în alt loc 
zice: «Şi pentru că sînteţi fii a trimis Dumnezeu pe 
Duhul Fiului Său în inimile voastre. Care strigă: 
Avva!, Părinte!» (Galateni 4, 6). 

Duhul Sfînt are lucrarea de a însoţi şi a adeveri 
cuvîntul celor ce propovăduiesc Evanghelia lui Hris- 
tos. Această lucrare a Sfintului Duh o adevereşte 
marele Apostol Pavel, zicînd: «Iar cuvîntul meu şi 
propovăduirea mea, nu era în cuvinte îndemnătoare 
ale înţelegerii omeneşti, ci în arătarea Duhului şi a 
puterii» (I Corinteni 2, 4). Şi iarăşi zice: «Căci Evan- 
ghelia noastră nu s-a făcut la voi numai în cuvînt, ci 
şi întru putere şi întru Duhul Sfînt şi întru adeverire 
multă, precum ştiţi în ce chip am fost între voi, pen- 
tru voi» (I Tesaloniceni 1, 5). 

Duhul Sfînt ne conduce şi ne apără în comuni- 
unea sfinţilor, acest «nor de mărturii» (Evrei 12, 1) 
de ieri şi de astăzi, care ne înconjoară şi ne susţine 
în lupta care ne duce la a fi credincioşi apartenenţei 
noastre Ia împărăţia Slavei. In puterea Duhului Sfînt, 
ei trăiesc în contact cu noi. în comuniunea Sfinţilor 
se găseşte una dintre cele mai bogate experienţe ale 
rugăciunii creştine. Prezenţa Duhului Sfînt în noi face 
ca noi să rămînem toţi uniţi în credinţă, în nădejde şi 
în dragoste. 

Duhul Sfînt este împărţitor de felurite daruri. 






Despre această lucrare a Sfintului Duh ne spune Sfîn- 
lul Apostol Pavel că: «Sînt daruri felurite, dar ace- 
laşi Duh..., că precum trupul unul este şi are mădu- 
lare multe, şi toate mădularele ale unui trup, multe 
fiind, un trup sînt, aşa şi Hristos» (I Corinteni 12, 4, 
12). Iar în alt loc se spune: «Şi avînd daruri de mul- 
le feluri, după harul care ne este dat nouă, ori proo- 
rocie, după măsura credinţei. Dacă avem slujba, să 
stăruim în slujbă, dacă unul învaţă, să se sîrguiască 
în învăţătură, dacă mîngîie, să fie întru mîngîiere, 
dacă dăruieşte altora, să dăruiască cu firească nevi- 
novăţie, dacă stă în frunte să fie cu tragere de inimă, 
(Iacă miluieşte, să miluiască cu bună voinţă. Dragos- 
tea să fie nef&ţarnică. Urînd răul, şi lipindu-vă de lu- 
crul bun» (Romani 12, 6-9). 

Duhul Sfînt mai are încă şapte daruri deosebite 
lospre care aminteşte Dumnezeiasca Scriptură, zi- 
;înd: «Duhul înţelepciunii şi al înţelegerii, Duhul 
; laiului şi al puterii. Duhul cunoştinţei şi al bunei 
ocdinţe, Duhul temerii de Dumnezeu» (Isaia 11, 2-3). 

Iar roade ale Sfintului Duh, după mărturia ma- 
rini Apostol Pavel, sînt acestea: «Dragostea, bucu- 
ria, pacea, îndelunga-răbdare, bunătatea, facerea de 
bine, credinţa, blîndeţea, înfrînarea poftelor, drepta- 
tea şi adevărul» (Galateni 5, 22). 

Dar să nu creadă cineva că lucrările, darurile şi 
i nadele Duhului Sfînt sînt numai acestea prea puţine 
arătate mai sus. Căci darurile şi lucrările Sfintului Duh 
in felurimea lor nu au număr pentru că: «Bogăţia Du- 
hului Sfînt nu are sfirşit» (Sf. Grigorie Teologul, Cu- 
I umil 31, teologic 5,29, Migne P.G.XXXVI, col. 159). 

Dar, fiindcă despre lucrările Duhului Sfînt în 
lume ne este cuvîntul nostru, iar harul Duhului Sfînt 
este o lucrare necreată a lui Dumnezeu în sufletul 
nostru, şi dacă prin acest har însuşi Duhul Sfînt lu- 
crează în noi mîntuirea, apoi se pune întrebarea: mai 
avem şi noi vreo parte la lucrarea mîntuirii noastre? 

Biserica noastră dreptmăritoare de Răsărit ne 
învaţă că harul este dat tuturor oamenilor, căci: 
«Dumnezeu voieşte ca toţi oamenii să se mîntuiască 
şi la cunoştinţa adevărului să vină» (I Timotei 2, 4), 
dar Harul nu sileşte pe nimeni. Oamenii au libertatea 
să-L primească şi să conlucreze cu El, sau să-L res- 
pingă. De aceea, primii se vor mîntui, iar cei de pe 
urmă NU. 

Existenţa libertăţii voinţei ne-o adevereşte Sfîn- 
ta Scriptură, zicînd: «Iată stau la uşă şi bat, de va 
auzi cineva glasul Meu şi va deschide uşa, voi intra 
la el şi voi cina cu el şi el cu Mine» (Apocalipsa 3, 
20). Deşi oamenii nu se pot mîntui singuri, ci prin 
har, după cum este scris: «Prin har sînteţi mîntuiţi» 
(Efeseni 2, 5; Fapte 15, 11), totuşi mîntuirea atîrnă 
şi de libera voie a lor de a lăsa să pătrundă Harul în 
ei sau nu. De aceea, «mulţi sînt chemaţi, dar puţini 
aleşi» (Matei 20, 16). 

Aşadar, să înţelegem că deşi Dumnezeu voieşte 
ca toţi oamenii să se mîntuiască, dar El lucrează 
după dreptate, nu după bunul său plac. El mîntuieşte 
sau îi osîndeşte pe oameni după faptele lor. 

Acest mare adevăr ni-1 arată nouă Dumneze- 
iasca şi Sfînta Scriptură: «Căci Fiul Omului va veni 
întru slava Tatălui Său, cu îngerii Săi; şi atunci va 

-ăsplăti fiecăruia după faptele sale» (Matei 16, 27). 
Şi iarăşi: «Că Tu vei răsplăti fiecăruia după faptele 
lui» (Psalmul 61, 11). Deci, nimeni să nu cugete cele 
ale ereticilor, că se vor mîntui numai prin har, sau 
lumai prin credinţă, fără de faptele cele bune. 

Am fost întrebat cîndva de cineva: Care sînt 
lucrările Duhului Sfînt în lumea contemporană? în- 
trebare la care am răspuns aşa: Cred că Duhul Sfînt 
pururea lucrează prin harul şi darurile Sale asupra 
lumii acesteia. Căci dacă Tatăl şi Fiul lucrează îm- 
preună pînă acum (Ioan 5, 17) asupra lumii, prin 
pronie, ajutorinţă şi împreună susţinere şi prin toate 
cele spre folosul lumii (Sfîntul Grigorie Teologul, 
Cuvîntul al II-lea pentru Fiul), apoi negreşit că unit 
împreună cu Tatăl şi cu Fiul şi Duhul Cel de o Fiinţă, 
neîncetat lucrează la cele de mai sus şi la mîntuirea 

şi îndreptarea lumii. 

Iar dacă am amintit mai sus de unele lucrări ale 
Duhului Sfînt în lume, apoi să nu înţeleagă cineva că 
aceste lucrări au fost numai cîndva şi azi nu se mai 
lucrează. Sau să înţeleagă greşit că harul şi lucrările 
l'roasfîntului Duh sînt numai ale Duhului. Lucrarea 
aceasta numită Har este comună tuturor celor Trei 
IVrsoane Dumnezeieşti, pornind ca orice lucru din 
Fiinţa Dumnezeiască, care este a celor Trei Persoane. 
I )c aceea se şi zice «Harul lui Dumnezeu» (Tit 2,11) 
iau mai ales «Harul lui Hristos» (Ioan 1, 17), căci 
llristos trimite Duhul Sfînt în noi. 

Dar auzind acest cuvînt să nu înţelegem că 
lustos trimite pe ipostasul Duhului Sfînt, ci pe da- 
ni Duhului Sfînt, deoarece după mărturia dumneze- 

iescului părinte Ioan Gură de Aur: «Dumnezeu nu se 
trimite, ci Harul Lui» (Sfintul Grigorie Palama, Fi- 

localiavol. VII, pag. 218-219). 

Aşadar, acelaşi har al Duhului Sfint care se tri- 
mite nouă se zice şi harul lui Hristos, după mărturia 
marelui Apostol Pavel, care zice: «Harul Domnului 
nostru Iisus Hristos... să fie cu voi cu toţi» (II Corin- 
teni 13, 14), şi iarăşi cînd zice: «Har vouă şi pace de 
la Dumnezeu-Tatăl şi de la Domnul nostru Iisus 
Hristos» (Galateni 1, 3). De aceea, prin harul care 
vine în noi, toate cele Trei Persoane Dumnezeieşti 
Se sălăşluiesc în noi. Dar întrucît Duhul este Acela 
care leagă harul în noi, harul se numeşte cu deose- 
bire harul Duhului, sau chiar Duh, pentru că lesne 
poate fi chiar numai Duh, Cel ce lucrează în locul 
lucrării Duhului. Astfel, a avea cineva Duhul lui 
Hristos în sine (Romani 8, 9), înseamnă a avea Harul 
Duhului Sfint (învăţătura de Credinţă Ortodoxă, art. 

141, 142). 

Aşadar, să înţelegem că Duhul Sfint are lucra- 
rea Sa în Sfinta Treime la desăvîrşirea mîntuirii noas- 
tre în acest fel: «Prin Hristos intrăm în Tatăl, iar prin 
Duhul intrăm în Hristos», după cum şi mai sus s-a 
arătat. Şi această lucrare a Duhului Sfint a fost, este 
şi va fi asupra lumii cît va binevoi El, nu numai în 
lumea contemporană, ci şi în cea viitoare. 

Deci, credem că harul Preasfintului Duh lucrea- 
ză şi în lumea contemporană în Biserica cea drept- 
măritoare a lui Hristos prin felurimea darurilor Sale 
de care am amintit şi prin altele nenumărate. 

Dacă, de exemplu, vom vedea pe unii oameni, 






care pînă ieri erau cunoscuţi ca oameni răi şi păcă- 
toşi, că pun un început bun de pocăinţă adevărată 
prin spovedanie la preot, post, rugăciune, milostenie, 
înfrînarea poftelor şi prin celelalte fapte bune, care 
sînt «roade ale dreptăţii» (Filipeni 1, 11), şi că se si- 
lesc de a păzi după puterea lor poruncile lui Hristos, 
după cum a poruncit Domnul (Matei 28, 20), ajun- 
gînd prin această silinţă a lor la adevărata îndreptare 
a vieţii şi la sfinţenie, să cunoaştem lucrarea Prea- 
sfintului Duh, care ajută oamenilor la îndreptare şi la 
sfinţenia vieţii, după cum zice marele Apostol Pavel: 
«Şi aşa eraţi unii din voi. Dar v-aţi spălat, dar v-aţi 
simţit, dar v-aţi îndreptat întru numele Domnului 
Iisus Hristos şi întru Duhul Dumnezeului nostru» (I 
( orinteni 6, 11). 

Dacă, iarăşi, vedem pe unii oameni răi şi necre- 
dincioşi, că la auzirea cuvîntului lui Dumnezeu cred 
•ji se umilesc întoreîndu-se din toată inima la pocăin- 
|i, şi aici să vedem puterea lucrării Preasfintului 
I )uh, Care a venit peste Sfinţii Apostoli în chip ca de 
limbi de foc (Fapte 2, 3-4) şi care prin propovădui- 
ţi marelui Apostol Petru a trezit pe iudeii cei necre- 
dincioşi, pe care făcîndu-i să se umilească i-a întors 
Iu pocăinţă (Fapte 2, 22-38). 

Dacă vedem pe alţii avînd darul cunoştinţei şi 

Dl înţelepciunii, sau al tîlcuirii Dumnezeieştilor 

ripturi, iar prin aceste daruri ei se silesc să folo- 

iscă pe mulţi spre mîntuirea sufletelor lor, şi aici 

I cunoaştem lucrarea harului Preasfintului Duh, 

i ;uc dă fiecăruia arătarea Duhului spre folos (I Co- 

nmciii 12,7). 

Dacă vom vedea pe unii din preoţii monahi sau 
din preoţii de mir şi alţi clerici, că au darul tămă- 
duirii, şi prin credinţă dreaptă, prin rugăciune şi prin 
post vindecă diferite boli şi scot draci din oamenii 
cei epileptici, şi aici puterea lucrării harului Prea- 
sfintului Duh să o cunoaştem, care dă unora şi acest 
dar (I Corinteni 12,9). 

Dacă de pildă vom vedea pe unii din cei drept- 
credincioşi că fac oarecare minuni şi acest dar este 
al lucrării Duhului Sfînt (I Corinteni 12, 10). 

Aduc aici, la mijloc, amintirea marelui duhov- 
nic, ieromonahul Conon Gavrilescu din Schitul Co- 
zancea, judeţul Botoşani, pe care l-am apucat în via- 
ţă, şi care cu post aspru de trei-patru zile şi chiar de 
o săptămînă, vindeca mulţi din oamenii bolnavi şi 
îndrăciţi. De asemenea pe marele pustnic, protosin- 
ghelul Iosif Crăciun din Sfinta Mănăstire a Neamţu- 
lui, pe care iarăşi l-am cunoscut, care ducea o viaţă 
foarte aspră, cu post îndelungat, cu privegheri şi ru- 
găciuni, citind Molitfele Marelui Vasile şi vindecînd 
pe mulţi îndrăciţi şi bolnavi. Aceştia şi pentru aceste 
lucrări dovedeau că poartă în ei harul Preasfîntului 
Duh al tămăduirilor. 

Dacă vedem pe unii oameni duhovniceşti îm- 
podobiţi cu dragoste, cu bucurie, cu pace, cu înde- 
lungă răbdare şi cu celelalte roade ale Duhului Sfînt, 
din aceste fapte bune să cunoaştem în ei lucrarea 
harului Preasfîntului Duh (Galateni 5, 22). 

Dacă vom vedea la unii dintre oamenii care au 
jurat strîmb că li se întîmplă o mare primejdie sau 
chiar moarte de năprasnă, să ne aducem aminte de 



Anania şi Safîra, care au minţit Duhul Sfînt şi au 
fost pedepsiţi cu moartea (Fapte 5, 3-9). 

Dacă iarăşi vom vedea într-o ţară, societate sau 
familie, unde se cinsteşte dreapta credinţă, că este 
bună rînduială, dragoste, înţelegere, unire şi pace, şi 
aici să înţelegem lucrarea harului Preasfîntului Duh, 
căci unde se află aceste fapte bune şi lucrările haru- 
lui Preasfîntului Duh sînt de faţă (Romani 5, 5; I Co- 
rinteni 14, 33; Efeseni 4, 3). 

Dacă alţii lucrează poruncile lui Hristos cu 
multă uşurinţă şi aici să cunoaştem puterea harului 
Preasfîntului Duh, după mărturia Sfîntului Macarie 
cel Mare, care zice: «Uşurinţa împlinirii poruncilor 
nu o dă puterea omului, ci puterea Duhului» (Omilie 
38, 9, 97). 




Puterea Harului atrăgea pe credincioşi 

Lucrarea Preasfintului Duh 

asupra credincioşilor prin 

cele şapte Sfinte Taine 

Dumnezeiescul părinte Marcu Ascetul zice că 
la noi la botez primim pe Sfintul Duh (Filocalia, voi. 
II, pag. 293). La fel zice şi Sfintul Simeon al Tesa- 
lonicului în «Despre Sfintele Taine», cap. 92, pag. 
78, iar dumnezeiescul părinte Macarie cel Mare, 
arătînd cît de mare este lucrarea de sfinţire a harului 
Preasfintului Duh la Botez, zice: «Precum trupul care 
fără de suflet este mort, tot aşa şi sufletul fără de 
Duhul Sfint este mort pentru împărăţia cerurilor, ne- 
putînd lucra nimic din cele dumnezeieşti» (Omilia 
30, pag. 143), iar în alt Ioc, arătînd acelaşi lucru, zi- 
ce: «Trupurile goale, ce vor învia la ziua judecăţii, 
se vor proslăvi în haină de lumină, după măsura în 
care - fiind de pămînt - au dobîndit pe Duhul Sfint 
în sufletele lor» (Omilia 32, pag. 148-149). Şi iarăşi: 
«Botezul cel vechi spăla trupul, iar botezul creştin 
spală sufletul cu focul Duhului Sfint şi omoară gîn- 
durile cele rele» (Idem pag. 150). Şi apoi, arătînd cît 
de mare nevoie are omul de ajutorul lucrării Prea- 
sfintului Duh, zice: «Nimeni nu se poate stăpîni fără 
ajutorul Duhului Sfint, pe care trebuie să-1 cerem 
prin rugăciune». Şi iarăşi: «Nimeni să nu creadă că a 
flcut ceva mai înainte de a i se dărui Duhul de sus» 
(Omilia 37, pag. 163). Şi iarăşi: «Nu cultura vastă, 
filozofia cea multă şi inteligenţa cea ascuţită a omu- 
lui mîntuieşte sufletul omului, ci numai cei ce au pe 
Duhul Sfint în ei se mîntuiesc» (Omilia 42, pag. 







170). Şi iarăşi: «Numai cei simpli care n-au vrut să 
cerceteze prea mult, ci luptă cu ei înşişi din răsputeri 
să se îndrepte, aceştia cuceresc darul Preasfintului 
Duh» (Omilia 43, pag. 173). Şi, în sfirşit: «Lupta şi 
numai lupta cu sine însuşi susţinută cu ajutorul ce- 
resc coboară pe Duhul Sfint în inima omului» (Omi- 
lia 49, pag. 198). 

Am zăbovit la Omiliile Sfintului Macarie mai 
mult, deoarece el vorbeşte aşa de minunat despre lu- 
crările harului Preasfintului Duh la Botez şi în lupta 
cea din toate zilele şi ceasurile a omului după Botez 
spre mîntuirea sufletului său. 

Şi acum, să mergem mai departe arătînd lucra- 
rea Preasfintului Duh şi în celelalte Taine ale Biseri- 
cii cele dreptmăritoare a lui Hristos şi să arătăm că: 

«în Taina Sfintului Mir primim iarăşi darul 
Preasfintului Duh» (Sfintul Chirii al Ierusalimului, 
Cateheze III mistagogică pag. 555-558). 
j La Taina Pocăinţei, iertarea păcatelor se dă 
prin'harul Preasfintului Duh (Matei 16, 19; Ioan 20, 

22-23). 

La Taina Sfintei împărtăşanii primim cu adevă- 
iai Trupul şi Sîngele Domnului (I Corinteni 10, 16- 
17), iar sfinţirea şi prefacerea acestor Preacurate Da- 
nii i se face prin chemarea de trei ori a darului Prea- 
Ifintului Duh (învăţătura de Credinţă Ortodoxă pag. 

1 1 î). 

| Taina Hirotoniei (preoţiei) se face iarăşi prin 
punerea mîinilor şi prin chemarea Harului Preasfin- 
liilui Duh (I Timotei 4, 14; II Timotei 1, 6; Fapte 20, 
6, 2-6). 

Taina Nunţii, fiind taină mare (Efeseni 5, 32), 
şi ea se sfinţeşte prin cuvîntul lui Dumnezeu (I Ti- 
motei 4, 5), prin mijlocirea preoţilor, care sînt ad- 
ministratori ai Tainelor lui Dumnezeu (I Corinteni 4, 
1; Evrei 5, 1) şi care sînt puşi de Duhul Sfînt spre a 
păstori turma lui Hristos (Fapte 20, 28). 

La Taina Sfîntului Maslu, sfinţirea untdelemnu- 
lui se face prin chemarea de şapte ori de către preoţi 
a Darului Preasfîntului Duh (învăţătura de Credinţă 
Ortodoxă pag. 349-351). 



Lucrarea Preasfîntului Duh 

în slujba ierurgiilor 

Şi la săvîrşirea ierurgiilor de către preoţi se dă 
darul Preasfîntului Duh spre sfinţirea oamenilor, a 
altor fiinţe şi lucruri, în chip nevăzut. De aceea ele 
nu sînt numai nişte simple simboluri sau semne vă- 
zute ale credinţei (Hr. Andrutsos, Dogmatica Bise- 
ricii de Răsărit, Sibiu 1930, pag. 340). 

De exemplu aghiazma sau sfinţirea apei, fiind 
una din ierurgii, se face prin chemarea darului Prea- 
sfîntului Duh, care sfinţeşte toate şi sfinţeşte şi apa 
aceasta (Molitfelnic pag. 158), iar Aghiazma Mare, 
de la Botezul Domnului, are îndoită putere de sfin- 
ţire, deoarece ea este sfinţită prinţr-o îndoită chema- 
re în rugăciune a Preasfîntului Duh (învăţătura de 
Credinţă Ortodoxă, pag. 358). 

Iar acum, spre încheiere venind cuvîntul nostru 
despre lucrările şi darurile Preasfîntului Duh în lume, 



care nu au număr, după cum mărturiseşte despre 
acest lucru şi dumnezeiescul părinte Grigorie Teolo- 
gul (Cuvîntul 31 teologic 5, 29. Migne P. G. XXXVI, 
col. 159), îmi cer iertare cu smerenie de la toţi cei 
luminaţi de darul Preasfîntului Duh, căci în cele prea 
puţine pe care le-am însemnat aici, nu am cuprins 
aproape nimic din cele ce trebuiau să se scrie despre 
lucrările şi Darurile Sfîntului Duh". 




împreună cu părinţii Nazarie şi Antonie 

Părintele Cleopa, 
teologul şi mireanul 

Am intrat în posesia unei discuţii despre rugă- 
ciune foarte interesante, înregistrată pe bandă mag- 
netică în anul 1987, dintre părintele Cleopa, un teo- 
log şi un mirean, în care teologul insista să primeas- 
că un răspuns precis, după gîndirea sa, iar părintele 
Cleopa parcă nu-i răspundea: 

Teologul: ... Deci, părinte Cleopa, cînd te rogi 
şi îţi vin nişte ispite de îţi zice gîndul «du-te acolo, 
fa aceasta...», trebuie imediat să spui rugăciunea [lui 
Iisus] împotriva gîndului? 

Părintele Cleopa: Da. Cheamă pe Domnul Iisus 
din inimă. Şi chiar dacă atunci eşti la Psaltire, sau la 
Acatist, sau la altă rugăciune lungă, TAI-O! Aşa ne 
învaţă Sfinţii Părinţi. Atunci taie rugăciunea lungă şi 
te adînceşte în rugăciunea lui Iisus. Cînd ai suspinat 
o dată cu mintea în inimă după Iisus, ai ars pe toţi 
dracii. Că el [diavolul] în rugăciunea lungă, spune 
Ioan Scărarul, are unde se băga. Că mintea se răspîn- 
deşte şi [diavolul] are prin ce se băga. La rugăciunea 
cea de-un singur gînd, cînd ai o [singură] raţiune - 
numai numele lui Iisus - n-are [unde se băga]. Că 
zice Apostolul: Nu ni s-a dat nouă altă armă sub cer 
mai puternică ca numele lui Iisus. Ai văzut, Aposto- 
lul Pavel, la Filipeni (2, 9-10): «Dumnezeu L-a prea- 
înălţat şi I-a dăruit Lui nume care este mai presus de 
orice nume; ca întru numele lui Iisus tot genunchiul 



să se plece, al celor cereşti şi al celor pămînteşti şi al 
celor de dedesubt». Că numele Domnului nostru Iisus 
Hristos, de la Dumnezeirea Lui, a cîştigat atîta pu- 
tere, cînd se cheamă cu suspinul inimii... 

Teologul: Părinte Cleopa, fac un Acatist sau alt- 
ceva. Mintea merge şi se roagă, merge continuu cu 
rîndurile de la Acatist. Dacă se abate, iar o retrag. Şi 
sînt clipe cînd te poţi ruga, deci merge mintea cu ce 

te rogi, frumos. 

Părintele Cleopa: Adică ceea ce zice limba, înţe- 
lege mintea. 

Teologul: Nu, fără limbă; că nu spun cu limba 
nimic. Numai citesc cu mintea, mă uit şi mă rog aşa. 

Părintele Cleopa: Nu-i de ajuns. Mînca-te-ar Ra- 
iul de teolog. Cu Vasile cu tot! 

Teologul: Aşa, părinte. Pe toţi să ne mănînce 

Raiul! 

Părintele Cleopa: Pe toţi cîţi sîntem aici. 

Părintele meu, n-ai citit discuţia cea mare din- 
tre Sfîntul Teofan Zăvorîtul [...] şi Sfîntul Agapie cel 
Orb de la Mănăstirea Valaam din Finlanda [...]. 

„Şi-1 întreabă Sfîntul Teofan: «Părinte sfinte - 
episcopul îi zicea aşa, mare smerenie - nu te superi 
c-ai orbit?». «Foarte mă bucur. Că mult am greşit lui 
Dumnezeu cu ochii în viaţă. Mulţumesc Preaîndura- 
lului Dumnezeu că de cînd i-a închis pe aceşti ochi 
| trupeşti] mi i-a deschis pe ceilalţi [sufleteşti]. Şi 
niţele sînt privirile mele». Şi episcopul Teofan îl în- 
treabă: «Ce faci părinte cu imaginaţiile sfinte în 
vremea rugăciunii?». Imaginaţiile sînt bune, rele şi 
mijlocii. «Deci, ce faci cu cele bune?». Sînt închipu- 

iri din Sfînta Scriptură: Schimbarea la Faţă, Plînge- 
rea Maicii Domnului, scene evanghelice. «Ce faci cu 
acestea?». Auzi ce spune bătrînul Agapie, monahul: 
«Eu, preasfinţite stăpîne, toate imaginaţiile sfinte le 
bag în memorie, în altă putere a sufletului, şi nici- 
decum nu le las să intre în minte, pentru că sînt toate 
afară de minte. Şi dacă mi-aş închipui ceva în vre- 
mea rugăciunii, mă închin la imaginaţie»". 

Auzi ce spune şi Sfmtul Nil Ascetul: «Fericită 
este mintea aceea care a ajuns să se roage fără ima- 
ginaţie». 

Teologul: Aşa mi se întîmplă şi mie cînd mă 
rog. De exemplu, deodată îmi vine o imagine, şi zic 
«de-o parte cu imaginea» şi spun rugăciunea mai de- 
parte. Că aşa aţi spus sfinţia voastră pe o casetă: f&ră 
imaginaţie, deloc. 

Părintele Cleopa: Dar nu-ţi închipui nimic. Căci 
mintea lui Hristos n-a avut imaginaţie. Cînd a venit 
Hristos, El a venit Noul Adam. Cum a fost Adam 
înainte de cădere. Zice Sfmtul Maxim: «Cînd a căzut 
Adam în imaginaţie? Cînd s-a închipuit întocmai cu 
Dumnezeirea»; cînd 1-a învăţat şarpele. Atunci s-a 
gîndit că el poate fi... Cum au căzut îngerii? Că zice 
la Isaia (14, 13): «Tu ai zis în gîndul tău: In cer mă 
voi sui, deasupra stelelor cerului voi pune scaunul 
meu, şedea-voi pe muntele cel înalt, peste munţii cei 
înalţi, care sînt spre miazănoapte. Sui-mă-voi deasu- 
pra norilor, fî-voi asemenea Celui Preaînalt». 

Vezi cum şi-a închipuit satana? El a căzut prin 
imaginaţie. Şi pe om tot prin imaginaţie 1-a făcut să 
cadă, să se închipuie întocmai cu Dumnezeirea. Cu 

aceeaşi armă 1-a dărîmat [satana] şi pe om. 

Şi atunci Sfinţii Părinţi, care s-au luminat şi 
s-au rugat lui Dumnezeu cu atîtea lacrimi, ai văzut 
ce spun de imaginaţie. Sfîntul Vasile o numeşte «pod 
al dracilor». Nici un păcat nu trece de la minte la 
simţire decît prin închipuire, prin imaginaţie. Alt- 
cineva o numeşte pe imaginaţie «simţire de obşte». 
Că imaginaţia nu prinde numai ce-am văzut noi în 
viaţă. Nu. Şi ce-am auzit, şi ce-am gustat, şi ce-am 
pipăit, şi ce-am mirosit, şi dă război sufletului. «Ca- 
racatiţa sufletului» o numeşte un alt Sfînt Părinte, 
pentru că prinde toate cele cinci simţiri. 

Şi-atunci, de aceea a zis: «Fericită este mintea 
care se roagă fără imaginaţie», fără nici o închipuire. 
Imaginaţiile, oricît de sfinte ar fi, dar nu sînt cămara 
inimii, să vorbească cu Hristos. Mintea trebuie să 
treacă [peste imaginaţie]. Ai văzut cele două vămi de 
la poarta inimii: întîia a imaginaţiei şi a doua a 
raţiunii. Şi să intri [în inimă] cu singura raţiune 
«Doamne Iisuse Hristoase, Fiul lui Dumnezeu, milu- 
ieşte-mă pe mine păcătosul», vorbind cu Iisus în 
cămara inimii. 

Teologul: Părinte Cleopa, cînd te rogi simţi două 
efecte aici [arătînd spre inimă]. Cînd te rogi fără ima- 
ginaţie simţi o pace şi o bucurie şi parcă timpul stă. 
Părintele Cleopa: Da. 

Teologul: Deci, atunci cînd te rogi aşa parcă 
ceasul nu mai merge... 

Părintele Cleopa: Da, da. 

Teologul: Ăsta nu-i semnul că rugăciunea e fa- 
OUtă aşa cum trebuie? 

Părintele Cleopa: Fratele meu, iată că am vrut 
să-ţi spun o învăţătură, nu a mea, păcătosul, că nimic 
bun n-am făcut în viaţa mea. Niciodată în viaţa mea 
n-am făcut cele ce învăţ. Eu... sînt aramă sunătoare 
şi chimval răsunător. Dar fiindcă ai întrebat, îţi spun 
ce zic Sfinţii Părinţi. 

Auzi ce spune Sfîntul Agapie, Sfîntului Teo- 
fan. Noi folosim cuvintele lor: «Preasfinţite al meu 
stăpîne, nu-i de ajuns ca mintea să înţeleagă cele ce 
zice gura. Nu. Ci trebuie ca toate cele ce zice gura să 
le înţeleagă mintea şi să le simtă inima. Trebuie duse 
pînă la simţirea inimii. Cîtă vreme nu le duci la sim- 
ţirea inimii, n-ai o rugăciune curată». 

«La rugăciunea curată, zice Sfîntul Isaac, ajun- 
ge unul din zece mii, din cei ce se silesc». Iar la ru- 
găciunea contemplativă - de care am vorbit deunăzi 
la francezii aceia - cea mai înaltă decît toate, unul 
din neam în neam, adică din generaţie în generaţie. 

Mireanul: Şi-atunci, părinte, ce facem noi, păti- 
maşii? 

Părintele Cleopa: Ştii cu ce poţi completa, măi 
Vasile? Moş Costache îţi spune şi ţie. Că eu sînt mai 
păcătos şi mai slab decît toţi. Dar uite cum e. Ne mai 
învaţă Sfinţii Părinţi şi aşa. Nu numai într-o direcţie. 
Auzi pe Sfîntul Isaac: «întristarea minţii şi umilinţa 
suie pe om unde trebuiau să-1 urce faptele». 

Adică, eu stau la metanii şi tu eşti tînăr şi faci 
500 de metanii într-un ceas (Aşa făceam eu cînd 
eram tînăr. Noi fraţii ne puneam la întrecere. Ce erau 
la noi metaniile? Pe ceas. Cinci sute făceam pe ceas. 
Şi-acum nu pot face 2-3. Parcă mă rup. Nu pot, măi. 



Dacă mi-a dat doctorul să nu fac metanii? Se des- 
prinde operaţia, mă duc iar pe mîna lui, mă duc la 

căsăpit). 

Dar eu stau lîngă tine. Tu faci 500 de metanii, 
dar mie îmi pare rău: «Măi, măi, n-am putut face... 
Uite fratele ...». Tu nu le faci cu mîndrie, le faci cu 
credinţă, pentru iertarea păcatelor. Pe tine te-a înălţat 
fapta, pe mine m-a înălţat smerenia. Smerenia te ri- 
dică unde trebuia să te ridice lucrarea. 

Ai văzut în biserică vameşul şi fariseul? Acela 

spunea isprăvile lui: «Dumnezeule, mulţumescu-Ţi 

■ Ţie că nu sini ca ceilalţi oameni, răpitori, nedrepţi, 

preacurvari sau ca acest vameş, postesc de două ori 

pe săptămînă, dau zeciuială din toate cele ce cîştig. 

or vameşul de departe stînd, nu voia nici ochii săi 

i îi ridice la cer, ci îşi bătea pieptul său zicînd: 

-Dumnezeule, milostiv fii mie păcătosul. Amin zic 
vouă, mai îndreptat a plecat vameşul la casa sa...» 

<l uca 18, 11). 

Sfintul Efrem zice: «Fă-ţi ţie două care; înjugă 

jamerenia cu păcatul şi mîndria cu dreptatea, şi vei 

vedea că primul car, al smereniei, deşi-i cu păcate, e 

înaintea celuilalt». Pentru că «inima înfrîntă şi sme- 

[rilA, Dumnezeu nu o va urgisi» (Psalmul 50, 18). 

Teologul: Deci, părinte Cleopa, cînd simţi bu- 

iria aceea cînd te rogi, pacea, şi parcă timpul stă 

tuci, ăsta e semnul că rugăciunea e bună, sau ce 

ni poate să fie? 

Părintele Cleopa: Frate, nu cumva să ne dea mul- 

|linnica de sine. 

Teologul: Nu mulţumire, dar atunci te simţi că 

parcă te-ai rugat cum trebuie. 

Părintele Cleopa: Da. Iată, frate, eu am scris o 
predică despre iubirea de sine. Ai să vezi acolo, sfin- 
ţia ta, cum iubirea de sine e maica şi rădăcina şi iz- 
vorul tuturor păcatelor de sub cer. De aceea şi 
Mîntuitorul zice prima condiţie: «Oricine va voi să 
vină după Mine, să se lepede de sine, să-şi ia crucea 
sa în toate zilele şi să-Mi urmeze Mie» (Luca 9, 23) 

în iubirea de sine - iubirea neraţională faţă de 
trup... - se ascund toate fărădelegile. Ai văzut că 
dintr-însa se naşte mîndria, trufia, semeţia, ura, za- 
vistia, pizma, invidia, rivna cea rea... 

Teologul: Părinte Cleopa... 

Părintele Cleopa: ... Iuţimea, mînia, nerăbdarea, 
cîrtirea, răpştirea, nemulţumirea faţă de binefacerile 
primite, nerecunoştinţa, ţinerea de minte a răului, 
vorbirea de rău, clevetirea, minciuna, gluma, rîsul, 
şăguirea, vorba deşartă, osîndirea, iubirea de arătare, 
slava deşartă, făţărnicia, viclenia, lăudăroşenia, mila 
de sine, cruţarea de sine, îndreptăţirea de sine, mul- 
ţumirea de sine, lauda de sine, trîmbiţarea de sine, 
plăcerea de sine, părerea de sine, încîntarea de sine, 
înălţarea de sine, închipuirea de sine, simţirea de 
sine, îngîmfarea de sine, cinstea de sine, preţuirea de 
sine, încrederea în sine, rezemarea pe sine, bizuirea 
pe sine, cutezanţa de sine, nesimţirea, împietrirea 
inimii, greşalele celor cinci simţuri, cu vederea... 

Teologul: Părinte Cleopa, deci, ce vreau să vă 
întreb... 

Părintele Cleopa: N-am cînd îţi spune alaiul întu- 
nericului... 

Teologul: Da, da, sînt vreo trei sute şi ceva. Pă- 
rinte Cleopa, deci... 

Părintele Cleopa: Fratele meu... 

Teologul: Deci, nu-i dar de la Dumnezeu ca să 
te rogi mai mult cînd simţi bucuria şi pacea în rugă- 
ciune? 

Părintele Cleopa: Ia seama, să nu fie mulţumire 

de sine. 

Teologul: Păi, nu-i mulţumire, dar cînd te rogi 

trebuie să-ţi găseşti şi un reper... 

Părintele Cleopa: Cel mai bun lucru este cînd 
curg lacrimile şi inima simte durere pentru păcate. 
Cel mai bun semn. Cînd te doare inima şi plîngi cu 
durerea inimii - înţelegi? - că am supărat [pe Dum- 
nezeu]. 

Teologul: Părinte Cleopa, să zicem că unul este 
preot, n-a depus voturile monahale, dar trăieşte viaţa 
ca unul care a depus voturile. Amîndoi trăiesc la fel. 
A cui e mai mare slava? 

I Părintele Cleopa: Dar nu ţi-a spus Hristos? Iată. 
I In tată avea doi feciori. Şi a spus la unul: fa cutare 
lucru. Acela a zis că nu face... şi-a făcut. Celălalt a 
i . că face, şi n-a făcut. Care a făcut voia tatălui? 
cla care a zis că nu face, dar a făcut. Aşa şi aici. 
Dumnezeu nu se uită că eu sînt cu barbă, sau cu nu- 
me de călugăr. La fapte, la lucrare se uită Dumnezeu. 

Teologul: Da. Eu, deci, nu depun jurămîntul... 
[ Părintele Cleopa: Stai, nu spune că nu l-ai depus, 
DSA ai jurămînt mare, de la Botez. Călugăria e al doi- 
i' .i nirămînt... o remaniere... 

Teologul: Dar acela care e călugăr şi-a jurat, şi 
a împlinit voturile, nu-i mai mare ca acela care n-a 
depus jurămîntul vieţii monahale? 

Părintele Cleopa: Nu-i mai mare, că Dumnezeu 
nu se uită la nume, ci la fapte. Ştie cine-L iubeşte 
mai mult pe El. Ai văzut la Sfîntul Ioan Scărarul? A 
murit un schimonah, care avea 60 de ani în mănăs- 
tire. Şi-a murit şi un nou începător, un frate, care 
venise la mănăstire, dar a făcut ascultare cu dragoste 
de la început, iar peste cîţiva ani a murit şi el. 

Şi părinţii au zis: «Ce frate a mai fost acesta...». 
Dar pe celălalt, care era schimonah, l-au îngropat cu 
schima cea cu cruce. Şi-a zis Sfîntul Ioan Scărarul 
(era la vreo cîteva zile): «Ia, dezgropaţi-i pe amîn- 
doi!». Şi au găsit schima pe frate. Vezi? Dumnezeu 
1-a fScut frate pe schimonah şi pe schimonah 1-a fă- 
cut frate. Dumnezeu nu se uită numai la lucrurile 
noastre din exterior, ci şi la cele dinlăuntru. 




Douăzeci de pricini pentru care 
trăiesc oamenii pe pămînt 6 

Azi, 13.01.1977, am primit scrisoarea dumnea- 
voastră şi, citind cuprinsul, am înţeles despre ce este 
vorba. După cum bine ştiţi, eu sînt un cioban prost, 
fără pregătire cărturărească, acum şi bolnav şi bătrin, 
precum şi ocupat cu ascultările Sfintei Mănăstiri şi 
nu am pricepere de a scrie cele ce ar trebui de scris 
la întrebarea din scrisoare. Aşa că ar trebui mai bine 
să tac şi să-mi caut de prostia mea şi de păcatele şi 
neputinţele mele. Dar, fiindcă nu aş dori să vă mîh- 
nesc prin a tăcea de tot, voi încerca, aşa în grabă şi 
în trecere, a scrie ceva, cu toate că nu voi lovi în 
gîndire pe cei ce întreabă. Dar după a mea prostie şi 

slabă înţelegere voi scrie aici cele ce urmează: 

Mi se pare că pricinile pentru care trăim pe 
acest pămînt sînt multe. Dar din cele multe voi în- 
semna aici pe acestea: 

tntîia pricină pentru care noi trăim pe pămînt 
feste că nu am fost vrednici să trăim în Rai. Şi de 
Rceea am fost izgoniţi pe pămînt, pentru că am căl- 
. ai porunca lui Dumnezeu (Facere 3, 23). 

A doua pricină este pentru a ne face canonul 
nici pe pămînt întru necazuri şi sudoarea feţei pînă la 
moarte (Facere 3, 17-19). 



1 Această inedită scrisoare-răspuns este adresată unui cre- 
lncios aflat într-un moment de îndoială şi a fost preluată din 

\ ista Mitropoliei Moldovei şi Bucovinei «Teologie şi Viaţă», 
ii' 174-176, Nr. 1-6, ianuarie-iunie 2000, Editura Trinitas, Iaşi. 

A treia, pentru ca, împlinind binecuvîntarea lui 
Dumnezeu, să crească şi să se înmulţească oamenii 
pe pămînt (Facere 1, 28). 

A patra, pentru ca oamenii să stăpînească pă- 
mîntul şi toate vieţuitoarele cele făcute de Dumnezeu, 
în apă, în aer şi pe pămînt (Facere 1 , 26). 

A cincea, pentru ca să păzim poruncile lui 
Dumnezeu aici pe pămînt unde am fost izgoniţi şi 
prin păzirea lor să intrăm iarăşi în patria noastră cea 
veche, raiul (Numerii 15, 40; Matei 19, 17). 

A şasea, pentru ca prin păzirea poruncilor lui 
Dumnezeu să ne mîntuim (Ioan 5, 24; I Timotei 4, 8). 

A şaptea, pentru ca să facă oamenii voia lui 
Dumnezeu, precum în cer aşa şi pe pămînt (Mat. 6, 10). 

A opta, pentru ca să-L iubim pe Dumnezeu din 
toată inima noastră, din tot cugetul nostru şi din toa- 
tă puterea noastră (Deuteronomul 6, 5; Matei 22, 37). 

A noua, pentru ca din iubirea noastră faţă de 
Dumnezeu să-I păzim poruncile Lui şi să ne facem 
lăcaş lui Dumnezeu, după cea scrisă: «Cela ce are 
poruncile Mele şi le păzeşte pe ele, acela este care 
Mă iubeşte pe Mine; iar cel ce Mă iubeşte pe Mine 
va fi iubit de Tatăl Meu şi-1 voi iubi şi Eu şi Mă voi 
arăta lui (...) Dacă Mă iubeşte cineva pe Mine, va 
păzi cuvîntul Meu, şi Tatăl Meu îl va iubi pe el, şi 
vom veni la el şi vom face lăcaş la dînsul» (Ioan 14, 

21,23). 

A zecea pricină pentru care trăim pe pămînt este 
spre a împlini Legea lui Dumnezeu prin a ne iubi unii 
pe alţii şi pe aproapele ca pe noi înşine, deoarece 
dragostea este împlinirea Legii (Romani 13, 8-10). 

A unsprezecea este pentru ca să trăim pe acest 
pămînt ca fraţii şi ca familie împreună cu toate po- 
poarele lumii, deoarece avem Acelaşi Tată în ceruri, 
după cum spune Scriptura: «Oare nu un Tată este 
vouă tuturor? Oare nu un Dumnezeu v-a făcut pe 
voi?» (Maleahi 2, 10). Şi iarăşi: «Un Dumnezeu şi 
Tatăl tuturor, Care este peste toate şi prin toate şi 
întru noi toţi» (Efeseni 4, 6). 

A douăsprezecea, pentru ca să ne veselim cu 
nădejdea mîntuirii noastre, cugetînd pururea la Taina 
iconomiei în Trup a Domnului Dumnezeu şi Mîntui- 
torului nostru Iisus Hristos, Care a mîntuit lumea 
prin împreuna lucrare a celor patru însuşiri ale Sale, 
ce s-au arătat la Taina mîntuirii neamului omenesc: 
Hunătatea Sa cea desăvîrşită, Înţelepciunea Sa cea 
desăvîrşită, Dreptatea Sa cea desăvîrşită şi Puterea 
Lui cea desăvîrşită, după cum zic despre acestea pur- 
tătorii de Dumnezeu părinţii noştri Maxim Mărturi- 
sitorul şi Grigorie de Nyssa. 

I Căci bunătatea lui Dumnezeu s-a arătat prin 

aceea că nu a trecut cu vederea zidirea Sa cea zdro- 
bită de diavolul, ci, milostivindu-se, de a doua oară 

o a zidit pe ea. 
| Înţelepciunea, că a izvodit chipul zidirii de a 

doua oară şi al vindecării. 

Dreptatea, că nu cu tiranie a făcut mîntuirea 
omului celui ce de voie se stăpînea de păcate şi de 

diavolul. 

[ Puterea, că nu a îngăduit desăvîrşit să slăbeas- 

.i firea omenească cea coruptă în rai, facînd-o astfel 
idemînatică de a se putea reînnoi spre mîntuire la 

plinirea vremii (Vezi la Sfîntul Nicodim Aghioritul, 
«Paza celor cinci simţuri», cap. IX, despre «Taina 
iconomiei în Trup a Domnului», pag. 383-384, Mă- 
năstirea Neamţ, 1826). 

A treisprezecea pricină pentru care trăim pe 
pămînt este pentru ca prin privirea zidirilor celor fă- 
cute de Dumnezeu şi prin înţelegerea cea despre 
buna orînduială a mişcării lor, ca printr-o oglindă să 
privim cu mintea la Ziditorul lor şi să-I cunoaştem 
veşnica Lui putere şi Dumnezeire (Romani 1, 20; 
înţelepciunea lui Solomon 13, 3-5; Sirah 42, 20-22; 
43, 1 ş.a.). 

A patrusprezecea pricină pentru care trăiesc 
oamenii pe pămînt este ca ei prin bogoslovia (cu- 
noaşterea) cea adeveritoare şi prin cea tăgăduitoare 
(sau cum i se mai zice acum catafatică - pozitivă şi 
apofatică - negativă) pururea să cunoască pe Dum- 
nezeu şi minunile Lui din toată zidirea şi din aceasta 
pururea să se îndemne a-L iubi pe El şi a-L lăuda 
neîncetat (Psalmul 33, 1; I Tesaloniceni 5, 17). De- 
oarece, după dumnezeiescul părinte Maxim Mărturi- 
sitorul, Dumnezeu şi «toate» se zice şi este, cu dum- 
nezeiască cuviinţă, ca un pricinuitor al tuturor (adică 
după bogoslovia cea adeveritoare), şi «nimic» din 
toate nu este, fiind mai presus de fiinţă (după bogos- 
lovia cea tăgăduitoare). 

Zice, încă, cu împreună glăsuire şi dumneze- 
iescul părinte Dionisie Areopagitul că: «Dumnezeu 
şi din toate cele ce sînt Se laudă după asemănarea 
tuturor cărora este pricinuitor. Şi este, iarăşi, prea 
dumnezeiască cunoştinţă a lui Dumnezeu ceea ce 









prin necunoştinţă se cunoaşte, după unirea cea mai 
presus de minte». Şi iarăşi: „Dumnezeu şi întru toa- 
te, «toate» este şi întru nimeni «nimic». Şi dintru 
«toate» tuturor se cunoaşte, şi din «nimic» nimănui" 
(Sfîntul Dionisie Areopagitul, cap. 7 din «Despre 
dumnezeieştile numiri». Vezi şi la Sfîntul Nicodim 
Aghioritul, op. cit., pag. 359-360). 

Deci, toţi cei ce trăiesc pe pămînt sînt datori 
a-L cunoaşte şi a-L lăuda pe Ziditorul lor şi a toată 
făptura Dumnezeu, şi în cele ce îl înţeleg din zidiri 
şi din Sfintele Scripturi să-L laude pe El ziua şi noap- 
tea. Iar în cele ce covîrşesc pe a lor minte să-L slă- 
vească prin spaimă şi minune, deoarece cele mai pre- 
sus de minte de minunare şi de spaimă sînt pricinui- 
toare. Apoi, să înţeleagă că zidirea lui Dumnezeu 
este tîlcuire a Scripturii, iar Scriptura este tîlcuire a 
zidirii (Sfîntul Nicodim Aghioritul, op. cit., pag. 72). 
A cincisprezecea pricină pentru care oamenii 
trăiesc pe pămînt este de a se face dumnezei după 
dar, după cea scrisă: «Eu am zis dumnezei sînteţi şi 
fii ai Celui Preaînalt toţi» (Psalmul 81,6). Dumne- 
u din nemărginita Sa bunătate şi dragoste faţă de 
om a binevoit de a face pe om un alt dumnezeu peste 
toate cele făcute de El. Şi, după cum El stăpîneşte 
loate, ca Cel ce este Ziditor a toate, aşa şi oamenii, 
i a dumnezei după dar, să stăpînească toate cele fă- 
i ute de Dumnezeu pe pămînt. 
I A şaisprezecea pricină pentru care trăim pe pă- 

mînt este de a împlini porunca cea dată de Dumne- 
. . u, Care zice: «Fiţi milostivi, precum şi Tatăl vos- 
h ii este milostiv» (Luca 6, 36). 



96 



97 




Fiţi nevinovaţi ca un copil 

A şaptesprezecea pricină este pentru ca să 
plinim altă poruncă a Mîntuitorului, care zice: «Fiţi, 
dar, voi desăvîrşiţi, precum Tatăl vostru Cel ceresc 
desăvîrşit este» (Matei 5, 48). 

A optsprezecea pricină este de a sluji lui Dum- 
nezeu cu frică şi a ne bucura de El cu cutremur (Psal- 
mul 2, 11). 

A nouăsprezecea pricină pentru care oamenii 
trăiesc pe pămînt este de a se împlini porunca cea 
dată de Mîntuitorul de a se iubi unii pe alţii precum 
şi El ne-a iubit pe noi (Ioan 15, 12), şi de a iubi pe 
vrăjmaşii noştri (Matei 5, 44), ca prin această iubire 
să ne facem, după putere, asemenea Lui şi fii ai Ta- 
tălui nostru Celui din ceruri. Că El face să răsară 
soarele Său şi peste cei răi şi peste cei buni şi trimite 



ploaie peste cei drepţi şi peste cei nedrepţi (Matei 5, 
45; Luca 6, 35). 

Şi, în sfîrşit, zic că a douăzecea pricină pentru 
care trăiesc oamenii pe pămînt este ca toţi împreună 
să-L laude pe El, după cum Duhul Sfint ne învaţă, 
zicînd: «Lăudaţi pe Domnul toate neamurile; lăuda- 
ţi-L pe El toate popoarele; că s-a întărit mila Lui 
peste noi şi adevărul Domnului rămîne în veac» 

(Psalmul 116, 1-2). Amin. 

Iată că am urzit aici, cîtuşi de cît, o mică şi 

prea proastă alcătuire, aşa, în grabă, cum am putut, 
pentru a nu vă face supărare şi a nu mă arăta neînţe- 
legător la cele ce mi-aţi făcut cunoscut. Ştiu că aces- 
lea nu vor fi deajuns şi nu vor avea nici un gust. Dar 
eu săracul ce am avut aceea am pus pe masă. 

16.01.1977 
Cleopa nemonah 

Mănăstirea Sihăstria. 

MĂRTURII 



Ai răbdare! 



10 aprilie 1997 - Bucurie, flori, binecuvintări. 



Era în anul 1994, în luna iunie, cînd Bunul 
Dumnezeu şi Maica Domnului mi-a ajutat să ajung 
pentru prima dată la părintele Cleopa. 

Cînd a apărut în pragul uşii, m-a uimit lumi- 
nozitatea chipului său. Avea pe chipul său o lumină 
ce venea din interior şi, fără să mă mai fi văzut 

vreodată, mi-a spus: 

I . «Ştiam că ai să vii, te aşteptam! îngerul mi-a 
anunţat sosirea! Ştiu c-ai mai vrut să vii, dar ai fost 

împiedicată...». 

Credeam că nu am auzit bine, de aceea am 
întrebat şi pe copiii cu care venisem dacă într-adevăr 
au auzit şi ei aceleaşi cuvinte. Aşa era... 

De cîteva ori îmi propusesem să ajung la Sfînta 
Mănăstire Sihăstria, dar nu reuşisem. De acel gînd 
mi pomenisem nici familiei mele. Acea întîlnire cu 
părintele Cleopa mi-a schimbat viaţa. Veneam din 
lume cu tot felul de dorinţe şi patimi, iar prin simpla 
apropiere de acest sfint părinte, m-am întors acasă 
nnţind într-un alt mod existenţa noastră pe pămînt. 

Era de o bunătate şi de o blîndeţe cum foarte rar 
întîlneşti, iar dragostea cu care te primea era nemăr- 
ginită. 

Avea darul de a lua povara durerilor şi te ajuta, 
fără să-ţi dai seama, să lupţi cu neputinţele. 

De cîte ori plecam de la părintele Cleopa sim- 
ţeam o undă de tristeţe că nu reuşisem să-1 întreb mai 
multe... Atunci, îi scriam cerîndu-i sfat şi primeam 
imediat răspuns. 

Mi s-a întîmplat de cîteva ori, cînd îmi doream 
fie o iconiţă sau o rugăciune apropiată sufletului meu, 
ca, fără să spun nimănui acest gînd, să primesc în 
plic de la părintele Cleopa, fie iconiţa, fie rugăciunea 
de care simţeam că am atîta nevoie. Chiar, odată, i-am 
spus: „Nu ştiu, părinte Cleopa, cum se face de-mi tri- 
miteţi acasă ce-mi doresc, fără să vă spun!". In sme- 
renia sfinţiei sale, a tăcut. 

îmi amintesc că asupra fratelui meu a venit o 
mare năpastă. Intr-o zi a fost închis şi, apoi, a stat în 
arestul poliţiei cîteva luni, fără a avea probe să fie 
condamnat. Mergeam disperată la părintele sau îi 
scriam să se roage pentru el, deoarece suferea de ini- 
mă. Aveam mare încredere în rugăciunea sfmtului 
părinte. După cîteva luni, fratele meu a fost eliberat, 
neexistînd probe. Atunci m-am dus să-i spun această 
veste bună şi părintelui Cleopa şi să-i mulţumesc: 

- Părinte, fratele meu este liber, însă trebuie să 
fie un proces. Cei care i-au dorit răul vor continua 
să-1 acuze... 

- Stai liniştită, va fi bine! 

Din acea clipă sfîntul părinte mi-a luat toată 
neliniştea sufletului, f&ră să mai simt îngrijorare. 

Această previziune a sfinţiei sale s-a adeverit după 

aproape cinci ani. 

Nu pot uita marea lui milostenie, cum ne hră- 
nea nu numai duhovniceşte cu cuvîntul, dar şi cu 
fapta. Avea marele dar şi har de a se face înţeles atît 
de oamenii simpli, cît şi de intelectuali. De aceea 
sfinţia sa era căutat, respectat şi iubit de toţi oamenii 
ce veneau pentru binecuvîntare şi aproape nimeni nu 
pleca de la părintele Cleopa fără să primească un mic 
dar, care deştepta în fiecare o mare bucurie. 

De multe ori mă întrebam: Oare cum a luptat 
părintele Cleopa cu vrăjmaşul în pustie? Cum i-a apă- 
rut? Trebuie să ajungi la un grad de înaltă sfinţenie 
ca Bunul Dumnezeu să-ţi dăruiască o astfel de forţă 
spirituală. Dar în vara anului 1998, Bunul Dumnezeu 
a rînduit să ascult dintr-o chilie alăturată o convorbire 
între doi mari duhovnici, părintele Cleopa şi părintele 
Sofian. Printre altele, părintele Cleopa i-a povestit şi 
despre cîteva ispite ale vrăjmaşului în pustie. Atunci 
părintele mi-a astîmpărat curiozitatea... 

Bunul Dumnezeu şi Maica Domnului m-a aju- 
tat ca într-o vară să cunosc la Mănăstirea Putna pe 
ieroschimonahul Simon. Acesta s-a născut infirm şi 
trăia într-o mănăstire din Moscova. Avea o mare evla- 
vie la Maica Domnului, care-1 scăpase de la moarte 
cînd era foarte mic. Dorea să viziteze cît mai multe 
ţări creştine şi să se închine la icoanele făcătoare de 
minuni ale Maicii Domnului. Aşa a ajuns şi la Mănăs- 
lirca Sihăstria. Ucenicul sfinţiei sale mi-a mărturisit 
că cel mai bine s-a înţeles cu părintele Cleopa, cu 
toate că nici unul nu ştia limba celuilalt. Deja aceşti 

sfinţi părinţi dobîndiseră darul de a se înţelege prin 
Duhul Sfint. 

Avea o mare evlavie către Maica Domnului şi 
de aceea mereu ne îndemna să citim dimineaţa Aca- 
tistul, iar seara Paraclisul Maicii Domnului. Apoi 
adăuga: «O mică căndeluţă sau lumînărică să aveţi 
aprinsă la Maica Domnului şi o să vedeţi ajutor de la 
ea». De atunci parcă mereu aud cuvintele acestui sfint 
părinte. 

înainte de plecarea sfinţiei sale dintre noi i-am 
spus cu mîhnire că soţul meu este un om bun, însă 
fumează şi mai bea. Părintele m-a ascultat, apoi mi-a 
spus: 

- Ai răbdare! Nu ştii că femeia credincioasă 
sfinţeşte bărbatul necredincios? 

Acum, din nefericire, soţul meu trece printr-o 

grea încercare, încît doar Bunul Dumnezeu şi Maica 

Domnului îl mai poate vindeca. Nu mai fumează, 
nici nu mai bea. Oricum, nu mi-am pierdut nădejdea, 
deoarece părintele Cleopa nu mi-a spus că va păţi 
ceva foarte rău , încît să-i plîng de milă, aşa cum i-a 
spus unei colege despre soţul ei. 

A plecat discret, aşa cum i-a plăcut să trăiască, 
în marea lui smerenie, lăsîndu-ne totuşi în suflete 
dorinţa de a ne lupta cu ispitele, pentru a deveni şi 
noi fii ai Celui Preaînalt. 



7 Acum soţul acestei doamne a Irecut la cele veşnice, după o 
grea suferinţa, dar cele spuse de părintele Cleopa s-au împlinii, 
căci înainte de moarte a cerut să vină un ucenic de-al părintelui 
să-1 spovedească, plccînd din această viaţă împăcat cu Dumne- 
zeu şi cu oamenii. 



De cîte ori mi-e greu îl chem în rugăciunile 
mele, aşa cum am făcut şi cît a fost în viaţă. Ştiu că 
se roagă pentru lume şi pentru noi toţi ca să dobîn- 
dim împărăţia Cerului. 

Ca şi mine, mulţi oameni l-au considerat pe 

părintele Cleopa sfint din viaţă. Eu am convingerea 

Că părintele Cleopa va fi canonizat. Cînd? Asta numai 

liunul Dumnezeu ştie. 

Prof.D.L.G 




Destul îi este ucenicului să fie ca dascălul său 

Treci, mamă, şi fă un pomelnic 

într-o zi din anul 1998 am mers la părintele 
Arhimandrit Cleopa la Mănăstirea Sihăstria. Am luai 
parte la slujba de seară în paraclisul mănăstirii, dupfi 
care ne-am dus la chilia părintelui Cleopa. Cînd am 
ajuns în faţa chiliei nu îndrăzneam să bat în uşă de- 
oarece lumina era stinsă. Nefiind singură, am cerut 
părerea celorlalte persoane ce să facem. Cu mine mai 
era maica stareţă de la Mănăstirea Cotumba şi şofe- 
rul maşinii. îndrăznind, am bătut în uşă de două ori, 
la care părintele a deschis uşa şi a zis: «Hai, mamă, 
intraţi!». 

După ce am intrat, părintele a zis să ne aşezăm 
pe pat, dar noi n-am îndrăznit. Maica stareţă a intrat 
în discuţie cu părintele, după care părintele i-a spus 
următoarele vorbe: «O să aveţi necazuri în mănăstire». 

Ne-a mai povestit de minunile pe care le-a văzut 
cînd a mers la Ierusalim, după care maica I-a rugat să 
ne facă pomelnice. Cînd ceilalţi făceau pomelnicele, 
eu stăteam mai retrasă pentru că n-am îndrăznit să 
fac pomelnic, fiindcă nu aveam bani la mine. 

Părintele mi-a făcut semn cu mîna, îndemnîn- 
du-mă cu aceste cuvinte: «Treci, mamă, şi fi un po- 
melnic, poate eşti într-un proces, şi scrie aşa: pentru 
reuşire la proces şi întoarcerea pagubei». 

M-am cutremurat, eu păcătoasa, cînd am auzit 
aceste cuvinte din gura unui om căruia nu-i spusesem 
nimic despre mine şi nici despre necazurile mele. Eu, 
cu adevărat, eram în proces pentru o vie pe care vo- 
iam să o recîştig, dar nu am avut nici o intenţie cînd 



iim mers la părintele Cleopa să-i spun ceva despre 
necazul meu. După ce m-a chemat, m-am apropiat să 
icriu pomelnicul, dar nu reuşeam pentru că de emo- 
ţie îmi tremura mîna. Văzîndu-mă ucenicul părinte- 
lui, mi-a zis: «Lasă că ţi-1 scriu eu». 

Cînd a anunţat la televizor moartea părintelui 
< leopa m-a chemat poştaşul şi mi-a dat un plic în 
care era hotărîrea de la judecată în care cîştigasem 
procesul. 

Măria Pavel din Negreşti- Vaslui 



Nu fi tristă 

doamnă din Bucureşti, Măria, povestea că a 
ut un copil care a fost omorît la revoluţie. Unii, 
d l-au împuşcat, l-au numit terorist; alţii şi-au dat 
ama de adevăr şi l-au trecut în rîndul martirilor. 

„Eu, ca mamă, cunoscîndu-1 cel mai bine, am 
ers la părintele Cleopa şi i-am povestit tot necazul, 
lor părintele mi-a spus: «Nu fi tristă, soră Mărie, căci 
«I este martir». Dar părintele a accentuat şi mi-a spus: 
<t ) să mai ai o lumină!». în acel moment nu mi-am 
■ hi seama la ce s-a referit părintele. 

Băiatul meu cînd a fost omorît avea o fetiţă, 

ngura lui urmaşă, care după cîtva timp a murit. 

pia atunci mi-am dat seama că prin acele cuvinte 

rimele Cleopa mi-a prevestit moartea nevinovatei 

rliţc". 

* * * 

Tu vei sluji Maicii Domnului! 

Era la începutul iernii, în preajma sărbătorii 
Sfintului Nicolae, cînd un gînd îmi şoptea să fac o 
vizită la Mănăstirea Sihăstria. în cele din urmă m-am 
hotărît să plec cu o fată din sat. 

Dumnezeu a rînduit ca în autobuzul spre mănăs- 
tire să facem cunoştinţă cu o femeie credincioasă a 
cărei fiică dorea să se călugărească. Degeaba pe dru- 
mul spre mănăstire mi se povesteau multe de acea 
viaţă retrasă de lume, că nu simţeam nimic. Ştiam 
una şi bună, că eu vreau să mă căsătoresc. 

Iată-ne ajunse la Mănăstirea Sihăstria. Ardeam 
de nerăbdare să ne întîlnim cu părintele Cleopa. 

După ce ne-am închinat cu sfială în Sfînta Bi- 
serică, pătrunse de liniştea şi mireasma mirosului de 
tămîie, pornim la deal. încet, încet, urcăm spre chilie 
cu vocile amuţite, cugetînd la întîlnirea cu acel pă- 
rinte de care se vorbea atît de mult, ce răspuns va 
primi fiecare la dorinţa sa. Nu ştiam nimic despre 
viaţa de mănăstire; aveam un singur gînd: să mă că- 
sătoresc. 

Iată-ne ajunse în faţa chiliei. Se aude vocea pă- 
rintelui, care vorbeşte cu mare evlavie şi credinţă cu- 
vinte dumnezeieşti. îndrăznim să ne apropiem. Cînd 
am dat cu ochii de sfinţia sa ceva m-a pătruns şi 
simţeam că sînt un nimic. Ceva se petrecea cu mine. 

Ajunse în faţa lui, pe fiecare ne-a binecuvîntat. 
Era pentru prima dată cînd am simţit că mă pot pleca 
şi să sărut mîna unui preot. Am primit binecuvîntarea 
şi părintele îmi spune: „Tu vei sluji Maicii Domnului!". 




Am încremenit. Am rămas fără cuvinte. Eu care 
rindeam să mă căsătoresc, de ce îmi spune că voi 
sluji Maicii Domnului? Cum? Nu înţelegeam! Nu am 
.pus nimic, m-am retras şi m-am aşezat pe scaun, 
iiscultînd cuvintele părintelui. 

Din acea clipă n-am mai avut linişte. Tot tim- 
pul îmi veneau în minte acele cuvinte. Neliniştită şi 
nedumerită, am întrebat pe un alt părinte ce pot în- 
semna acele cuvinte şi mi-a spus: vei merge la mănăs- 
tire. Şi aşa a fost cum părintele Cleopa mi-a prezis, 
Că voi sluji Maicii Domnului. Nu mai simţeam nici o 
dorinţă pentru a mă căsători; parcă nu mai puteam 
mbi nimic din cele lumeşti. Ardeam de nerăbdare să 
Ajung cît mai repede la mănăstire. 

Cu ajutorul lui Dumnezeu şi al Maicii Domnu- 
| lui am ajuns să intru într-o mănăstire şi nu sînt vred- 
nică să Le mulţumesc. 

Monahia E. 




Mamă şi fiu. Bucuria reîntîlnirii. 

Du-te la Mănăstirea M. 

Doream să îmbrăţişez viaţa de mănăstire, dar 
ceva din suflet îmi spunea să trec întîi pe la părintele 
Cleopa să primesc binecuvîntare. 

Ajunsă în faţa chiliei lui, îi spun că vreau să 
merg la mănăstire. Părintele îmi răspunde: «Da. Bine 
te-ai gîndit. Dumnezeu să-ţi ajute şi să ai multă răb- 
dare, şi du-te la Mănăstirea M.». 

Eu doream să merg la Mănăstirea Slatina şi îi 
răspund: «Vă rog, daţi-mi binecuvîntare pentru Mă- 
năstirea Slatina». 

Părintele tace cîteva clipe, se uită la mine şi 
zice din nou: «La Mănăstirea M.». Eu nimic, insist 
din nou şi spun că vreau la Mănăstirea Slatina. In 
cele din urmă părintele m-a lăsat aşa cum am vrut 
eu, dar ştia că îmi voi da seama singură, mai tîrziu. 

Am plecat mulţumită că am primit binecuvîn- 
tare pentru Mănăstirea Slatina; nu înţelegeam că voia 
Iui Dumnezeu e alta, cea pe care mi-a spus-o părinte- 
le Cleopa. 

Am mers de cîteva ori să fiu primită la Mănăs- 
tirea Slatina, dar degeaba. Toate mergeau anapoda, 
nu ştiam ce se întîmplă. 

în cele din urmă, văzînd că nu mă primeşte, 
mi-am adus aminte de cuvintele părintelui şi am ple- 
cat spre Mănăstirea M. Simţeam o bucurie fKră mar- 
gini, parcă mergeam spre un loc sigur care îmi apar- 
ţinea, mă chema. Totul a decurs impresionant. Maica 
stareţă m-a primit cu multă dragoste şi parcă mă 
aştepta. 

Monahia T. 






| Măi frate, 

cînd te văd nu te pot uita 

I L-am cunoscut pe părintele Cleopa prin anul 

1 956, pe cînd lucram în apropierea Mănăstirii Sihăs- 

Iria şi Sihla. 

într-o noapte, nu mai reţin exact data, în timpul 

prigoanei 8 , părintele Cleopa a plecat de la mănăstire 
spre localitatea Hangu. Acolo cunoştea mai bine pe 
unul Pantelimon Amariei, care era socrul meu. Pe 
alunei pe mine nu mă cunoştea prea bine. Socrul 
meu m-a chemat şi ne-am sfătuit unde să-1 cazăm, 
.1 1 ferim de duşmani. Noi locuiam în vatra satului şi 
nu aveam cum să-1 ferim de oameni, aşa că l-am dus 
imr-o noapte la un moş de-al meu ce locuia în capă- 
tul satului Audia. Acolo a locuit 39 de zile. Eu mă 
«luceam des la părintele şi-i mai duceam ceva pîine. 
Părintele Cleopa m-a rugat să nu spun la ni- 
eni unde este, nici chiar la soţie sau la socrul meu. 
- Nici aici nu a putut sta mai mult, aşa că l-am 
tis într-o noapte în pădure în apropiere de locuinţa 
ea. Nu l-am putut lua la mine acasă căci aveam un 
1 1 uriaş în gazdă. Cît a stat aici mergeam în fiecare 
rară la el, fără să ştie cineva. 

într-o seară, pe 28 noiembrie, cînd m-am dus la 
|| ora foarte tulburat. 

- Ce e părinte? am zis eu. 

- Frate Ioane, salvează-mă, că m-a descoperit 

> răjmaşul. 



1 în anul 1959 a fost dat Decretul prin care toţi călugării ce 
nu aveau vîrsta de 55 de ani să fie scoşi din mănăstiri. 

îl văzuse un om de-al partidului şi era neliniştit. 
Atunci i-am zis: 

- Gata, părinte, nu te teme! 

M-am dus repede acasă şi m-am pregătit. Am 
luat un topor, un rucsac şi felinar şi am plecat pe 
pîrîul Mitrofanu către Petru Vodă. 

Afară era zăpadă mică şi părintele aluneca. Eu 
aveam opinci de pînză şi i le-am dat părintelui. S-a 
încălţat repede şi am mers toată noaptea. 

Mergînd prin pădure pe culmea muntelui mă 
gîndeam ce fac eu dacă. Doamne fereşte, moare. Am 
mai mers puţin, a stat în loc şi mi-a zis: 

- Măi, frate Ioane, dacă moare un călugăr, ştii 
ce faci? Citeşti Catisma 17 şi îl îngropi. 

Mi-a fost ruşine că am gîndit aceasta. Am cu- 
noscut că Dumnezeu i-a descoperit gîndul meu. 

Cînd mergeam alături de părintele, mergeam 
numai pe partea dreaptă, căci părintele avea în partea 
stingă, în dreptul inimii, cutiuţa cu Sfintele Taine, şi 
mi-a spus că pe partea aceasta unde sînt Sfintele 
Taine merg îngerii care le însoţesc. 

Am ajuns Ia o stînă pustie, ne-am odihnit puţin, 
am făcut foc, căci transpirasem, şi m-am culcat puţin. 
Părintele nu s-a culcat, era cu mare grijă pentru Sfinte. 

în sfîrşit, prin purtarea de grijă a lui Dumnezeu, 
am ajuns la Petru Vodă. încă nu era ziuă şi a ieşit 
înaintea noastră un om bine cunoscut, Pavel Marin. 
Părintele Cleopa a rămas la el, iar eu m-am întors 

acasă. 

Mai tîrziu, cînd s-a întors din pribegie, mi .1 
spus că a stat ascuns pe la case de oameni şi prin 
pădure. Se muta din loc în loc, ca să nu fie găsit. 



Ce pot să mai spun? Cît am trăit pînă acum, nu 
uni mai găsit un om cu atîta recunoştinţă ca a părin- 
telui. De cîte ori mă vedea, chiar de era mulţime de 
«umeni, 100-200, îi lăsa pe toţi şi striga la mine: 
«Frate Ioane, vino încoace!», dar eu nu răspundeam. 
Ştiam că mai sînt şi alţii Ioan, dar părintele iar stri- 
[a: «Alexandru, vino încoace». îmi era ruşine de atî- 
in oameni care erau de faţă şi îi ziceam: 

- Părinte, lăsaţi-mă pe mine, vorbiţi cu oamenii. 

- Măi Ioane, oamenii nu se mai gătesc! 
Mă mai întreba: 

- Cu cine ai venit? 

- Singur, părinte. 

- Pe unde ai venit? 

- Peste păduri, părinte. 

- Măi Ioane, cînd pleci să vii pe la mine. 
I Mai zicea; 

- Măi frate, cînd te văd nu te pot uita că m-ai 
[mutat la mare nevoie şi, ca dovadă, uite şi opincile 
■n care m-ai încălţat atunci iarna. Uite, le am sub pat. 

Odată mi-a povestit un cioban care a stat cu 
părintele la oi, la Tăciunele, că într-o noapte s-a stins 
focul şi el s-a trezit tocmai atunci şi îşi zicea în sinea 
sa că acum părintele nu va mai vedea ca să citească 
la Psaltire. Dar, deodată, faţa părintelui a strălucit şi 
citea la lumina aceea şi el nu a putut spune la nimeni 

nimic pînă acum. 

* 

Altădată au venit mai mulţi oameni cu mine 
peste munte la părintele Cleopa. Unul dintre ei, un 
văr de-al meu, îmi spune: 

- Mă, eu nu pot să postesc în posturi. 

S-a întîmplat de am venit chiar la începutul Pos- 
tului Mare şi seara, la sala de mese, eram toţi care 
am venit peste munte. Părintele a vorbit mult despre 
post. 

Am ieşit de la masă, ne-am dus la dormitor şi 
văru-meu mi-a zis: 

- Mă, cînd i-ai spus tu părintelui Cleopa că eu 
nu postesc? 

- Nu am avut cînd să-i spun, doar odată am 
venit, i-am zis eu. 

- Cînd vorbea se uita la mine şi zicea: «Poţi să 
posteşti, dar nu vrei». Mai vorbea ce mai vorbea şi 
iarăşi se uita la mine şi zicea: «Poţi să posteşti, dar 
nu vrei». 

De atunci acel văr al meu posteşte fără nici o 
problemă. 

Părintele Cleopa ne spunea: 

„Odată, pe cînd stăteam ascuns într-o casă a 



unui om ce se afla la marginea satului, a trecut prin 
iipropiere o nuntă cu muzică frumoasă. Atunci am 
l'îiidit: dacă mi se pare frumoasă cîntarea ce trece pe 
drum, atunci cum va fi cîntarea cea din ceruri? Şi 
m-am dus cu mintea în cer şi am stat un ceas şi opt 
minute şi atîta dulceaţă am avut că au curs lacrimi de 
.mi udat cinci batiste. După aceea, de atîta dulceaţă 
re am simţit, o săptămînă am uitat de toate, de mîn- 
i are, de băutură, de somn". 



| între cer şi ape 

1 Un fost comandant de aeronavă ne-a povestit: 

„Este o zi frumoasă de toamnă, este «Acoperă- 
lintul Maicii Domnului», este ziua de marţi, 1 oc- 
lombrie 1974. Eram programat pentru cursa de Tel- 
\viv cu decolare la orele 7.20 de pe Aeroportul In- 
iei naţional Otopeni. 

Scularea de dimineaţă pare a fi programată prin 
.ileulator, ca în fiecare zi, şi plecarea la aeroport se 
t.i.c astfel ca la orele 6.00 echipajul să înceapă a lua 
ni primire aeronava. 

După controlul păsării de oţel, echipajul urcă la 
hurd şi începe citirea cărţii, după care fiecare membru 
til echipajului îşi pune contactele pe poziţia iniţială 
iii pornire a aeronavei, controlînd bineînţeles poziţia 
trenului de aterizare, a flapsurilor, a nivelului de ali- 
mentare cu petrol şi ulei, a dispozitivului antigiuraj, 

iresurizării cabinei. 

Sînt informat că «katering»-ul a adus la bord 

containerele cu hrana pentru drum, bagajele au fost 
puse în calele de bagaje conform indicaţiilor copilo- 
lului care răspunde de echilibrarea aeronavei. Aceste 
operaţiuni fiind terminate, în jurul orei 7.00 copilotul 
a informat turnul de control că totul e normal la bord 
şi se pot aduce pasagerii. 

Priveam din cabina de pilotaj pe hubloul din 
stînga, unde stăteam pe scaunul comandantului de 
aeronavă şi deodată a început să se apropie de avion 
grupul de pasageri. în faţă călugări şi măicuţe în stra- 
ie negre, iar în spate un grup mic de pelerini. 

Uitasem unde merg, dar repede mi-am adus 
aminte că făceam cursa de Tel-Aviv, de unde se por- 
neşte spre locurile sfinte. 

A urcat şi ultimul pasager. Stewardesa şefă de 
cabină ne-a comunicat că totul a decurs normal şi 
atunci am început operaţiunile de pornire a motoa- 
relor, bineînţeles, după aprobarea primită de la turnul 
de control. 

Parametrii fiind normali, am emis în eter: «Ta- 
rom YR-IML pentru Tel-Aviv, aprobaţi rulajul la pozi- 
ţia de aşteptare pentru pista 08». Primind aprobare, 
am început rulajul. La poziţia de aşteptare am cerut 
permisiunea de intrare şi după aprobare am intrat în 
poziţia de încercare a motoarelor. După tragerea la 
plin a motoarelor, am cerut decolarea. 

După desprindere am comunicat că am decolat 
la minutul 21 şi am început urcarea către nivelul 
aprobat pe cap de URZ (Radiofonul Urziceni), apoi 
prin TND, G1E, G1D către Istambul. 

Motoarele torceau din greu, cei 16.000 de cai 
nărăvaşi trăgeau după ei pasărea de metal dueînd-o 



către nivelul de 8.000 m. Cvadrimotorul nostru cu 
turbopropulsoarele lui scotea la vremea aceea numai 

650 km/oră. 

Auzim ciocănituri în uşa despărţitoare a cabi- 
nei de pilotaj. Era stewardesa şefă care venise să-mi 
ceară aprobarea pentru efectuarea unei slujbe la bord, 
cerere adresată de un părinte bătrîn cu părul alb. 
| în anii dinaintea Revoluţiei, căram cu noi la 

fiecare cursă cîte doi oameni de la «SECU», nu călu- 
gări de la mănăstire, ci «oameni devotaţi» regimului 
de tristă amintire, care «ne păzeau». Nu flceau nimic, 
primeau pensii în valută, uniforme, hrană de la TA- 
ROM şi lefuri cu diverse sporuri substanţiale de la 

M.A.I. 

Mă gîndeam că ei erau primii oameni care ra- 
portau despre toate cele întîmplate la bord, dar trecînd 
peste asta mi-am spus: eu sînt comandantul aerona- 
vei; deci eu hotărăsc. Adresîndu-mă stewardesei i-am 
comunicat aprobarea mea, că se poate face slujba la 

bord. 
| Nu a durat mult şi prin difuzoarele din cabina 

de pilotaj au început a intra frumoasele cîntări de 
slavă ale călugărilor şi ale răspunsurilor date de măi- 

| cute. 

| Mă găseam între cer şi apa cu valuri uşoare a 

Mării Negre. Cuplasem pilotul automat care luase în 
stăpînire aeronava, dueînd-o pe drumul indicat şi 
J păstrînd nivelul alocat cursei. 

■ Dus de gînduri am închis ochii şi mă vedeam 

in ceruri printre pîlcurile de îngeri, heruvimi şi sera- 
fimi. 

Aşa după cum am amintit, era ziua «Acoperă- 

mîntului Maicii Domnului» pe care o cinstea în cîn- 
tările lor întreaga suflare din cabina de pasageri a 
aeronavei. 

M-am trezit visînd că şi eu, un simplu mirean 
păcătos, am contribuit cu ceva la desfăşurarea aces- 
tui ritual pe care cei de la «SECU» îl vor raporta pe 
întrecute la întoarcerea noastră acasă. întîmplarea 
(sau mai degrabă pronia dumnezeiască) a făcut ca să 
nu fie urmată de repercursiuni nefaste; ori şefii erau 
plictisiţi, ori nu le mai dădeau nici o atenţie «antene- 
lor lor guralive», dornice de avansare în grad şi fun- 
cţie. 

De cîte ori zburam pe diverse rute mă gîndeam 
la măreaţa zi în care am plutit între cer şi ape în cîn- 
tările îngereşti ale călugărilor şi călugăriţelor. 

Am ieşit la pensie, dar acea zi a fost singura cu 
satisfacţii deosebite morale şi spirituale. Nu o voi 
uita niciodată şi am povestit-o tuturor celor ce au 
avut răbdarea şi m-au ascultat. Păcat că nu sînt toate 
zilele la fel. 

După un timp, care aş fi dorit să fie cît mai 
lung, am început să revin şi la aeronava mea cu care 
duceam spre locurile sfinte o parte din cei care se 
roagă zi şi noapte pentru sănătatea, pentru binele şi 
liniştea sufletească a noastră şi care prin sfaturile lor 
ne ajută în ispite şi greutăţi. 

Eram acelaşi comandant de aeronavă care ple- 
casem de la Otopeni la orele 7.21, dar parcă eram mai 
liniştit, mai plin de curaj şi cu mai mare încredere. 
Slujba din avion mă schimbase, mă întinerise, parcă 
şi gîndurile îmi alergau din nou la bunii călugări ce 
se roagă pentru noi. 






Motoarele îşi băteau ritmul normal, aparatura 
indicatoare arăta că nu sînt probleme deosebite, pa- 
sărea îşi făcea drum printre pîlcurilc subţiri de nori 
ieşind deasupra lor în bătaia razelor puternice ale soa- 
relui, înaintînd mereu pe drum şi, în curînd, aveam la 
vedere portul Haifa şi litoralul israilitean. 

Cerem aprobare de coborîre şi la ora 10.30 am 
pus roţile pe frumoasa pistă de la Lod. 

Conform regulilor, noi, echipajul, trebuia să 
coborîm din aeronavă după coborîrea pasagerilor, 
dar de această dată i-am spus copilotului că eu voi 
coborî primul. Călcam această regulă pentru că voiam 
să-1 cunosc şi eu pe părintele bătrîn cu părul alb. 

L-am întîlnit. Cu glasul lui blajin mi-a spus că 
este părintele Cleopa Ilie de la Mănăstirea Sihăstria. 

De atunci, din ziua de 1 octombrie 1974, s-a le- 
gat o mare prietenie între mine şi marele duhovnic al 
Sihăstriei, care a durat pînă la trecerea lui la cele 
veşnice 1 *. 




înainte de plecare la Mănăstirea Slatina 

Recunoştinţă 



Trecut-ai prin viaţă 
Hăituit de «cîini» 
Ce-şi ziceau adesea 
Că-s şi «buni români», 

Te-ai ascuns în groapă 
In pădurea verde, 
Gîndind că satana 
Urma ţi-o va pierde. 

Dar Polak, licheaua. 
Şi ai săi ciraci 
Te-au bătut într-una 
Spunînd ca să taci. 

A 

Indurînd pe toate 
Cu mare bravură, 
N-au putut să-ţi pună 
Lacătul la gură. 

Ai vorbit întruna, 
Spunînd celor mulţi 
Că numai pe Domnul 
Trebuie să-L asculţi. 

Ai vorbit de sfinţii 
Ce au pătimit 
Şi pentru credinţă 
Singuri s-au jertfit. 



Ai vorbit de ţară 
Şi de domnitori 
Care pentru oameni 
Sînt nemuritori, 

Ai vorbit de sfinţii 
Ce pentru credinţă 
Au trecut prin chinuri 
Plini de biruinţă. 

Dar, de la o vreme, 
Bătrîn şi slăbit 
Te-a lăsat puterea 
Şi te-a părăsit. 

Acum eşti departe, 
Acolo-ntre sfinţi 
Şi te jelesc zilnic 
Sute de părinţi. 

Părăsit-ai lumea 
Plină de păcat 
Şi te-ai dus acolo 
Unde ţi-a fost dat. 

Noi te vedem totuşi, 
Aici, printre noi. 
Te simţim alături 
De cei slabi şi goi. 



îţi dorim cu toţii 
Ca să fii iertat, 
Numai mulţumire 
Pentru ce-ai lăsat. 

Sus în deal, la cruce. 
La mormîntul sfint. 



Ne-om ruga cu toţii 
Făcîndjurămînt 

Că-ţi urmăm povaţa 
Şi ne pocăim 
Şi cu toţi îţi spunem 
Că mult te iubim. 



General de flotilă aeriană (r), 
Vasile loan 

«Acestea nu le mai pot traduce» 

A vrut Bunul Dumnezeu să intrăm în posesia 
unui scurt bileţel trimis de o credincioasă înalt Prea 
Sfinţitului Serafim cu ocazia unei conferinţe ce a 
avut loc la Suceava, al cărui conţinut ne scuteşte de 
orice comentarii: 

„Bine aţi venit la noi, în Bucovina, înalt Prea 
Sfinţite Părinte Serafim. 

Cu ajutorul Bunului Dumnezeu, v-am cunoscut 
în Sala de întîlnire cu prea bunul şi bătrînul Sfînt 
Părinte arhim. Cleopa, care ne vorbea la Sfînta Mă- 
năstire Sihăstria. 

înalt Prea Sfinţia Voastră aţi venit cu un grup 
de prelaţi canadieni sau francezi. Şi l-aţi rugat pe 
Sfintul Părinte Cleopa să ne povestească ceva din 
pustie. Sfintul Părinte a povestit despre cît de frumos 
laudă păsările pe Domnul şi Ziditorul, şi multe alte 
frumuseţi trăite. 

Sfinţia Voastră traduceaţi cu drag. Dar, la un 
moment dat, Sfintul Părinte a povestit despre păsă- 
rile de noapte scoţînd onomatopee, la care Sfinţia 
Voastră aţi exclamat dezarmat: «Acestea nu le mai 
pot traduce». A fost momentul cel mai frumos al în- 
tîlnirii, de care ne-am bucurat toţi. 

în amintirea Sfîntului Părinte Cleopa, v-am 
scris, 

Blagosloviţi şi iertaţi, Elena ". 

* * * 



Tu să cînţi în 
«opera» Maicii Domnului 

Am avut fericita ocazie ca în ultimii nouă ani 
.ii vieţii Prea Cuviosului Părinte Cleopa să merg la 
«tuşit de săptămînă în pelerinaj la Mănăstirea Sihăs- 
liia şi să particip la «Cursurile Academiei Duhovni- 
ceşti» pe care Prea Cuviosul Părinte le ţinea «la car- 
pen» sau în faţa chiliei. Nu o dată am rămas uimit de 
darurile părintelui Cleopa pe care încerca să le ascun- 
dă sub acoperişul adîncii sale smerenii. 

Din ceea ce am văzut sau am auzit de la uceni- 
nii părintelui vreau să amintesc doar cîteva: 

într-o duminică dimineaţa, după ce părintele 

nc-a ţinut un cuvînt de învăţătură, cînd a sosit vremea 

a înceapă Sfînta Liturghie ne-a trimis pe toţi să par- 

Iticipăm la Dumnezeiasca Slujbă. Am rămas cîţiva 

dincioşi pentru o binecuvîntare sau o întrebare. 

1 " Cînd a ajuns la sfinţia sa o familie din oraşul 

B,, pe care o cunoşteam, după ee i-a întrebat, aşa 

[cum îi era obiceiul cu toţi care îl vizitau, de unde 

■Int şi cum îi cheamă, venind rîndul la binecuvîntare 

uneia dintre tinere am rămas uimit de dialogul care 

II urmat: 

- Tu unde lucrezi? 

- Eu cînt la operă. 

- Tu să cînţi în opera Maicii Domnului. 
Tînăra nu a răspuns nimic. 
Atunci părintele Cleopa s-a adresat mamei ei: 

- Vezi, să n-o opreşti să meargă la mănăstire că 
ij mare păcat. 

- Eu, părinte, nu o opresc, numai să vrea ea, a 

răspuns mama. 

Părintele Cleopa se adresează din nou tinerei: 

- Tu să cînţi în opera Maicii Domnului. 
Tînăra nu răspundea nimic. 
Părintele se adresează din nou mamei: 

- Vezi, mamă, să n-o opreşti să meargă la mă- 
năstire că ai mare păcat. 

- Prea Cuvioase, eu n-o opresc, numai să vrea 
ea să se ducă, răspunde din nou mama tinerei. 

Atunci, îl văd pe părintele Cleopa că se uită di- 
rect în ochii tinerei şi-i spune aceste cuvinte: 

- Da, da! O să-ţi aduci tu aminte că, odată, un 
bătrîn ţi-a spus ţie aceste cuvinte, am să fiu eu putred 
atunci, da' o să fie cam tîrziu! 

Aceste cuvinte m-au cutremurat. Din cîte l-am 

cunoscut pe părintele Cleopa, ştiam că nu vorbeşte 
ca să se afle în treabă, mai ales cu astfel de lucruri. 
De aceea de cîte ori m-am întîlnit cu cineva din acea 
familie eram curios să aflu ce s-a mai întîmplat cu 
tînăra fată şi cu proorocia părintelui. 

Din păcate părintele avusese dreptate. Oare cînd 
îşi va aduce aminte tînăra de cuvintele Bătrînului? 



Da' parcă te ascultă? 

Un ucenic al părintelui mi-a povestit: 

„în vara anului 1990 sau 1991, nu-mi amintesc 

chiar exact, vine la părintele Cleopa maica V., stareţa 

de la Mănăstirea V., pentru «sfătuire duhovnicească». 

Am fost trimis s-o conduc la părintele Cleopa. După 



124 



ce l-am găsit stînd pe o bancă aproape de stupină şi 
i-am spus motivul pentru care îl deranjăm, am vrut 
să mă retrag, dar părintele mi-a spus să rămîn şi eu. 
Eram bucuros că puteam asculta o discuţie interesan- 
tă, după mintea mea, dar m-am înşelat. 

Eu credeam că părintele Cleopa o să-i arate 
maicii unele lucruri care ar fi trebuit îndreptate să nu 
fie piatră de poticneală între ortodocşi, dar părintele 
i-a povestit multe... Eram mîhnit şi cumva revoltat în 
sinea mea: de ce părintele Cleopa nu-i spune nimic? 

Seara, cînd a coborît părintele la chilie, l-am 

întrebat: 

- Prea Cuvioase, de ce nu i-aţi spus nimic mai- 
cii V.? 

- Da' parca te ascultă? 

Iar nu eram mulţumit de răspunsul părintelui, 
dar ce să-i mai spun? Nici acum nu înţelegeam de ce 

părintele nu i-a spus nimic. 

Peste cîteva zile un credincios ne-a adus un 
ziar în care era un interviu cu maica V. în care spu- 
nea printre altele că a fost şi la Sihăstria la părintele 
Cleopa şi... şi spunea maica V. acolo multe pe care 
nu le-a spus părintele. Abia acum mi-am dat seama 
că «Moş Costache» ştie dinainte ce spune!". 



Puteţi să staţi şi-o săptămînă. 



* + 



Acelaşi ucenic a povestit: 
„Odată au venit două călugăriţe de la Mănăsti- 
rea G. cu dorinţa de a se spovedi la părintele Cleopa. 



125 



Era spre seară şi după ce părintele le-a primit în chi- 
lie şi le-a întrebat de unde sînt, cum le cheamă şi ce 
doresc, a avut loc următorul dialog: 

- Prea Cuvioase, am dori să ne spovedim. 

- Foarte bine, mergeţi la Varsanufie şi vă spo- 
vediţi, şi le arăta chilia părintelui Varsanufie. 

- Prea Cuvioase, noi am dori la sfinţia voastră. 

- Nu, la Varsanufie. 

- Prea Cuvioase, dacă sînteţi obosit putem aş- 
tepta şi pînă mîine şi două-trei zile, numai să ne spo- 
vediţi. 

- Puteţi să staţi şi-o săptămînă, tot la Varsanu- 
fie vă spovediţi. 

- Prea Cuvioase, v-am adus portocale, banane, 
lămîi, suc... 

- Bogdaproste; lăsaţi-le acolo lîngă masă, da 
vă spovediţi la Varsanufie. 

Eu am intervenit în ajutorul maicilor şi i-am zis: 

- Părinte Cleopa, ştiţi, sfinţia voastră aţi fost 
pe Ia mănăstirea lor cînd eraţi mai tînăr... 

- Da, da... la Varsanufie... 

Ştiam că nu mai avea rost să insistăm, aşa că 
le-am spus maicilor să ia binecuvîntare şi să plece la 
cazare. Poate mîine... 

După ce au ieşit de la părintele Cleopa, maicile 
m-au întrebat dacă pot să-mi spună problema lor şi 
să mai insist pe lîngă părintele ca să le primească la 
spovedanie. Eu le-am răspuns să aştepte în sala ală- 
turată, unde părintele vorbea la credincioşi iarna, şi, 
după ce voi termina cu părintele, am să le ascult. 

Am intrat din nou în chilia părintelui Cleopa şi 
l-am întrebat: 






- Părinte Cleopa, de ce nu le-aţi primit pe maici 
la spovedanie? 

- Ei, să meargă pe urmă la mănăstire şi să spu- 
nă pe acolo că s-au mărturisit la Cleopa şi Cleopa a 

spus aşa şi aşa... 

Ca şi altădată, nu am înţeles răspunsul părinte- 
lui, dar după ce am stat de vorbă cu maicile, iar am 
zis în sinea mea: «Moş Costache» avea dreptate... 

Pînă la urmă s-au mărturisit la părintele Varsa- 
nufie. 



Cleopa Ilie, 
Patriarhul României? 

După Revoluţie, care mai de care dorea cu orice 
preţ schimbare. Mulţi, doar aşa, de dragul schimbării. 
Tot mulţi au fost şi cei care au dorit destabili- 
zarea Bisericii, de aceea s-au gîndit că acum e mo- 
mentul cel mai potrivit. Să dărîmăm Biserica de sus, 
tic la Patriarh. Deci, ca lucrul să pară bun, au zis că 
Prea Fericitul Patriarh e compromis şi este nevoie de 
I un alt Patriarh. Aşa s-a ajuns să circule întrebarea: 
«Cleopa Ilie, Patriarhul României?». 

Cred că mulţi au gîndit că părintele Cleopa ar 
| \'\ cel mai potrivit Patriarh, dar au fost şi părinţi lu- 
[rnmaţi de Duhul Sfînt, cum a fost şi părintele Paisie 
Olaru care, povestea părintele Cleopa, a spus unei 
I delegaţii venite să-1 ducă la Bucureşti: «Domnul să 
VA miluiască. Domnul să vă mîntuiască, Domnul să 
Iniiccuvintcze căsuţa voastră, măsuţa voastră... Dom- 
nul sâ vă dăruiască un colţişor de rai. Voi plecaţi de 

unde aţi venit, Cleopa rămîne aici!». 

Aşa a fost de la Duhul Sfînt. Dacă ar fi plecat 
la Bucureşti, ar fi fost Cleopa. Rămînînd la Sihăstria 
a rămas Avva Cleopa. 




între doi Patriarhi: t Bartolomeu I, Patriarhul Ecumenic al 
Constantinopolului şi f Teoctist, Patriarhul Bisericii 

Ortodoxe Române 



Mergeţi la Episcopul locului 

Un ucenic al părintelui ne-a povestit: 
„într-o dimineaţă, pe cînd părintele era încă la 
pravilă, am auzit bătăi în uşă. Am ieşit să văd cine 
este şi ce doreşte. Erau patru sau cinci tineri care au 
spus că sînt studenţi la o Facultate de Teologie şi do- 
reau să-i ceară un sfat părintelui Cleopa. Le-am spus 

să mai aştepte că părintele nu terminase pravila, dar, 
cum ei au insistat că se grăbesc, am intrat la părintele 
şi i-am spus dorinţa lor. Părintele a spus că pot să 
intre dar să nu-1 reţină mult, aşa că i-am poftit pe toţi 

în chilia părintelui. 

După ce i-au spus părintelui de la ce facultate 
sînt i-au arătat şi necazul lor, cerindu-i sfatul. Părin- 
tele Cleopa le-a zis: 

- Mergeţi la Episcopul locului şi faceţi ce vă 

spune el. 

Studenţii nu au fost mulţumiţi de răspuns, aşa 
că i-au explicat din nou situaţia lor, dar părintele le-a 

dat acelaşi răspuns: 

- Mergeţi Ia Episcopul locului şi faceţi ce vă 

spune el. 

Am crezut şi eu că părintele Cleopa nu a înţe- 
les cum au explicat studenţii şi am zis: 

- Prea Cuvioase, ei sînt acuzaţi de cei mai mari 
că au făcut asta şi asta, iar ei susţin că nu sînt vino- 
vaţi. Deci, ce să facă în acest caz? Daţi-le un sfat. 

- Să meargă la Episcopul locului şi să facă ce 

le va spune el. 

Am înţeles că părintele nu le va da alt răspuns 

şi le-am spus studenţilor să nu se supere dar părintele 
mai are pravila de terminat, iar ei să facă aşa cum le-a 
spus. Totuşi, un gînd îmi zicea: «De ce părintele nu 
lc-a dat nici un răspuns? Doar ştie ce spun Sfinţii Pă- 
rinţi în astfel de situaţii. Ştie ce scrie în Pidalion...». 
După ce au plecat studenţii m-am întors în chi- 
lia părintelui şi l-am întrebat: 

- Prea Cuvioase, de ce nu le-aţi spus nimic alt- 
ceva? Doar ştiţi ce spun Sfinţii Părinţi! 

- Ce? Să meargă acolo şi să spună că Cleopa 
Ie-a spus aşa şi aşa? Cine sînt eu? Să meargă la Epis- 
copul locului şi să facă ce le va spune el. 

Atunci am stat şi m-am gîndit: „Dar dacă aceşti 
studenţi nu i-au spus părintelui Cleopa tot adevărul, 
ci numai ce doreau ei şi cu un casetofon ascuns sub 
haină înregistrau răspunsul părintelui la «întrebarea 
lor», apoi mergeau şi făceau un «tărăboi de toată fru- 
museţea»? Ştii că părintele iar are dreptate? Mai am 
încă multe de învăţat". 



Vrei să vezi minuni? 



Şi oamenii sfinţi au ispite de la cel rău. Dacă 
acum nu mai pot fi biruiţi prin patimile cele trupeşti, 
diavolul îi ispiteşte cu cele sufleteşti. Pe mulţi vrea 
să-i facă să creadă că ei sînt sfinţi, că fac minuni şi 
alte asemenea. De aceea, dacă nu au dobîndit adevă- 
rata smerenie, sînt în mare pericol de a-şi pierde toa- 
tă osteneala. Şi, tocmai pentru a nu cădea în mîndrie, 
unii făceau lucruri care în faţa oamenilor erau smin- 
teală. 

După ce ziarele au început a scrie că părintele 
Cleopa este un sfînt, că are darul înainte-vederii şi 
alte daruri, mulţi oameni veneau la cuvioşia sa doar 
pentru a vedea sau auzi ceva cu totul ieşit din co- 
mun, ceva pentru viitorul lor, pentru problemele lor. 
Desigur, aceştia plecau tot aşa cum au venit, ba cîte- 
odată chiar smintiţi. Iar cei care veneau sinceri, din 
credinţă, aşteptînd un sfat ca de la Dumnezeu, auzeau 
şi lucruri pe care numai un om sfînt le poate şti. 

într-o zi, vine la mănăstire o doamnă care au- 
zise de părintele Cleopa că ar fi un om sfînt, că face 

minuni... 

După ce părintele şi-a terminat pravila, a cerut 
binecuvîntare de la duhovnicul său, părintele Varsa- 
nufie, să plece pe munte, la linişte, pînă la amiază. 
Aşa că a ieşit pe uşa din spate ca să nu fie văzut de 
oameni şi să poată merge liniştit cu rugăciunea în 
minte şi inima la cele cereşti. 

Această doamnă a auzit poate uşa de la chilie 
închizîndu-se şi a ocolit clădirea ca să iasă în faţa 
părintelui. Crezînd că va îi pe placul părintelui, a în- 
ceput să-1 laude şi să-i spună: 

- Părinte, am auzit de dumneavoastră că sînteţi 

un om sfint, că faceţi minuni... 

Auzind aceste cuvinte, părintele Cleopa i-a răs- 
puns tocmai cum nu se aştepta: 

- Vrei să vezi minuni? Vino încoace. Vezi cîrja 
asta? îţi dau una în cap de îţi crap capul. Să vezi mi- 
nuni! 

Şi agita cîrja spre biata doamnă. 

- Cum puteţi vorbi aşa, părinte? Eu credeam că 
sînteţi un sfint! 

[ - Da, vino să-ţi arăt eu minuni...! 

Aşa că a plecat sărmana doamnă smintită de ce 
a văzut şi auzit, iar părintele era supărat pe diavolul 
care foarte uşor poate înşela pe unii oameni prin pă- 
ruta evlavie şi faptă bună. 

* * * 

Pleci tu, pleci, dar pin' la urmă 
tot aici ai să vii! 

Un fiu duhovnicesc de-al părintelui ne-a poves- 
tit următoarele: 

„într-un an am venit la mănăstire de Sfintele 
Paşti. Pe părintele Cleopa îl cunoşteam de mai mulţi 
ani şi de fiecare dată treceam pe la sfinţia sa pentru 
binecuvîntare, atît la sosire, cît şi la plecare. 

Era a doua zi de Paşti şi, după cum avea obice- 
iul, după Sfinta Liturghie şi masa de prînz, părintele 
Cleopa pleca la cimitir unde veneau şi călugări şi mi- 
reni pentru a-1 asculta. 

După ce am servit masa m-am pregătit de ple- 
care, pentru că a doua zi trebuia să fiu la serviciu, şi 
am plecat la cimitir să iau binecuvîntare de călătorie, 
încă nu se adunaseră prea mulţi călugări şi credin- 
cioşi. Părintele Cleopa era aşezat pe o bancă, iar lîngă 
sfinţia sa era aşezat părintele Veniamin, un părinte în 
jur de 80 de ani ale cărui buze se vedeau mişeîndu-se, 
iar metaniile îi alunecau printre degete, semn că Ru- 
găciunea lui Iisus îi era prezentă. 

După ce am ajuns în faţa părintelui Cleopa i-am 
făcut închinăciune şi i-am zis: 

- Blagosloviţi, Prea Cuvioase, să plec că mîine 
trebuie să fiu la serviciu. 

- Nu, rămîi aici! îmi răspunde părintele. 

- Nu pot, Prea Cuvioase. Şi aşa am lipsit o zi 
de la serviciu, iar dacă acum pierd autobuzul nu mai 
am cu ce să plec şi mîine trebuie să fiu acolo, neapă- 
rat! 

Atunci intervine şi părintele Veniamin şi zice: 

- Prea Cuvioase, dacă vrea să plece, daţi-i bine- 
cuvîntare. 

- Pleci tu, pleci, dar pîn* la urmă tot aici ai să 

vii! îmi zice părintele Cleopa. 

Iar eu, cuprins de o stare pe care nu mi-o pu- 
team explica, deşi atunci nu aveam de gînd să plec la 
mănăstire, şi cu atît mai mult la Sihăstria, am zis: 

- Cred şi eu! 

Am sărutat mîna celor doi părinţi şi am alergat 
să prind autobuzul. însă mintea îmi era la ultimele 
cuvinte: «Pleci tu, pleci, dar pîn' la urmă tot aici ai 



să vii!». 




Peste un timp s-au împlinit şi aceste cuvinte. 

Dumnezeu să te ierte, 
da' să nu mai faci! 

Am văzut de multe ori cum Dumnezeu poartă 
de grijă şi pentru cele mai mici amănunte din viaţa 
noastră. Cum ştie să unească oamenii ca să se folo- 
sească unii de alţii. Nu numai pe cei care se căsăto- 
resc, după voia Sa, ci şi pe cei din mănăstire. «Frate 
pe frate ajutorîndu-se sînt ca o cetate întărită». 

Dumnezeu a rînduit ca lîngă părintele Cleopa 
să fie mulţi ani părintele Varsanufie, şi nu numai în 
mănăstire, ci şi în pribegie. 

Părintele Cleopa era căutat toată ziua, părintele 
Varsanufie mai puţin. Părintele Cleopa avea darul de 
a vorbi, părintele Varsanufie vorbea foarte puţin sau 
citea din vreo carte cîteva sfaturi. La părintele Cleopa 

veneau şi patriarhi şi episcopi şi miniştri şi rege şi 
străini, la părintele Varsanufie doar cîţiva români. 

Totuşi, cuvîntul duhovnicului trebuie ascultat 
de fiecare ucenic sau fiu duhovnicesc. 

De multe ori, cînd erau împreună pe cerdac îl 
puteai auzi pe părintele Cleopa spunînd: 

- Voi ştiţi ce dar mare are Varsanufie? Dacă îţi 
pune mîna pe cap, fug toţi dracii de la tine şi dacă 
nu-1 asculţi, praf te faci! De el să ascultaţi! El e du- 
hovnicul meu! 

In aceste cuvinte se ascundeau multe, dar... 

într-o sîmbătă dimineaţa, după ce părintele 
Cleopa şi-a terminat pravila iese din chilie şi-i zice 
părintelui Varsanufie: 

- Varsanufie, blagosloveşte să merg la stupină. 
Dar duhovnicul îi răspunde: 

- Nu te duce. Stai aici că vin oamenii şi te caută. 

- Varsanufie, blagosloveşte să merg la stupină, 
spune din nou părintele Cleopa. 

- Nu. Stai aici că acuş vin oamenii! 

Totuşi părintele Cleopa pleacă spre stupină. A- 
jungînd la uşa de la intrare scoate cheia din buzunar 
să deschidă, dar nu poate. încearcă din nou. în zadar. 
Bate în uşă, strigă. Nimic, nici un răspuns. Părinţii 
de la stupină erau cu toţii plecaţi jos în mănăstire. 
Mai încearcă să deschidă uşa cu cheia, dar nu poate. 
Şi totuşi era cheia de la stupină, dar lacătul nu se 
deschide! 

Fiind şi cam frig afară, renunţă. Se întoarce. 
Intră în chilie la părintele Varsanufie, îi face metanie 
pînă la pămînt şi-i zice: 

- Varsanufie, blagosloveşte şi mă iartă că nu 

te-am ascultat! şi-i povesteşte totul. 

- Dumnezeu să te ierte, da' să nu mai faci! 

Ne-a povestit şi nouă. 

- Aţi văzut ce dar mare are «pleşuvul»? (Aşa îl 
«alinta» părintele Cleopa pe părintele Varsanufie). 
Dacă nu-1 asculţi, praf te faci! 




Împreună cu părintele Galeriu 

«Spînul, barbă-roşie şi pleşuvul» 

Cîteodată părintele Cleopa avea obicei de a mai 
spune şi cîte o glumă, desigur în limitele bunei-cuvi- 
inţe, pentru a scăpa, cum ar spune cei moderni, de 
«stres». 

Odată, pe cînd stătea la masa de seară împreună 
cu părintele Varsanufie erau de faţă şi doi ucenici. 
Unul dintre ei era tînăr şi încă nu-i crescuse barba, 
iar celălalt avea barba puţin roşcată. 

Atunci îl auzim pe părintele Cleopa spunînd: 

- Ştiţi voi ce spune o vorbă din popor? «Să te 
ferească Dumnezeu de omul spîn şi de cel cu barbă 
roşie». Şi uite ce ucenici mi-a dat Dumnezeu! Ba pe 
deasupra şi unul pleşuv! căci părintele Varsanufie era 
cam pleşuv. 

Chiar dacă eram obosiţi sau «stresaţi», uitam 
de toate. Ştia părintele să folosească şi cele din afară 
pentru a ne ajuta la cele duhovniceşti. 



Credeam că te cheamă Gheorghe 

De cînd l-am cunoscut pe părintele Cleopa nu 
l-am auzit vreodată să spună vreunei femei în faţă 
cuvinte care să o jignească pentru că nu ar fi venit la 
mănăstire într-o ţinută adecvată. în schimb mustra 
păcatul astfel, încît persoanele care erau în cauză să 
se folosească. Cînd era întrebat despre ţinută zicea 
că nu trebuie să ne uităm numai la partea exterioară 
a lucrurilor, ci şi la cea interioară. Sau răspundea 

prin cuvintele Sfinţilor Părinţi, în special a Simţului 
loan Gură de Aur, sau a unor părinţi din mănăstire. 
„Este aici în mănăstire un părinte cu barbă mare, uite 
aşa (şi arăta cu mîna cît are de lungă barba), îl chea- 
mă Nazarie, şi dacă vede o femeie cu cercei, sau cu 
buzele vopsite sau cu pantaloni, o cheamă la el şi-i 
zice: «Uite aici ce scriu canoanele din Gangra: feme- 
ia care poartă pantaloni, să fie anatema». Şi cînd îl 
văd cum le mustră, se sperie bietele femei şi nu mai 

vin aşa". 

Atunci cînd, totuşi, atrăgea atenţia vreunei fe- 
mei avea grijă ce cuvinte foloseşte, dar de fapt urmă- 
rea să atragă luarea-aminte şi asupra altor păcate, 
cum s-a întîmplat şi în cazul următor: 

într-o vară vine la mănăstire o doamnă îmbră- 
cată într-o ţinută cu totul ieşită din comun. Era secre- 
tara unui patron care avea probleme cu autorităţile 
statului şi au venit amîndoi la părintele Cleopa ca să-i 

ceară ajutorul. 

Părintele era afară pe cerdac împreună cu alţi 
credincioşi. Cînd a ajuns doamna la părintele a înce- 
put să-i spună că a venit cu un mare domn patron 
care are necazuri şi 1-a întrebat ce să facă. Părintele 
îi răspundea altceva, de parcă n-ar fi înţeles dorinţa 
lor. Sfinţia sa le spunea că trebuie să trăiască viaţă 
curată, cu frică de Dumnezeu, cu post, cu rugăciune, 
adică ceea ce ar fi fost necesar pentru ei ca Dumne- 
zeu să le ajute. Alt răspuns părintele nu le-a dat, doar 

viaţă curată şi celelalte. 

Pînă la urmă s-au hotărît să lase un pomelnic, 
iar cînd părintele a scris pomelnicul şi a ajuns să-i 
scrie numele doamnei i-a zis: «Eu credeam că te 

cheamă Gheorghe». Doamna a plecat capul şi nu a 
mai spus nimic. Nu peste mult timp am auzit că acel 
domn patron a fost arestat. 



Doi ştiuleţi de porumb 

Era într-o seară de iarnă. Ca de obicei, după ce 
şi-a terminat pravila, părintele Cleopa a plecat de la 
chilie în sala alăturată, unde primea pe toţi cei care 
doreau să-1 vadă, să-1 asculte predicînd şi sfătuind. 

La sfîrşitul discuţiilor unii doreau o binecuvân- 
tare, alţii să lase un pomelnic, alţii să-i ceară un sfal 
în problemele lor personale. Dar un gest al unei bă- 
trîne de peste 80 de ani 1-a impresionat atît de mult 
pe părintele, încît de multe ori îl amintea la toţi cei 
de faţă. I 

Această femeie era foarte săracă, dar milostivă, 
şi neavînd ce să aducă la mănăstire a adus doi ştiuleţi 
de porumb şi i-a spus părintelui Cleopa: 

- Părinte, sînt săracă şi nu am avut ce să vă 
aduc. Da' v-am adus doi ştiuleţi de porumb. Poate 
aveţi ceva găini şi o să-1 daţi lor. 

- Lasă, mamă, aceşti doi păpuşoi fac înaintea 
lui Dumnezeu mai mult decît milioane de lei! Ai vă- 
zut în Evanghelie ce spune de cei doi bani ai văduvei! 

Cînd a venit la masă părintele Cleopa ne-a spus: 

- Vedeţi, pentru aceştia ne ţine pe noi Dumne- 
zeu! Oameni simpli, da' curaţi! Oricît ar fi de sărac, 
el vrea să aducă ceva din căsuţa lui la mănăstire, cît 
de puţin. Noi avem de toate, da* ei vor să ne aducă 
nouă. Pentru ei, ne ţine pe noi Dumnezeu! 

Să nu faci avort 

Nu la mult timp după ce s-a căsătorit, o femeie 
credincioasă a rămas însărcinată. Cînd a mers la me- 
dic pentru obişnuitul control, acesta i-a spus că tre- 
buie să facă avort, altfel va naşte un monstru. Medi- 
cul I-a chemat şi pe soţul doamnei, care aştepta afară, 
şi i-a spus acelaşi lucru: soţia lui trebuie să facă avort! 

Din acel moment pentru biata femeie a început 
un adevărat calvar. Atît soţul, cît şi soacra o îndem- 
nau să facă avort, dar ea voia să fie mamă şi nu uci- 
gaşă. A fost ameninţată că dacă nu face avort va fi 
dată afară din casă şi vor divorţa. 

Aşa a venit la părintele Cleopa şi i-a cerut sfa- 
tul ce să facă. Părintele Cleopa i-a spus să nu facă 
avort nici într-un caz, căci acela nu e medic, ci cri- 
minal. Să aibă nădejde la Maica Domnului şi să se 
roage ei, că nu va naşte un monstru aşa cum spune 
medicul. 

A plecat acasă şi a răbdat multe supărări, în 
special de la soacră, iar cînd a venit vremea naşterii 
B născut o fetiţă de 3,500 kg, frumoasă şi sănătoasă, 
încît a rămas uimit şi medicul şi ceilalţi. 

După ce a botezat fetiţa a venit la mănăstire şi 
a spus: 

- Am venit să aduc mulţumire lui Dumnezeu şi 
Maicii Domnului că am ascultat de sfatul părintelui 
Cleopa şi am născut o fetiţă sănătoasă. Acum, de cîte 
ori îmi zice ceva soţul sau soacra, eu nu le răspund 
nimic decît le arăt fetiţa şi aşa îi fac să tacă. 

* * * 

Tu ce vrei? 

Un ucenic al părintelui ne-a povestit: 
„într-o dimineaţă m-am dus la părintele Cleopa 
cu o problemă personală. După ce am intrat în chilia 
alăturată l-am întrebat pe ucenicul părintelui: 

- Ce face părintele Cleopa? 

- Stă de vorbă cu cîţiva credincioşi. 

- De mult timp sînt la părintele? 

- Au peste o jumătate de oră. 

- Am să intru eu la părintele şi le spun să plece 
că am o problemă personală. 

Aşa că, plin de îndrăzneală şi încredere în mine 
însumi, am intrat în chilia părintelui cu gîndul să le 
spun celor dinăuntru să plece. Dar, cum am deschis 
uşa şi am făcut un pas în chilie, fără a avea timp să 
spun ceva, părintele Cleopa a privit foarte aspru spre 
mine şi, cu o voce care m-a lăsat fără de grai şi ne- 
mişcat pentru cîteva secunde, mi-a zis: 

- Tu ce vrei? 

Cum stăteam nemişcat şi fără de grai mi-am 
dat seama că părintele Cleopa mi-a ştiut gîndul şi în 
minte îmi veneau aceste cuvinte, ca şi cum părintele 
mi-ar fi spus: «Dacă eu vreau să stau de vorbă cu 
aceşti credincioşi chiar o oră, tu cine eşti ca să-i scoţi 

afară?». 

Mi-am cerut iertare şi am aşteptat să plece cei 

care erau în chilie. Şi acum îmi amintesc de acea 

privire care te poate face să îngheţi şi acel «Tu ce 

vrei?» care îţi opreşte respiraţia. Primisem cele «după 

inima» mea şi după sfatul meu" (Psalmul 19, 4). 



Cioara îşi iubeşte puii săi... 
Şi mintea gîndurile pe care le naşte 

Un ucenic al părintelui Cleopa ne-a povestit: 
„într-o zi, un frate din mănăstire s-a dus la du- 
hovnicul său, părintele Paisie, să-i ceară binecuvîn- 
tare pentru a face un anumit lucru ce i se părea lui că 
ar fi folositor pentru mănăstire. Deşi părintele Paisie 
nu a fost de acord, spunîndu-i că fără binecuvîntarea 
stareţului nu trebuie să-1 facă, totuşi fratele insista că 

ar fi de mult folos. 

[ Văzînd că fratele nu ascultă de sfatul său, pă- 

rintele Paisie i-a spus: 

I - Frate G, uite care e ultimul meu cuvînt: Cioa- 

| ra îşi iubeşte puii săi. 

Chiar dacă fratele G a întrebat de mai multe 
j ori ce vrea să spună prin aceste cuvinte, părintele 

Paisie nu i-a mai dat nici un răspuns. 
I Atunci fratele G s-a dus la părintele Cleopa şi 

| i-a povestit întîmplarea cu părintele Paisie, rugîndu-1 
| să-i explice ce a vrut să spună prin cuvintele «Cioara 

îşi iubeşte puii săi». 
I La rindul său, părintele Cleopa nu i-a spus fra- 

| telui G decît această completare: «Şi mintea gîndu- 
rile pe care le naşte». 
I Foarte mulţi ani s-a chinuit fratele G să înţe- 

I leagă ce au vrut să spună cei doi mari duhovnici cu 
H acest sfat: «Cioara îşi iubeşte puii săi. Şi mintea gîn- 
durile pe care le naşte». 
I Eu cred că înţelesul ar fi acesta: 

Mintea fratelui a fost asemănată cu cioara, iar 

gîndurile minţii cu puii ciorii. Mintea fiind întuneca- 
tă (neagră ca cioara) de voia proprie, îşi iubea gîndu- 
rile sale, chiar dacă şi acestea erau întunecate (la fel 
ca puii ciorii)". 

Vino la mine! 

Dintr-un sentiment curat de recunoştinţă şi din 
datoria de a depune mărturie fără nici o dorinţă de 
publicitate sau cîştig personal pentru mine sau pentru 
oricare din persoanele care vor fi menţionate, scriu 
această mărturisire, datorată unui om pe care îl con- 
sider sfînt. 

M-am născut la 2 septembrie 1958 la Castelno- 
vo ne' Monti, în provincia Reggio Emilia (regiunea 
Emilia-Romagna, Italia). Am locuit totdeauna în Ita- 
lia, înainte de a o cunoaşte pe soţia mea (Cristina 
Obreja-Berselli) şi de a ne căsători, nu am ieşit nici- 
odată dintre frontierele naţionale, cu excepţia state- 
lor San Marino, Vatican şi a cantonului Ticino din 
Elveţia. Sînt licenţiat. Citesc engleză cu un dicţionar 
lîngă mine. Vorbesc curent italiana şi, un pic mai rău, 
dialectul oraşului meu. Am studiat un pic latina cla- 
sică, dar au trecut prea mulţi ani ca să îmi mai amin- 
tesc ceva. înţeleg un pic româna, cu care pot compu- 
ne doar cîteva fraze. în ultimii 20 de ani din viaţa 
mea m-am ocupat în principal de microcalculatoare. 

înainte de a o întîlni pe Cristina, soţia mea, de 
religie ortodoxă, eram agnostic. Acum sînt botezat 
ortodox, m-am căsătorit ortodox şi mi-am botezat 
copiii ortodox. Starea mea de sănătate este următoa- 

rea: am un diabet dependent de insulina, o insufici- 
enţă renală cronică în stare avansată, la limita diali- 
zei, recidivă de embolie pulmonară, calculi la cole- 
cist, o nefropatie diabetică, o gastropareză diabetică, 

gastrită cu faze de acutizare, ficat şi bilă supradi- 
mensionate, o cardiopatie hipocinetică dilatativă, hi- 
pertensiune arterială, o retinopatie diabetică prolife- 
rantă bilaterală tratată laser cu emovitre. Operat la 
ochi şi inimă, vomit neîncetat pe perioade mai lungi 
sau mai scurte, pe parcursul cărora pot pierde pînă la 
15-20 kilograme greutate pentru ca apoi să le recîştig 
(ară a face excese alimentare. 

Povestea mea începe în ianuarie 1998, cînd 
fiind la volanul maşinii mele, dintr-o dată mi-am dat 
seama că nu mai pot să văd celelalte maşini care 
veneau într-o intersecţie. Am făcut vizite medicale şi 
tratamente laser fără mari rezultate. 

Soţia mea a vorbit despre aceasta cu tatăl său 
(Ion Mihail Obreja), care locuieşte în Brusturi, în 
România. Socrul meu, preocupat, s-a interesat şi într- 

convorbire telefonică ulterioară ne-a invitat să 
mergem în România pentru a face un consult la un 
medic oculist român: văzuse persoane aproape oarbe 
care îşi recuperaseră vederea! 

1 Soţia mea, prin intermediul internetului, a găsit 
un tînăr informatician din Craiova: M. Ne-am înţeles 
cu el să ne găzduiască în casa sa. Soţia sa, A., ne-a 
dns la o doctoriţă, care m-a consultat. Era în iunie 
1998. 

Din întîmplare, mama lui M., a venit pentru 

1 iieva zile acasă la fiul ei. Povestindu-i cele ce mi se 
iiiiîmplaseră, ea mi-a spus de Părintele Cleopa şi mi-a 

recomandat să-i fac o vizită la Mănăstirea Sihăstria 
unde el trăia, ce era la cîţiva kilometri de locuinţa 
socrului meu. în aceeaşi zi, M. ne-a culcat în camera 
sa de dormit, în timp ce pentru el şi pentru familia sa 
a aranjat în altă parte. In acea cameră, am avui 
primul contact cu Părintele Cleopa. «Vino la mine, te 
voi primi, te aştept». O voce, o convingere, un vis. 
Aceasta e ceea ce simţeam. «Vino la mine, te voi 
primi, te aştept. Adu cu tine pe soţia ta: smeriţi, cu 
inimă curată. Veniţi la mine». Cu o dorinţă sinceră 
de a face ceea ce trebuie, i-am spus despre aceasta 
soţiei mele, care a încuviinţat să mă însoţească la 
mănăstire. în faţa locuinţei Părintelui Cleopa ne-a 
primit un părinte tînăr, care pentru comoditate îl voi 
numi «ajutor», căruia i-am cerut să ne putem întîlni 
cu Părintele Cleopa. El ne-a pus cîteva întrebări, ne-a 
recomandat să ne spovedim şi ne-a zis să ne întoar- 
cem după aceea. Ne-am spovedit. 

în timp ce aşteptam să fiu primit de părintele 
duhovnic, părintele «ajutor» a venit acolo unde aş- 
teptam şi m-a întrebat de ce, ca şi italian, am venit la 
Părintele Cleopa. I-am spus, într-o română aproxi- 
mativă, că nu ceream nimic pentru mine: aveam doi 
copii mici, doream să fiu sănătos atît cît este nevoie 
ca să mă pot dedica lor şi să-i văd că se fac mari. 
Părintele «ajutor» m-a liniştit şi mi-a zis să merg din 
nou la Părintele Cleopa după mărturisire, de data 
aceasta ar trebui să ne primească. 

Cînd am mers la părintele, el ţinea un cuvînt 
pentru cei prezenţi. A întrerupt cuvîntul şi «ajutorul» 
ne-a făcut semn să mergem în faţă. Prima s-a apro- 
piat soţia. I-a sărutat mîna şi a schimbat cu el cîteva 









cuvinte. Am înaintat şi eu: El m-a privit în ochi. Cî- 
teva clipe, din cîte mai puteam eu să văd. O privire 
profundă, penetrantă, severă, decisă, aşa cum n-am 
mai simţit niciodată din partea altor persoane. Apoi, 
cu o voce fermă şi decisă, fără ezitări, a zis: «Pentru 
ochii tăi, trei Sfinte Masluri». Ne-am salutat. 

Ulterior am avut grijă să fac ceea ce mi-a cerut 
«ajutorul» şi Părintele Cleopa. 

în 11 noiembrie 1998 am fost operat la ochiul 
stîng, cu care nu mai vedeam deloc din cauza retino- 
patiei diabetice proliferante din ce în ce mai distru- 
gătoare de care sufeream. Acum acesta este ochiul cu 
care văd cel mai bine. Nu văd mai mult de patru 
zecimi cu ochelarii şi depinde mult de tipul de ilumi- 
nare, dar văd şi situaţia pare să se fi stabilizat. 

în timpul acelei perioade de la Spitalul Mare 
din Bologna, puţin înainte de operaţie, o soră catoli- 
că mi-a dăruit o cruce greacă într-un şirag cu 10 boa- 
be, din cele care se utilizează cînd se recită rozariul, 
provenind de la Lourdes, unde apare Preasfînta Fe- 
cioară Măria. M-a sfătuit să-1 păstrez cu sfinţenie ca 
şi un lucru foarte iubit, sau să-1 dau în mîinile unui 
om sfint. 
1 înăuntrul meu m-am gîndit îndată la Părintele 

Cleopa. Am asigurat-o pe soră că «rozariul-crucifix» 

1 va fi în mîini bune. 

Noaptea m-am trezit. Din nou, o voce, o con- 
vingere, un vis. «Dă-mi-1 mie. încredinţează-1 în mîi- 
nile mele. Dacă nu va fi dat personal în mîinile mele, 
, se va întîmpla un lucru oribil». Era Părintele Cleopa. 
După ce i-am povestit soţiei totul, am trimis-o 
la Sihăstria, cu mesajul şi cu recomandarea fermă să 

dea crucifixul-rozariu direct şi numai în mîinile Pă- 
rintelui Cleopa. Eu, fiind abia operat, nu eram în stare 
să înfrunt un drum atît de lung, obositor şi stresanl. 
Părintele «ajutor» a primit-o pe soţia mea. Părintele 
Cleopa era foarte căutat. Era o zi rece şi ceţoasă: sîm- 
bătă, 21 noiembrie 1998. Părintele «ajutor» nu a per- 
mis intrarea, iar soţia mea i-a dat lui crucifixul-roza- 
riu, neascultînd de recomandarea mea. Unsprezece 
zile după aceea (cele zece boabe ale rozariului şi 
crucea sau doar o simplă fatalitate) miercuri 2 decem- 
brie 1998, Părintele Cleopa a murit. 

Tratat cu medicamente, cardiopatie, a trebuit să 
mă supun unei serii de controale de rutină pentru 
funcţionalitatea cardiacă. Am telefonat la secretaria- 
tul secţiei de cardiologie a Spitalului Santa Măria 
Nova din Reggio în primele zile ale lunii martie 
2000. Am cerut un consult pentru o cardio-ecografic. 

Mi-a fost fixat pentru sfîrşitul lunii mai 2000; mai 
înainte de această dată nu era loc. Luni, 6 martie 
2000 am primit un telefon, aş fi putut să fiu examinai 
joi, 9 martie. M-am dus la control. Medicul m-a oprit: 
Aveam patru litri de ser în pericardiu. O intervenţie 
era urgentă. Nu era timp de pierdut. Aş fi putut avea 
un stop cardiac. Vineri dimineaţa, 10 martie 2000, l-am 
avut. După o primă intervenţie de salvare, mi-am re- 
venit, în acele puţine momente de luciditate înainte 
de a fi operat de urgenţă, am strigat către soţia mea, 
care mă însoţea spre sala de operaţie: «Avem un pact 
de fier. Părintele Cleopa! Părintele Cleopa! Avem un 
pact de fier». Nu-mi mai amintesc de nimic altceva. 

Cînd mi-am revenit, eram legat în pat, plin de 
tuburi. Aveam un tub care, la un capăt, îmi intra prin- 

tre coaste în plămînul stîng, iar la celălalt era legat la 
un borcan mare de sticlă. Inima mea plîngea în fie- 
care zi un litru-un litru şi jumătate de ser. Medicii au 
subliniat necesitatea unei biopsii asupra ţesutului 
muscular al inimii: voiau să afle cauza unei scurgeri 
aşa de importante de ser şi să verifice dacă este nece- 
sar un transplant de inimă. în noaptea dintre marţi 21 
martie şi miercuri 22 martie 2000 (intenţionat sau 
pură întîmplare: prima noapte a echinocţiului de pri- 
măvară) părintele Cleopa mi-a apărut în vis. A fost 
un fulger. Scufundat într-o lumină intensă, îmbrăcat 
cu un veşmînt preoţesc alb, împodobit bogat cu aur, 
el se găsea între nori, şezînd pe un tron, cu toiagul în 
mina stingă şi cu arătătorul de la mîna dreaptă ridi- 
cat. Eu, mic, eram dedesubtul lui, în picioare pe pă- 
mînt. Cu voce puternică, categorică şi hotărîtă, a 
spus: «E dracul, că vrea moartea ta, dar, dacă tu vrei, 
eu pentru tine [voi] face». Sînt sigur: El nu a folosit 
indicativul prezent «fac» al verbului a face, ci infini- 
livul, «face», ca şi cum acţiunea lui ar fi trebuit să 
înceapă atunci şi nu să se mai termine niciodată. 
I Fără întreruperi, ca şi ceva tainic şi vechi, ca şi 

cum nu ar fi vorbit el, ci universul întregea continuat 
în latină, arătîndu-mi ce trebuie să fac. înţelegeam, 
înţelegeam tot ca şi cum ar fi vorbit în italiană. 

Mi-a prezis că vineri 24 martie 2000 voi înceta 
să mai produc ser şi că medicii îmi vor scoate acel 
tub odios din plămîn, că pînă la sfîrşitul săptămînii 
următoare mă voi întoarce la casa mea şi că, dacă nu 
m-aş duce la Sihăstria pentru a mă ruga, a binecu- 
vînta cei doi copii ai mei, etc, pînă la sfîrşitul anului 
voi reveni în spital încă de două ori. Dimineaţa eram 

foarte zguduit. Cînd soţia mea a venit să mă caute, 
i-am spus imediat de visul nopţii abia trecute, men- 
ţionîndu-i toate prezicerile Părintelui Cleopa. Ea a 
rîs de mine: nu mă credea! Dar vineri 24 martie 2000, 
mi-au scos tubul. Din acel moment nu a mai fost 
vorba de biopsie şi nici de transplant de inimă, iar 
joi, 30 martie 2000, am fost externat. 

Nu m-am dus la Sihăstria. Marţi, 17 aprilie 2000, 
am intrat în spital, ieşind la 29 mai 2000. Iarăşi, nu 
m-am dus la Sihăstria: miercuri, 2 august 2000, am 
intrat din nou în spitalul orăşenesc în comă diabetică 
hiperglicemică şi foarte descumpănit. Trebuie reţinut 
că de trei zile nu mîncam deoarece vomitam şi, po- 
trivit cunoştinţelor medicinii actuale, coma ar fi tre- 
buit să fi fost în orice caz de tip hipoglicemic şi nu 
hiperglicemic. Zece zile înainte cumpărasem două 
bilete pentru mine şi Cristina, soţia mea, pentru un 
zbor aerian Milano-Bucureşti dus-întors. Puţin mai 
înainte, într-o seară, fiica mea (5 ani), fără a mai fi 
auzit vorbindu-se de Părintele Cleopa, a venit la mine 
şi mi-a spus: „Tată, cum se scrie «Bunicul Cleopa»?". 

Sîmbătă, 12 august 2000, după o discuţie apri- 
nsă cu medicul primar (Dr. Giovanni Fornaciari) de 
la Secţia Medicina III a Spitalului Santa Măria Nuo- 
va din Reggio Emilia, am fost externat din spital, în 
ciuda părerii nefavorabile a medicului. 

Luni, 14 august 2000, am mers cu soţia mea la 
agenţia de voiaj: vroiam să vedem dacă este posibil, 
în perioada aglomeraţiei de vară, să cumpărăm bilete 
Milano-Bucureşti dus-întors pentru copiii noştri. Nu 
au fost probleme. După primele încercări, le-am ob- 
ţinut imediat. 

Marţi, 15 august 2000, aveam febră: 39-40 grade 
temperatură. M-am ridicat din pat, nu puteam să-mi 
menţin echilibrul şi cădeam la pămînt. îmi era foarte 
rău. Soţia mea spunea că ar fi vrut să restituie bile- 
tele de avion, era o nebunie să te gîndeşti să faci o 
călătorie în aceste condiţii. 

De această dată, eram foarte decis să plec: de 
neînduplecat. în vis. Părintele Cleopa îmi spusese: 
«Vino, vino la mine. Vino să te rogi pe mormîntul 
meu. în timpul călătoriei nu ţi se va întîmpla nimic; 
nici ţie, nici familiei tale. Vino la mine. Te aştept. 
Adu-i pe copiii tăi pentru binecuvîntare. Vino la 
mine». Aveam credinţă: aş fi putut să înfrunt foarte 
bine acea călătorie. Eram sigur de aceasta. Şi totuşi 
mă rugam: «Părinte Cleopa, vin la tine. Ajută-mă. 
Ajută-mă, Părinte Cleopa! Ajută-mă». 

Ziua stabilită pentru plecare, joi, 18 august 
2000, la orele 4 şi 30 dimineaţa, eram bine. Febră 
deloc. îmi menţineam echilibrul desăvîrşit. Am ple- 
cat (eu, soţia mea şi copiii) cu destinaţia Mănăstirea 
Sihăstria. Ziua următoare, sîmbătă 19 august 2000, 
dimineaţa, cu soacra mea (Ileana Rusu-Obreja), am 
fost toţi la mănăstire, unde l-am întîlnit pe părintele 
Ioanichie Bălan, căruia i-am povestit cele ce mi se 
întîmplaseră. Părintele Bălan ne-a descris locul unde 
era mormîntul Părintelui Cleopa, care se putea recu- 
noaşte deoarece avea o cruce mare. Am mers să ne 
rugăm. Am atins crucea şi am plîns cu un plîns de 
nestăvilit care îmi izbucnea din inimă. Soacra mea 
îmi ştergea lacrimile cum putea mai bine în acele 
clipe şi a început să plîngă şi ea. Ne-am întors la Pă- 
rintele Bălan pentru a îndeplini ultimele indicaţii din 

vis. Ne aştepta. Copiii au fost binecuvîntaţi şi ne-a 
dăruit cîteva cărţi conţinînd povestea vieţii şi cîteva 
fotografii ale Părintelui Cleopa. Am părăsit mănăsti- 
rea. Miercuri, 23 august 2000, ne-am reîntors în Ita- 
lia, acasă. 

Mi-a fost destul de bine pînă aproape de jumă- 
tatea lunii ianuarie 2001 : cinci luni! Pentru o persoa- 
nă în starea mea de sănătate, acestea nu sînt puţine! 

Spre jumătatea lunii noiembrie 2000, din nou o 
voce: «Trimite pe cineva la mormîntul meu să se 
roage pentru sănătatea ta, în ziua pomenirii morţii 
mele». Am întrebat-o pe soacra mea dacă poate să se 
ducă. Ea s-a dus şi am primit confirmarea despre 
aceasta abia la orele 22.30 ale zilei respective. 

Sîmbătă, 2 decembrie 2000, eram în maşina 
noastră şi ne îndreptam spre un comerciant de ma- 
şini. Era în jurul orei 14.00. Pe neaşteptate, am simţit 
pe cineva care mă atingea. Am exclamat: «Cristina, 
mama ta a atins acum crucea de la mormîntul Pă- 
rintelui Cleopa!». Ea părea să fie iritată de aceasta 
ultimă «noutate» a mea cu privire la Părintele Cleo- 
pa. Am avut un schimb de cuvinte. Am invitat-o să 
dea telefon să o întrebe pe mama sa dacă a atins cru- 
cea, flră a-i spune, înainte de a răspunde afirmativ 
sau negativ, cele ce am discutat. Am convins-o să 
telefoneze. 

Soacra mea a confirmat şi a adăugat în mod 
spontan că în timpul pomenirii părintele slujitor a 
adus aminte că un tînăr italian 1-a visat pe Părintele 
Cleopa. Nu a putut să spună la ce oră s-a întîmplat. 
Era după-masa (să ne aducem aminte că este şi o 
diferenţă de fus orar între Italia şi România), dar nu 

putea să zică cînd: nu avea cu ea ceasul. 

Astăzi nădăjduiesc că Domnul, cu mijlocirea 
Părintelui Cleopa, îmi va acorda o îmbunătăţire de o 
asemenea natură încît să nu poată fi explicată de 
medicină, astfel încît să fie clar, în mod indiscutabil, 
pentru toţi că Părintele Cleopa este un sfint. 



Marco Berselli, 

Reggio Emilia, Italia, 

27 iunie - 01 iulie 2001. 





> Dragu' mamii. dacă eu am să mor, o să mă pomeniţi? 
- Da, preacuvioase! Dar să vă rugaţi şi sfinţia voastră 
pentru noi! 

«Sfintul Mormînt» 

Un fiu duhovnicesc al părintelui ne-a povestit: 

„într-o Duminică dimineaţa eram în chilia pă- 
rintelui Cleopa, cînd a intrat o femeie mai bătrînă îm- 
preună cu doi copilaşi, nepoţii ei. 

De cum a intrat şi s-a închinat Ia icoana din 
chilia părintelui a început să le spună în şoaptă copii- 
lor: «Vedeţi, asta e chilia Sfîntului Părinte Cleopa. 
Uitaţi-vă acolo, icoana lui (tabloul care este aşezat 
pe patul din chilie n.n.). Vedeţi-1? La Sfintul Mormînt 
m-am făcut eu sănătoasă». 

Auzind-o cum povesteşte nepoţilor, am îndrăz- 
nit să o întreb ce s-a întîmplat, ce e cu «Sfintul Mor- 
mînt», căci nu înţelegeam ce legătură are părintele 
Cleopa cu «Sfintul Mormînt» şi sănătatea ei. Foarte 
bucuroasă, a început să-mi spună: 

„Părinte, eu sînt din Stînca-Pipirig, am 75 de 
ani şi mă cheamă Florica Pîţîliga. 

Eu vin de mulţi ani la părintele Cleopa, dar anul 
trecut m-am îmbolnăvit tare rău de picioare. Abia 
puteam să mai merg. Aşa că am venit să mă închin la 
mănăstire şi să merg şi la mormîntul părintelui. 

Cu multă greutate am urcat dealul spre cimitir, 
iar cînd am ajuns la mormînt am întîlnit acolo două 
femei, din Oradea sau Baia Mare, nu-mi amintesc 
exact, care se rugau la mormînt şi care mi-au spus că 
ele s-au făcut sănătoase aici. 

Atunci le-am întrebat cum s-au făcut sănătoase: 
«Aţi venit aici la mormînt şi gata?». «Nu - mi-au 
răspuns ele. Nu. Prima dată am postit şi ne-am rugat 

la Psaltire. Am citit o Psaltire întreagă, iar apoi am 
venit şi ne-am rugat la mormînt şi aşa ne-am făcut 

sănătoase». 

M-am hotărît să fac şi eu la fel. Aşa că am mers 

acasă şi am început să postesc miercurea şi vinerea şi 

să citesc la Psaltire. Dar am citit de mai multe ori 

Psaltirea, nu numai o dată, căci nu am putut să vin 

imediat. 

Cînd am reuşit să vin la mănăstire abia mai 
puteam să merg şi numai dacă aveam un băţ în mînă 
sau dacă mă sprijinea cineva. Cînd am ajuns să urc 
dealul, deşi aveam un băţ în care mă sprijineam, mă 
tot gîndeam cum voi putea ajunge pînă la mormînt 
fără să mă ajute cineva. Şi nu era nimeni care să vină 
atunci spre cimitir. Da', cu multă greutate am ajuns 
şi la mormînt. M-am aşezat în genunchi, am pus bă- 
ţul la spate, la picioare, şi am început să mă rog cum 
ştiam. în timp ce mă rugam a venit un grup de credin- 
cioşi, s-au închinat şi au plecat. 

Cînd mi-am terminat rugăciunea, nu mai era ni- 
meni în cimitir. Am căutat cu mîna băţul, dar nu l-am 
găsit. M-am uitat în spate şi nu l-am văzut. M-am 
gîndit că mi 1-a luat careva sau 1-a aruncat şi acum 
nu ştiam ce mă voi face fără băţ, cum voi coborî de 
la cimitir. M-am ridicat în picioare şi mă tot uitam 
după băţ; mintea mea era numai la băţ. Am văzut că 
în apropiere era o bancă şi nici nu ştiu cum am ajuns 
pînă acolo, că mă gîndeam doar la băţ. Am văzut că 
la intrarea în cimitir era o bancă, aşa că nici nu ştiu 
cum m-am ridicat de acolo şi am mers pînă la acea 
bancă. Numai după ce m-am aşezat pe bancă mi-am 
dat seama că am venit pînă aici fără băţ, fără să mă 

sprijinesc de ceva. Nu-mi venea să cred! M-am ridi- 
cat în picioare. Am bătut cu picioarele în pămînt. Nu 
mă dureau deloc. Am început să plîng şi să-i mulţu- 
mesc Sfmtului Părinte Cleopa că m-a făcut sănătoasă. 
Asta a fost în ajunul «Schimbării la Faţă», anul trecut 

(1999). 

După ce am mers acasă, am început să lucrez, 
să merg la fin, să ajut pe fata mea. Vecinele, care mă 
vedeau cum umblu şi lucrez, mă întrebau că la ce băi 
am fost de m-am făcut sănătoasă, iar eu Ie spuneam 
că la «Sfîntul Mormînt» al părintelui Cleopa. 

Acum am venit cu nepoţii să le arăt şi lor chilia 
Sfmtului Părinte şi «Sfîntul Mormînt»". 



Să faci un dar mamei tale 

într-o zi a venit la mănăstire Sorin S. din Galaţi. 
După ce a intrat în chilia părintelui Cleopa a văzut 
cum sfinţia sa voia să-şi ia în picioare sandalele şi a 
vrut să-1 ajute, dar părintele a refuzat. j 

La un moment dat i-a spus părintelui: 

- Părinte Cleopa, cînd mai vin pe la dumnea- 
voastră ce să vă aduc? 

- Tu să faci un dar mamei tale! 

Cînd a auzit răspunsul părintelui, a rămas cu 
totul surprins: De unde ştia părintele Cleopa că el o 
supărase pe mama sa? 




II #11 

Poate se va folosi vreunul 

Un ucenic al părintelui ne-a povestit: 
„în vara anului 1997 a vizitat mănăstirea un 
grup de ofiţeri de la Armată, care au dorit să-1 vadă 
şi pe părintele Cleopa. 

Părintele i-a primit şi le-a vorbit în faţa chiliei, 
«la bănci», dar mulţi dintre ei rideau, glumeau, vor- 
beau ironic. Stînd lîngă părintele şi văzîndu-i cum se 
comportau, m-am tulburat şi i-am şoptit: 

- Prea Cuvioase, veniţi în chilie că sînteţi obo- 
sit şi vedeţi că nu-i interesează ce vorbiţi. 

- Ei, lasă, mai stau. Poate se va folosi vreunul. 
Aşa că a rămas pînă cînd s-au hotărit ofiţerii să 

plece de bună voie, deşi nu au încetat cu glumele şi 

vorbele ironice. 

Rămas singur cu părintele, l-am întrebat: 

- Părinte Cleopa, de ce aţi stat aşa mult de vor- 
bă cu ei? Nu i-aţi văzut cum se comportau? 

- Poate unul dintre ei va rămîne cu ceva, mi-a 
răspuns părintele, dar atunci nu am înţeles ce vrea să 
spună. 

Intr-o Duminică dimineaţa vine la chilia părin- 
telui un domn şi-mi spune că el este din oraşul B. şi 
în urmă cu vreo două săptămîni a fost aici împreună 
cu un grup de ofiţeri de la Armată, iar acum ar dori 
să vorbească personal cu părintele Cleopa, care 1-a şi 
primit în chilia sa. 

Abia atunci mi-am dat seama că părintele ştia 
pentru cine vorbeşte atunci şi nu-1 deranja faptul că 
ceilalţi ofiţeri glumeau şi erau ironici, căci şi un sin- 

gur suflet e mai scump decît toată lumea . 



O să vedem noi atunci 

Un alt ucenic al părintelui ne-a povestit: 
„Odată vorbeam cu un călugăr din mănăstire 
despre părintele Cleopa, că are multe daruri de la 
Dumnezeu, că este un om sfînt, dar acesta nu prea 
era de acord, spunînd că părintele X e mai sporit, că 
alt părinte e aşa, altul altfel, numai la părintele Cleo- 
pa nu prea vedea ceva cu totul deosebit. Ba chiar mi-a 

zis: 

- Sfîrşitul încununează. O să vedem noi atunci 

pe Cleopa! 

Şi, într-adevăr, s-a văzut' 



kt* 



Dacă vrei să te faci sănătoasă, 
vino la mine 

Un ucenic al părintelui ne-a povestit: 
„De cînd am fost împreună cu părintele am vă- 
zut mai multe cazuri de oameni bolnavi care au pri- 
mit vindecare de la Dumnezeu prin părintele Cleopa 
Dintre acestea am să povestesc cîteva: 1 

în vara anului 1991, într-o joi seara, după cd 
părintele Cleopa a stat de vorbă cu credincioşii în faţa 
chiliei, pe la orele 20.00 s-a retras să se odihnească, 
fiind foarte obosit, rămînînd să primesc pomelnicclfl 
pentru părintele. 

Atunci apare pe cerdacul chiliei părintelui un 
bărbat împreună cu o femeie care se vedea că este 
bolnavă. S-au apropiat şi m-au întrebat dacă pot să 
stea de vorbă cu părintele Cleopa. Le-am răspuns că 
părintele este foarte obosit şi nu mai poate primi pe 
nimeni pînă a doua zi dimineaţa, dar dacă doresc pol 
să-mi spună ce vor ca să văd ce-i de făcut. 

- Părinte, noi sîntem de la Piatra Neamţ şi după 
cum vedeţi soţia mea este bolnavă. în urmă cu mai 
bine de şase luni am fost la părintele Argatu, la Cer- 
nica, unde soţia mea s-a spovedit, iar, printre altele, 
părintele Argatu i-a dat canon ca trei ani să nu se îm- 
părtăşească. De la Cernica am mai trecut şi pe la Mă- 
năstirea P., unde ne-am întîlnit cu părintele Ioan L, 
care a împărtăşit-o. De atunci soţia mea s-a îmbolnă- 
vit şi a ajuns aşa cum o vedeţi. Am fost pe la mulţi 
medici în ţară, dar nu a putut-o ajuta nimeni. Deşi 
sîntem din Piatra Neamţ pînă acum un timp nu am 
auzit de părintele Cleopa, dar de la un timp încoace 
soţia mea a început să viseze un călugăr ce zice că-1 
cheamă Cleopa şi-i spune că dacă vrea să fie sănătoa- 
să să vină la el la Sihăstria. De aceea am venit aici. 

- Părintele Cleopa este foarte obosit, aşa cum 
v-am spus, şi nu vă poate primi acum, dar ar fi bine, 
dacă puteţi, să rămîneţi peste noapte aici, la mănăsti- 
re, căci la miezul nopţii se va face Sfintul Maslu cu 
trei preoţi şi să mergeţi cu soţia la slujbă. Ar fi bine 
dacă soţia s-ar spovedi înainte de Sfintul Maslu. Co- 
borîţi în mănăstire şi căutaţi pe părintele Irineu, poa- 
le are timp şi vă spovedeşte. 

Au lăsat un pomelnic cu 100 de lei şi au plecat. 
După vreo zece zile, duminica dimineaţa, părin- 

tele Cleopa a stat din nou de vorbă cu credincioşii, 
iar cînd trebuia să înceapă Sfînta Liturghie le-a spus 
să plece cu toţii la biserică. 

Unii voiau să ia o binecuvîntare, să-i sărute 
mîna părintelui, iar alţii să lase şi un pomelnic. Pă- 
rintele le-a spus că rămîne ucenicul şi să-i lase lui tot 
ce doresc, că el o să i le aducă la chilie. 

Atunci am văzut că o doamnă, care mi se părea 
cunoscută, dar nu ştiam de unde, s-a rezemat de un 
stîlp de la cerdac şi aştepta, fără să spună nimic. La 
un moment dat am întrebat-o: 

- Dumneavoastră doriţi ceva? 

- Cum, părinte, nu mă cunoaşteţi? a răspuns ea. 

- Parcă, dar nu ştiu de unde. 

- Nu vă aduceţi aminte că joia cealaltă am fost 
la dumneavoastră? Sînt femeia de la Piatra Neamţ... 

- Aaa... dumneavoastră sînteţi? Şi ce s-a întîm- 
plat? 

- Ce vedeţi! Atunci seara l-am căutat pe părin- 
tele Irineu, dar nu l-am mai găsit. Am stat la Sfintul 
Maslu, iar vineri dimineaţa ne-am dus la părintele 
Ioanichie şi m-am spovedit, am mers acasă şi acum 
sînt aşa cum mă vedeţi. 

Atunci soţul doamnei a zis: 

- Părinte, dacă aş fi ştiut că soţia mea se face 
sănătoasă cu 100 de lei, de mult am fi venit la părin- 
tele Cleopa. 

- Nu pentru 100 de lei ai dumneavoastră s-a 
Hicut sănătoasă... 

- Da, părinte, pentru asta am venit acum, ca să 
mulţumim lui Dumnezeu şi părintelui Cleopa că ne-a 
ajutat. 

Era în luna august, în Postul Adormirii Maicii 
Domnului, nu-mi amintesc bine anul, cînd, într-o zi a 
venit la părintele Cleopa preotul din localitatea P., 
judeţul Bacău, şi 1-a rugat să meargă pînă acasă la 
dînsul să facă nişte rugăciuni pentru băiatul său care 
e bolnav la pat şi nici nu se face sănătos, nici nu 
moare. 

După ce a luat binecuvîntare de la părintele sta- 
reţ, părintele Cleopa a luat un epitrahil, Molitfelni- 
cul, Crucea şi o sticluţă cu mir, s-a urcat în maşina 
preotului şi a plecat. 

Seara, după ce s-a întors, părintele Cleopa ne-a 
povestit că a fost la preot acasă şi a văzut cum se 
chinuia băiatul, i-a citit cîteva rugăciuni de la Sfintul 
Maslu şi 1-a miruit, după care băiatul s-a liniştit. 

In acea noapte, părintele a avut o mare ispită 
de la diavol: a căzut în chilie şi şi-a fracturat mîna 
dreaptă, iar peste vreo săptămînă băiatul preotului s-a 
dus la Domnul. 



O doamnă din Grecia, care are ginerele medic, 
avea mari dureri la stomac şi cu tot tratamentul aces- 
te dureri nu încetau. 

Auzind de părintele Cleopa, a telefonat la mă- 
năstire şi a rugat pe cineva să meargă la părintele să-i 
spună de dînsa şi să-1 întrebe ce să facă. 

Părintele i-a transmis să facă Sfîntul Maslu cu 
trei preoţi şi să citească Acatistul Maicii Domnului. 

A rînduit Bunul Dumnezeu să vizitez Grecia şi 
să mă întîlnesc cu această doamnă, Vasiliki, care mi-a 
povestit că imediat după ce a făcut Sfintul Maslu cu 

trei preoţi i-a trecut toată durerea şi nici în ziua de 

azi nu mai are nimic. 

* 

Tot cînd am vizitat Grecia, unde părintele Cleo- 
pa este recunoscut de mulţi ca un sfînt, am auzit de o 
tînără, Smaranda, avînd aproape 30 de ani, care acu- 
za ameţeli şi dureri foarte mari la cap şi cu tot tra- 
tamentul luat nu a simţit nici o ameliorare. 

Auzind de părintele Cleopa, a luat hotărîrea şi 
a venit la sfinţia sa, aici la Sihăstria. 

După ce i-a povestit părintelui pentru ce a venit 
din Grecia, părintele i-a spus să stea în genunchi, i-a 
citit o rugăciune şi a binecuvîntat-o pe cap şi, minu- 
nea lui Dumnezeu, de atunci s-a vindecat. 

* 

Minunile pe care Dumnezeu le-a făcut prin pă- 
rintele Cleopa au continuat şi după plecarea părinte- 
lui dintre noi. 

Tot cînd am vizitat Grecia am cunoscut o doam- 
nă care mi-a povestit următoarele: 

„Anul trecut mi-a murit soţul meu, Dimitrios. 
Eu, pentru că am ţinut foarte mult la el, am început 
să-1 pomenesc la slujbele Bisericii, să fac milostenie 
pentru sufletul lui şi să mă rog şi eu pentru el. 

într-o noapte am avut un vis. Mi s-a arătat un 
preot călugăr şi mi-a spus: 

- Dacă vrei să-ţi ajuţi bărbatul, trimite să fie 
pomenit şi la mănăstirea mea. 

Atunci eu l-am întrebat: 

- Cum vă cheamă? 

El mi-a răspuns «Cleopa» şi a plecat. 

Cînd m-am trezit am început să mă întreb: Cine 
este Cleopa? De unde este? De numele ăsta n-am mai 
auzit. Cum o să aflu de el? 

Duminica am plecat la Biserica Sfinta Paraskevi 
din Malakasa, ca să las şi acolo o rugăciune pentru 
soţul meu. După terminarea Sfintei Liturghii o doam- 
nă. Sofia, a început să împartă fotografii la mai mulţi 
credincioşi. Cînd am văzut fotografia care mi-a dat-o 
am rămas uimită, semăna foarte bine cu părintele pe 
care l-am visat, aşa că am întrebat-o: 

- Cine este părintele? 

- Părintele Cleopa, mi-a răspuns ea. 

- De unde este? Cum ajung la el? am întrebat. 

- Din România şi a murit de doi ani, dar o să 
vină un călugăr de la acea mănăstire şi vă puteţi în- 
tîlni cu el aici, la biserică, a zis doamna. 

De aceea vă dau un pomelnic ca să-1 duceţi să 
fie pomenit acolo, la mănăstirea părintelui Cleopa, 
căci eu cred că este un om sfînt, dacă mi s-a arătat 
fără să-1 fi cunoscut sau să fi auzit de el vreodată". 

* 

Am cunoscut o doamnă din oraşul B.M. care 
mi-a povestit că avea dureri mari de cap, iar într-o zi, 
cînd a vizitat mănăstirea, s-a dus şi la cimitir şi a luat 
într-o sticluţă ulei din candela de la mormîntul părin- 
telui Cleopa şi s-a uns pe frunte, iar durerea a trecut. 

De atunci, de cîte ori are dureri de cap nu mai 
ia nici cafea, nici medicamente, ci se unge cu ulei de 
la mormîntul părintelui, iar durerile i se alină. 

Dar iată cum m-am convins că părintele Cleopa 

ne poate ajuta şi după plecarea sfinţiei sale dintre noi: 

Anul trecut mi-a apărut sub ochiul drept o mică 
umflătură, avînd forma ca un coş, şi nu mai dispărea. 
Cred că au trecut aşa mai bine de 6-7 luni şi a înce- 
put să-mi devină o obsesie. 

într-o zi mi-am zis: «Am să mă ung şi eu cu 
ulei şi... poate... o să treacă». M-am uns o singură J 
dată şi... nu s-a întîmplat nimic. 

După vreo săptămînă, într-o seară, pe cînd stă- 
team la rugăciune, mi-a sărit în ochi sticluţa cu ulei 
de la candela părintelui Cleopa şi mi-am zis: «Ei, nu 
e chiar aşa cum spun unii... uite că nu mi-a trecut». 

După puţin timp am simţit o răceală la spate şi 
m-am mutat în alt loc. Fără să realizez am început să 
mă frec la ochi şi, dintr-o dată, am simţit că am ceva 
pe deget. Era o parte din acea umflătură! 

La puţin timp a venit la mine un călugăr şi l-am 
întrebat dacă mai am ceva la ochi, căci nu aveam 
oglindă în cameră. Mi-a spus că se mai vede puţin 
alb şi parcă puţin este umflat. I-am spus ce mi s-a 
întîmplat şi cum m-am îndoit de ajutorul pe care îl 
putem primi şi acum prin părintele Cleopa. 

După două zile nu se mai vedea nici o urmă că 
aş fi avut ceva sub ochiul drept, dar conştiinţa îmi 
aminteşte de îndoiala mea. 



Ştiu eu ce-i de făcut 

Un ucenic al părintelui ne-a povestit: 

„Cu cîteva luni înainte de a pleca la Domnul 

din cauza unei răceli, părintele Cleopa s-a simţit foai 




te rău, avînd temperatura peste 40 de grade. Credeam 
că va muri. 

Printre cei care au venit să-1 vadă a fost şi un 
preot. Acesta, cînd 1-a văzut pe părintele, a spus: 
«Ştiu eu ce-i de făcut». 

A plecat după epitrahil şi Molitfelnic. în acest 
timp eu l-am întrebat pe părintele Cleopa dacă vrea 
să-i citească rugăciunile, iar părintele a făcut semn 
că poate să le citească. 

Acel preot a revenit şi i-a citit «Rugăciunile de 
ieşire a sufletului», dar... sufletul nu a ieşit... 

Atunci mi-am adus aminte cum în urmă cu a- 
proape doi ani duhovnicul părintelui Cleopa, părin- 
tele Varsanufie, fiind foarte bolnav, gata să moară, a 
fost vizitat de doi fii duhovniceşti, ieromonahi, care 
văzîndu-1 cum se luptă cu moartea l-au rugat pe pă- 
rintele Cleopa să-i citească «Rugăciunile de ieşire a 
sufletului». 

In timp ce îi citea a doua rugăciune, părintele 
Varsanufie a scos un oftat mai adînc, iar cînd părin- 
tele Cleopa şi-a luat epitrahilul de pe capul lui am 
văzut că sufletul plecase la Cel care i 1-a dat. 



Am văzut femeie furînd... 

De cîte ori părintele Cleopa primea pe credin- 
cioşi pentru un sfat, nu se putea să nu-1 auzi poves- 
tind o istorioară sau o întîmplare adevărată astfel încît 
credinciosul să reţină mai bine sfatul primit şi să-1 
urmeze. 

Cînd vorbea despre furt, după ce arăta că este 

un păcat care atrage după sine, mai devreme sau mai 
tîrziu, pedeapsa Iui Dumnezeu şi că trebuie să întoar- 
cem cele furate fie celui pe care l-am păgubit, fie fa- 
miliei acestuia, dacă el nu mai trăieşte sau este plecat 
undeva şi nu ştim unde, fie celor necăjiţi şi săraci, 
spunea şi acestea: 

„Dragu' mamii, da' uite ce spune Sfîntul Ioan I 
Gură de Aur: «Am văzut femeie furînd şi am lăuda- I 
t-o». Femeia avea bărbatul beţiv şi cînd venea acasă 
beat îl controla prin buzunare, îi lua ce mai avea şi 
împărţea la săraci. Aşa avea parte şi bărbatul de mi- 
lostenia făcută de soţie". 

Odată o credincioasă, ascultînd aceste sfaturi, 
îl întreabă pe părintele Cleopa: 

- Părinte, bărbatul meu e cam beţiv şi cînd vine 
acasă beat, după ce se culcă îl mai controlez prin bu- 
zunare şi mai iau cîte ceva, dar nu tot. Ce ziceţi sfin- 
ţia voastră, să-i mai iau sau nu? 

- Poţi să-i iei, dar, dacă te prinde, eu nu răspund. 
Cred că biata femeie nu va uita acest sfat, iar 

alte femei care au fost de faţă şi aveau situaţii ase- 
mănătoare îşi vor fî amintit mereu de răspunsul pă- 
rintelui. 

Doamne, ori mă iei pe mine, 
ori o iei pe ea 

într-o seară, pe cînd părintele era pe cerdac şi 
vorbea cu cîţiva vizitatori, vine un credincios ce 
avea în jur de 70 de ani şi, după ce îi cere părintelui 
binecuvîntare, îl întreabă dacă poate să-i spună ne- 
cazul său. Atunci am auzit următoarea discuţie: 

- Părinte Cleopa, eu am avut un mare necaz. 
Nevasta mea, de cînd ne-am cununat, nu a mai fost 
niciodată la biserică. Nu postea, nu se ruga, nu credea 
în Dumnezeu. Dar lucrul care m-a supărat cel mai 
mult era altul. Eu aveam o cameră unde îmi ţineam 
icoanele, cărţile şi unde îmi făceam rugăciunile. De 
cîte ori mă vedea că intru în acea cameră, femeia îmi 
spunea: «Iar începi slujba?». Cînd ieşeam de acolo o 
auzeam: «Ai terminat slujba?». O viaţă întreagă nu- 
mai astea am auzit de la ea. Acum, într-o seară, nu 
demult, cînd am ieşit de la rugăciune mi-a spus din 
nou: «Ai terminat slujba?». Da, parcă niciodată nu a 
spus cu atîta ură. Şi eu n-am mai răbdat. M-am dus 
din nou în cameră, m-am aşezat în genunchi în faţa 
icoanelor şi m-am rugat din toată inima, cu lacrimi: 
«Doamne, ori mă iei pe mine, ori o iei pe ea, că nu 
mai pot!». Şi a luat-o pe ea. Acum mă mustră con- 
ştiinţa că m-am rugat aşa, da n-am mai putut răbda, 
în viaţa mea nu i-am tras o palmă, nu am certat-o, nu 
i-am spus nimic... Acum ce să fac? De asta am venit 
aici, ca să vă întreb. 

- Fratele meu, acuma ce să faci? Du-te la un 
duhovnic şi te spovedeşte, poate chiar la un episcop, 
şi să-ţi dea un canon. Cît vei trăi să-ţi pară rău, să te 
rogi pentru ea şi cît poţi fh milostenie pentru sufletul 

ei la cei săraci. 

- Părinte, ştiţi cum s-a întîmplat? După ce m-am 
rugat eu aşa, la vreo săptămînă baba mea s-a îmbol- 
năvit aşa de rău că am dus-o la spital. Duminica care 
a urmat, dimineaţa, înainte de a merge la biserică am 
trecut pe la ea să văd ce mai face. Cum am intrat în 
salon mi-a spus: «Bărbate, du-te de adu preotul să 

mă spovedească». Auzi, părinte? Ea, care pînă atunci 
nici nu voia să audă de preot! Eu m-am dus la bise- 
rică, am vorbit cu preotul şi după slujbă a fost la ea 
la spital, a spovedil-o, a împărtăşit-o, că era tare rău 
bolnavă, şi la două zile a murit. 

- Ei, moşule, dacă a fost aşa, poţi să fii mai li- 
niştit. Aici s-a împlinit cuvîntul Scripturii care zice: 
Ce-ţi este ţie femeie că îţi vei mîntui bărbatul. Că se 
sfinţeşte bărbatul necredincios prin femeia credin- 
cioasă şi invers, femeia necredincioasă prin bărbatul 
credincios. Dumnezeu putea să te ia pe tine, dar atunci 
femeia nu se folosea cu nimic, ba pe deasupra nici 
pentru tine nu ar fi f^cut tot ce trebuia. Aşa, Dumne- 
zeu, văzîndu-ţi credinţa şi ştiind neputinţa ta, a luat-o 
pe ea, da* vezi că înainte de moarte s-a spovedit şi 
poţi s-o pomeneşti la toate slujbele Bisericii şi în 
special la Sfînta Liturghie, care ajută foarte mult, şi 

de tot ce faci pentru ea ai parte şi tu. Aşa că fii liniştit 
şi nu te tulbura. 





tn vizită la Mănăstirea Agapia Veche 

Nu judeca un moşneag! 

Un frate din mănăstire ne-a povestit: 

„Intr-o zi din timpul Postului Mare, nu-mi a- 
mintesc exact anul, am fost chemat să repar ceva la 
chilia părintelui Cleopa. Cînd am ieşit din chilia mea 
am auzit multă gălăgie venind de la un tractor, de la 
un polizor, de la atelier şi am început să mă gîndesc 
că acum, în timpul Postului Mare, ar trebui să fie 
mai multă linişte în mănăstire. 

Urcînd spre chilia părintelui Cleopa îmi ziceam: 
De ce părintele Cleopa nu iese din chilie să spună 
«opriţi-vă». Este sfint, dar de ce tace? De ce nu spune 
nimic? 

Ajungînd la chilia părintelui am început să re- 
par defecţiunea, dar în minte aveam tot aceste între- 
bări. Deodată aud zgomot în camera unde vorbea de 
obicei părintele, eu fiind la colţul clădirii, pe cerdac, 
îl aud şi pe părintele Cleopa. Peste puţin timp aud că 
se deschide uşa de afară şi îl văd pe părintele Cleopa 
că scoate capul afară, se uită spre mine şi-mi zice: 
«Nu judeca un moşneag! Nu judeca un moşneag! Nu 
judeca un moşneag!», după care intră din nou în sală 
flră a mai spune ceva. 

Am rămas uimit de această întîmplare deşi cre- 
deam că părintele este un om sfint, dar nu mă aştep- 
tam să-mi cunoască şi gîndurile. 

M-am convins că părintele Cleopa avea primit 
de la Dumnezeu şi acest dar în urma altei întîmplări 
asemănătoare: 

Altădată, tot aşa, am fost chemat să fac ceva la 

chilia părintelui. Pentru a rezolva problema trebuia 
să merg mai multe zile la rînd la o anumită oră. 

în prima zi, cînd să plec de la chilia părintelui 
Cleopa, îl aud că îi spune ucenicului: «Dă-i fratelui 
nişte bani, că ne-a ajutat». Eu am spus că nu-i ne- 
voie, dar la insistenţa părintelui am primit. 

A doua zi la fel, părintele Cleopa a spus uceni- 
cului să-mi dea nişte bani. 

Atunci eu m-am gîndit că îmi voi lua nişte icoa- 
ne cu aceşti bani şi i-am pus lîngă ceilalţi. 

A treia zi iar mi-a dat. I-am luat şi pe aceştia, 
dar am început să-mi schimb gîndul, spunîndu-mi că 
îmi voi lua nişte ciocolată... A patra zi aşteptam să-mi 
dea din nou, dar nu mi-a dat nimic. 

După ce am ieşit din chilia părintelui Cleopa 
mi-am dat seamă că părintele mi-a ştiut gîndurile şi 

pentru că eu mi-am schimbat gîndul cel bun de la 
început nu a vrut să mă ajute la cel nefolositor". 



Nu vă duceţi voi la Rai 
numai cu asta! 

Intr-o seară părintele Cleopa stătea pe cerdac în 
faţa chiliei şi vorbea la cei de faţă. Era multă lume. 
Părintele le vorbea despre importanţa rugăciunii, iar 
oamenii ascultau foarte atenţi. 

Pe banca din primul rînd era şi o tînără în jur 
de 20-25 de ani care mereu se mişca într-o parte şi în 
alta. Părintele a observat-o, a fixat-o cu privirea şi 
vorbea în continuare. 

La un moment dat tînăra nu a mai avut răbdare, 



168 



s-a ridicat şi i-a spus părintelui Cleopa: 

- Ce nevoie mai este să te rogi? Toată ziua nu- 
mai Acatiste, Paraclise, Psaltire... în inima ta este to- 
tul! Ce rost mai are să mergi la biserică? Inima este 
totul!. 

Părintele Cleopa a tăcut, a privit-o fix şi i-a răs- 
puns: 

- Nu cumva eşti catolică? Mînca-v-ar Raiul să 
vă mănînce! Nu vă duceţi voi la Rai numai cu asta! 

Atunci tînăra s-a liniştit, a tăcut şi s-a aşezat pe 
bancă. 




Părintele Cleopa împreună cu nepoata sa Măria şi soţul ei 



169 



Măi băiete,... 

Un credincios din oraşul F. ne-a povestit: 
„Cînd am venit prima dată la spovedanie la mă- 
năstire, duhovnicul mi-a dat canon să nu mă împărtă- 
şesc pentru un anumit timp, să nu mai repet păcatele 
mari pe care le-am făcut, să merg la biserică, să fac 

rugăciuni şi metanii. 

Eu l-am întrebat dacă, facînd acestea, mă va 
ierta Dumnezeu, iar el mi-a răspuns că dacă voi îm- 
plini canonul rinduit, voi fi iertat. 

După cîtva timp am început să mă gîndesc: «E 
greu ce mi-a dat părintele, dar, dacă Dumnezeu mă 
iartă, voi face tot ce mi-a spus, iar după aceea le dau 
deoparte şi rugăciunile şi metaniile». 

Abia aşteptam să treacă anii şi să scap de ca- 
non, dar între timp am avut un mare necaz şi am venit 
la Sihăstria să cer sfat părintelui Cleopa, deoarece 
duhovnicul meu murise. 

Cum am intrat în chilia părintelui Cleopa, fără 
să apuc a-i spune ceva, părintele mă priveşte în ochi 
şi-mi zice: «Măi băiete, credinţa nu-i pînă la vremea 
prăşitului, ci pînă la vremea sfîrşitului!». 

Atunci nu am înţeles ce vrea să-mi spună, mai 
ales că venisem cu o altă problemă, abia mai tîrziu 
mi-am adus aminte de ceea ce gîndeam eu despre 
canon şi credinţă, rămînînd uimit cum de părintele 
Cleopa mi-a ştiut gîndurile. 

Cînd am început să-i spun problema pentru care 
am venit la dînsul, aveam o reţinere, o frică să-1 pri- 
vesc în ochi. Eu îi spuneam că am gînduri de răzbu- 

nare împotriva unei persoane care îmi produsese o 
pagubă destul de însemnată, iar părintele îmi spunea 
să merg la un avocat că el nu se pricepe la astea. Eu 
credeam că nu înţelege ce îi spun şi chiar dacă i-am 
explicat din nou despre gîndurile mele, părintele 
Cleopa mi-a spus iarăşi: «du-te la un avocat». 

Am plecat mîhnit, crezînd că într-adevăr părin- 
tele nu a înţeles ce l-am întrebat, dar abia acum după 
ce problema s-a rezolvat, cu ajutorul avocatului şi 
fără răzbunare, realizez şi rămîn uimit de darul îna- 
intevederii pe care-1 avea părintele Cleopa. Şi lucru 
mai minunat e faptul că avocatul m-a găsit pe mine 
şi nu eu pe avocat!". 



At grijă că e de la draci 

Un frate de mănăstire ne-a povestit: 

„Pe cînd trăiam în lume şi aveam gînduri să 
vin la mănăstire am început să mă rog mai mult. La 
un moment dat cînd mă rugam mi se îndulcea gura şi 
eu credeam că e de la Dumnezeu. 

Am venit odată la mănăstire şi l-am întrebat pe 
părintele Cleopa despre aceasta, iar el mi-a spus că e 
de la draci. 

M-am tulburat grozav pentru acest răspuns, dar 
după ce m-am dus acasă am început să meditez la 
aceste cuvinte ale părintelui, începînd să-i dau drep- 
tate, iar după un timp această dulceaţă a dispărut. 

Aşa, cu ajutorul părintelui Cleopa, am scăpat 
de o mare înşelare". 

* * * 

Va merge din rău în mai rău 

Un ucenic al părintelui ne-a povestit: 

„Prin anul 1995 a venit la părintele Cleopa o 
doamnă numită Sofia din Atena, Grecia, care avea 
mari necazuri în familie, trimisă de duhovnicul ei, 
care i-a spus: «Du-te în România şi caută-1 pe părin- 
tele Cleopa, cere-i sfatul şi rugăciunile că e la fel ca 
părintele Porfirie». 

Această doamnă a stat trei zile la mănăstire, iar 
la plecare a cerut binecuvîntare să mai dea vreun te- 
lefon sau să scrie vreo scrisoare. 

După un timp, soţul doamnei Sofia, văzînd că 
Dumnezeu le-a ajutat în necazurile lor, i-a spus să-1 
întrebe pe părintele Cleopa ce spune pentru sora lui, 

Pahona. 

Părintele Cleopa i-a răspuns ca Pahona şi soţul 
ei să meargă Ia un duhovnic bun, să facă o spoveda- 
nie curată, să asculte de duhovnic, să facă rugăciuni 
la Maica Domnului şi să-şi schimba viaţa, altfel vor 
merge din rău în mai rău. 

Cînd a auzit acestea, soţul doamnei Sofia a 
spus: «Ce zice părintele Cleopa? Doar ei nu au pro- 
bleme!». 

Din păcate, aceste cuvinte ale părintelui Cleopa 
s-au împlinit, căci această familie, neascultînd sfatul 
părintelui, a ajuns să-şi piardă toată averea, inclusiv 
frumoasa vilă cu trei etaje, fiind nevoită să părăseas- 
că Atena şi, pentru a avea cele necesare vieţii, să 
ceară ajutor de la părinţi şi fraţi. 

Doamna Sofia continuă să ţină legătura cu mă- 

năstirea chiar şi acum cînd părintele Cleopa a plecat 
dintre noi". 



Dar dumneavoastră ce spuneţi? 

Smerenia părintelui Cleopa se putea observa 
atît din înfăţişarea exterioară, cît şi din învăţătura sa, 
căci părintele nu învăţa de la sine, ci întotdeauna 
grăia din Sfinta Scriptură sau din Sfinţii Părinţi. De 
multe ori cînd îl întrebai ceva puteai să auzi: «Aşa 
spune Mîntuitorul?...; uite aşa scrie în Sfînta Scrip- 
tură...; uite ce spune Sfintul Ioan Gură de Aur...». 
Deşi mulţi nu erau mulţumiţi cu un astfel de răspuns, 
dar acel sfat era cu adevărat de folos pentru acea 
persoană. 

Cînd a vizitat Grecia, la Atena a fost invitat să 
ţină o conferinţă. La un moment dat au început să 
pună întrebări, iar părintele Cleopa răspundea tot cu 
citate din Sfinta Scriptură şi Sfinţii Părinţi. O doam- 
nă din sală, nemulţumită cu astfel de răspunsuri, s-a 
ridicat şi a zis: «Părinte Cleopa, şi noi ştim ce spune 
Sfînta Scriptură şi Sfinţii Părinţi, dar dumneavoastră 
ce spuneţi?». Părintele însă nu şi-a spus părerea sa, 
ci învăţătura lui Hristos. 



E deştept bătrînul! 

Un ucenic al părintelui ne-a povestit: 
„într-o sîmbătă seara, fiind mai frig afară, pă- 
rintele a stat de vorbă cu credincioşii în sala de lîngă 

chilia sa. între aceştia erau şi doi tineri care au înce- 
put să-i pună întrebări cam în acest fel: «De ce cin- 
stim icoanele. Crucea, pe Maica Domnului, de ce bo- 
tezăm copiii...?». 

La început părintele Cleopa le-a răspuns pe 
scurt la toate întrebările, dar ei tot nu erau mulţumiţi. 
Mai născoceau şi alte întrebări care au început să 
deranjeze pe credincioşi, doritori să-1 audă pe părin- 
tele vorbindu-le şi altceva. 

Părintele, cunoscînd cu duhul pe cei doi tineri, 
i-a întrebat: 

- Mă, voi sînteţi ortodocşi? 
-Da, au răspuns ei. 
-Atunci ia spuneţi voi Crezul! 

Aceştia s-au uitat unul la altul şi au tăcut, iar 
părintele Cleopa a continuat să vorbească pentru cei 
care erau de faţă, fără a le zice ceva. 

După două-trei minute cei doi au ieşit din sală, 
iar eu fiind în hol i-am auzit cum au început să se 
învinuiască unul pe altul: 

«- Măi, n-ai pus bine întrebarea! 

- Ba tu eşti de vină! 

- Nu ţi-am spus de acasă să te pregăteşti? 
-E deştept bătrînul!». 

Eu am ieşit pe cerdac ca să-i văd mai bine, dar 
cînd m-au văzut au plecat. 

A doua zi dimineaţa părintele a venit din nou în 
sală, însă ei n-au mai intrat, ci se învîrteau în jurul 
sălii, căci pentru ei «era prea deştept bătrînul»". 

* * * 



Părintele ştia pentru ce am venit 

,După o căsătorie de foarte tînără, care a fost 
ratată, doream să mă recăsătoresc. Timp de 18 ani nu 
mi-am putut îndeplini dorinţa. 

în luna august 1985, auzind de părintele Cleo- 
pa de la Sfînta Mănăstire Sihăstria, am plecat către 
mănăstire, fără să ştie cineva. 

Cînd mi-a venit rîndul să vorbesc cu părintele 
mi-a fost ruşine să-i spun pentru ce venisem, dar 
sfinţia sa mi-a scris pomelnicul şi m-a învăţat ce 
trebuie să fac exact pentru ce venisem. 

Cu bunăvoinţa părintelui stareţ am stat 9 zile la 
rugăciuni, după care am plecat acasă. 

Cînd am ajuns la uşă, suna telefonul, am des- 
cuiat în grabă, am lăsat bagajul la uşă şi am ridicat 
receptorul. Mă căuta o doamnă, care mi-a spus că 
vrea să-mi facă cunoştinţă cu un bărbat, care de a- 
tunci este soţul meu legitim, cu care sînt cununată la 
preot. 

Pentru mine a fost o minune! Dumnezeu a auzit 
imediat rugăciunile părintelui Cleopa!". 



Va veni şi soţul tău la mănăstire 



»» 



.Cînd am venit la Mănăstirea Sihăstria, l-am 
găsit pe părintele Cleopa în faţa chiliei, vorbind la 
oameni. Dacă m-a văzut, mi-a zis: «Dumneata, cu 
bluză roşie, vino la moşneagu», dar eu n-am înţeles, 
pentru că mai erau şi alte persoane cu bluză roşie. 

Părintele a mai spus o dată: «Tu, catolică, ce 
cauţi la ortodocşi?», dar nici de data aceasta nu m-am 
dus la dînsul. 

A treia oară m-a chemat pe nume, Elisabeta, şi 
cînd am auzit că-mi spune şi numele m-am dus şi i-am 

sărutat mîna. 

Părintele Cleopa, văzînd că am cercei, mi-a spus 
să nu-i mai port că acesta este semnul dracului. Apoi 
mi-a spus că ştie de ce am venit la el şi după ce voi 
ajunge acasă va veni şi soţul la mănăstire. 

Am plecat din mănăstire cu mare îndoială, căci 
soţul meu de la cununia religioasă nu mai intrase în 
biserică, însă părintele Cleopa a avut dreptate, căci 
soţul meu a venit de s-a întîlnit cu părintele şi de 
atunci merge regulat la biserică şi se închină mereu". 



în faţa chiliei împreună cu Prea Sfinţitul Gherasim 

/ s-a umplut paharul! 

„Cu 15 ani în urmă am intrat în chilia părintelui 
Cleopa împreună cu toată familia mea. 

Vorbea mult, blînd, îngăduitor - ca nimeni altul - 
dar ştia să ne şi asculte, ştia să ne şi încurajeze cu 
acel unic în lume şi de neuitat: «Mînca-v-ar Raiul!». 

De atunci am fost de multe ori la părintele şi de 
fiecare dată am primit ajutorul său, rămînînd uimită 
de darul înaintevederii pe care-1 primise de la Dum- 
nezeu. 

Odată l-am întrebat: «De unde ştiţi, părinte, tot 
ce se va întîmpla?». Şi mi-a răspuns: «Rugăciunea te 
înalţă pe treptele ştiinţei; cu cît te rogi mai mult, cu 
atît ştii mai mult şi mai bine. Şi nu te teme niciodată 
de nimeni şi de nimic - doar roagă-te. Dumnezeu şi 
Maica Luminii te vede, te aude, tu doar roagă-te». Şi 
iată cum am înţeles că părintele avea dreptate: 

Fusesem bine apreciată de un şef mai mare 
timp de 14 ani de zile, flră să-mi facă vreun rău. Dar 
într-o zi mi-a spus că i se pare că sînt mai frumoasă 
ca oricînd şi trebuie să mă cunoască mai bine. Nici o 
scuză nu 1-a interesat, nici precizarea mea că sîntem 
în plin post al Sfintelor Paşti, aşa că m-a ameninţat: 
«Dacă nu îndeplineşti acest ordin pînă sîmbătă la ora 
12, nu mai lucrezi în această instituţie». Eu l-am 
rugat doar atît: «Fie-vă milă de dumneavoastră şi de 
familia dumneavoastră!». Nici azi nu ştiu de unde 
mi-a venit în minte să-i spun aceste cuvinte. 

Am plecat acasă, am plîns în faţa icoanelor şi 
m-am rugat la Dumnezeu, la Maica Domnului, la 

Sfîntul Nicolae şi la Sfîntul Mina. 

Sîmbătă pe la ora 12 tocmai mă plimbam prin 
birou, de la geam la uşă şi invers, puţin emoţionată, 
cînd zăresc salvarea în care era transportat domnul 
cu ameninţarea. 

Am venit la părintele Cleopa plîngînd, căci nu 
doream să moară, dar părintele mi-a spus: «Soră E., 
nu plînge, prin dumneata i s-a umplut paharul nedrep- 
tăţilor şi nu I-a mai suferit Dumnezeu. Vei afla curînd 
adevărul!». 

într-una din zile am aflat de la cineva că se 
purta rău cu soţia, iar de la altcineva (care nu mă vă- 
zuse la înmormîntarea lui), că şi ea a fost dată afară 
din serviciu tot pentru că n-a îndeplinit ordinul". 



ajutor la examene 

„Am venit prima dată la Mănăstirea Sihăstria 
în noiembrie 1995. 

Cînd am urcat la chilie, după ora 18.00, părin- 
tele Cleopa vorbea mulţimii. Nu cred că mi s-a părut, 
dar tot timpul nu am putut să-i deosebesc chipul. Am 
şi acum în imagine un chip luminos, care degaja mul- 
tă bunătate şi ne îndemna la răbdare şi înţelegere. 

Să mă ierte părintele Cleopa că îndrăznesc să 
povestesc cîteva întîmplări: 

Băiatul meu terminase armata şi nu reuşea să 
se angajeze. Aveam promisiuni foarte serioase şi bine 
discutate (ca-n cele lumeşti) să obţină un loc de mun- 
că foarte bun. 

După predică am vorbit în particular cu părin- 
tele Cleopa şi am lăsat un acatist pentru reuşită la 
examen. Părintele mi-a subliniat să menţionez ajutor 
la examene (adică vor fi mai multe). 

Pe moment m-am necăjit, că ţineam foarte mult 
să ia acel examen, dar întoreîndu-mă acasă am aflat 
că băiatul nu putea susţine examenul pentru că nu 
împlinise încă 21 de ani (era diferenţa de cîteva săp- 
tămîni). însă a apărut o altă posibilitate unde au fost 
nevoie de mai multe examene, aşa cum subliniase 
părintele. 

După puţin timp fiul meu a căzut în păcatul 
desfrîului, dar cu ajutorul lui Dumnezeu şi al Maicii 
Domnului am reuşit şi l-am adus la mănăstire. 

Părintele Cleopa predica în sală. Am intrat şi 
noi şi ne-am aşezat în partea dreaptă a părintelui pe o 
bancă. Fără să-i spun ceva părintelui, la un moment 
dat a început să vorbească despre păcatul desfrînării. 

In timpul discuţiei părintele ofta cu mare durere 
şi zicea: «Ehe, numai mamă să nu fii!», privindu-ne 
pe mine şi pe fiul meu (cred că a repetat de 3-4 ori). 

Atît eu cît şi fiul meu aveam convingerea că 
părintele ne ştie oful şi toată discuţia ne-a fost adre- 
sată nouă. 

In timpul predicii, părintele a amintit că aceste 
necazuri cad pe părinţii care nu şi-au crescut copiii 
în frica de Dumnezeu. In loc să-i ducă la biserică, i-au 
dus la teatre, distracţii, spectacole. 

Aşa era. L-am dus pe fiul meu la teatre, specta- 
cole, premiere de cinema şi la biserică nu. 

Tot de la bunul părinte am înţeles că trebuie să 
rogi pe Bunul Dumnezeu, pe Maica Domnului şi pe 

toţi sfinţii să te ajute cum este bine şi nu cum ţi-ai 
dori tu. 

Ani de zile am suferit de anemie. La 5-6 luni 

trebuia să fac tratament. 

Cu vreo patru ani în urmă, în postul Paştelui, 
l-am rugat pe părintele Cleopa să mă sfahiie cum să 
fac că nu pot să ţin tot Postul, că sînt anemică. Părin- 
tele mi-a zis răspicat: «Ţine toate posturile şi-ţi trece 

anemia!». 

De atunci, cu ajutorul Bunului Dumnezeu, am 
ţinut toate posturile şi nu am mai făcut tratament nici- 
odată". 



Hristos e puterea! 

„La 16 ani eram o domnişoară veselă, sănătoasă, I 

fericită pentru că îmi plăcea de un băiat care apoi I 
mi-a devenit prieten. Prietenia noastră a durat mulţi 

ani şi de la această legătură s-a abătut asupra mea I 
toată nenorocirea. 

Stăteam la internat şi adeseori visam urît, aveam I 

coşmare. Eram chinuită de o persoană nevăzută. In I 

timp, aceasta a luat contur devenind o umbră neagră, I 
apoi umbra s-a transformat în diavol întruchipat. 

După terminarea şcolii am început să lucrez, I 

dar n-am rezistat prea mult. Mă simţeam rău şi în I 

ciuda analizelor care erau foarte bune, mă uscam pe I 

picioare. Au urmat ani în şir petrecuţi prin spitale I 
fHră ca doctorii să-mi poată stabili un diagnostic. 

Eram chinuită de diavol în fel şi chip. ■ 

Cu ajutorul unui frate din mănăstire am ajuns 

la părintele Cleopa, care în acea zi era la stupină. 

Cînd m-am pomenit în faţa dînsului m-am ză- 
păcit, nu ştiam ce să spun, cu ce să încep, cum să-i 
explic. Cu vocea scăzută, am reuşit să îngîn: 

- Părinte, sînt chinuită de diavol, sînt îngrozită, 
mi-e frică, mi-e foarte frică... 

— Frică? a strigat părintele. Frică? De ce să-ţi 
fie frică? şi a început să cînte cu glas puternic «Cîţi 
în Hristos v-aţi botezat, în Hristos v-aţi şi îmbrăcat». 
Auzi ce spun? Eşti îmbrăcată în Hristos. Ce frică? 
Satana nu poate nimic. El face doar gălăgie. Hristos 
e puterea. Hristos e leacul tău. Credinţă, măi! Cre- 
dinţă! 

Părintele striga «credinţă», dar ce credinţă pu- 
team să mai am? Eram obosită după atîţia ani de su- 
ferinţă, de groază, de nesomn. Eram un om deznădăj- 
duit, cu trei tentative de sinucidere. De zeci de ori 
mi-am dorit să mor, crezînd că astfel voi pune capăt 
acestui chin ce devenise de nesuportat. Distrusă fizic 
şi psihic, aşteptam moartea. Cei apropiaţi erau con- 
vinşi că nu mai am scăpare. 

Părintele Cleopa mi-a ascultat dureroasa poves- 
tire cu multă răbdare şi deosebită atenţie. Apoi mi-a 
dat un canon pe care trebuia să-1 fac patruzeci de zile. 
Erau metanii şi închinăciuni însoţite de rugăciuni pe 
care trebuia să le fac zilnic. Un canon mănăstiresc. 

Eu nu aveam forţa fizică să mă aplec de atîtea 
ori şi nici puterea de concentrare pentru a citi atît, 
însă părintele m-a asigurat că voi reuşi, spunînd: 

«Mă voi ruga în acest timp pentru tine. Te pun 
aici la Psaltirea mea, te pun la Psaltirea ce se citeşte 
mereu în biserică şi la Acatist la Sfînta Masă. O să le 

faci cu ajutorul Domnului. Spovedania şi împărtăşa- 
nia să nu-ţi lipsească. Seara culcă-te cu crucea pe 
piept. Cînd apare aghiuţă, fă cruce spre el, strig-o pe 
Maica Domnului, strigă-Lpe Hristos. Rugăciune, măi! 
Rugăciune! Roagă-te!». 

La plecare părintele Cleopa mi-a dat o cruciu- 
liţă, o iconiţă şi mi-a spus: «După patruzeci de zile 
Domnul îţi va răspunde». 

Am plecat de acolo zburînd, avînd în minte 
ultimele lui cuvinte: «Mergi cu Domnul! Mînca-te-ar 
Raiul!». 

în sfîrşit, cineva reuşise să-mi aducă în suflet 
speranţa. 

Cu rugăciunile părintelui, am reuşit să fac acel 
canon, iar în ziua în care-1 încheiam, cineva i-a spus 
mamei mele că prietenul meu s-a însurat cu o altă 
fată. 

Răspunsul Domnului mi-a frînt inima, însă cine 
poate pătrunde judecăţile Lui? 

La picioarele părintelui Cleopa a început însă- 
nătoşirea mea. Cu rugăciunile dînsului mi s-a lumi- 
nat drumul, trăiesc şi mi-e bine". 



îngerul vă numără toţi paşii 

„în anul 1995 eu cu soţia şi cei doi copii am 
plecat la Sihăstria, pe la Bicaz, cu maşina noastră. 

După Cheile Bicazului este o localitate Bicazul 
Ardelean şi la o trecere de cale ferată fără barieră nu 
am oprit maşina, aşa cum prevede legea circulaţiei, 
ci doar am încetinit şi m-am asigurat să nu vină vreun 









tren. Nevenind nici un tren din nici o parte, am trecut. 
La un loc mai ferit un agent de circulaţie, ce pîndea 
acolo, a văzut faza şi ne-a oprit. Voia să-mi ia carne- 
tul, dar pînă la urmă am rămas numai cu o amendă. 

Am sosit la Sihăstria pe ploaie şi am urcat la 
chilia părintelui Cleopa, care era pe cerdac şi stătea 
de vorbă cu 5-6 oameni. Numai atîţia erau atunci, că 

ploua. 

Cînd ne-a văzut că stăm şi noi pe bancă, ne-a 
întrebat de unde sîntem. Apoi ne-a spus la toţi că în- 
gerul ne numără toţi paşii pe care îi facem către sfin- 
tele mănăstiri şi ne socoteşte toată cheltuiala făcută. 

Atunci s-a întors, s-a uitat direct la noi şi a zis: 
«Şi amenda v-o socoteşte!». Ne uitam înlemniţi unul 
la altul fără să mai zicem măcar un cuvînt. Am văzut 
că Dumnezeu 1-a înzestrat cu acest dar şi ne-am bucu- 
rat. Ne-am folosit mult de acest lucru, bucuroşi că 
am văzut cu ochii noştri un om cu viaţă sfîntă în mij- 
locul unei lumi agitate". 



Familia Popescu loan 
Hunedoara 



Privegheaţi sivă rugaţi 

Printre ultimele persoane care l-au vizitat pe 
părintele Cleopa înainte de plecarea sfinţiei sale la 
Domnul a fost şi familia preotului M., o veche cu- 
noştinţă a părintelui, care a binevoit, prin amabili- 
tatea doamnei preotese, să ne trimită rîndurile care 

urmează: 

„Era bun şi sfînt, înţelept şi smerit, aşa l-am 
cunoscut. Drept şi cuvios; niciodată nu l-am auzit să 
facă vreun compromis cu ceva sau cineva. El cita din 
Sfinţii Părinţi şi Sfînta Scriptură versetul care se po- 
trivea, pentru a argumenta orice răspuns. Deseori îl 
auzeai: «Iată ce spune Marele Vasile», sau: «Nu eu 
vorbesc, ci împăratul cuvintelor», sau: «Uite ce spu- 
ne în Sfînta Scriptură...». 

Era un om minunat, plin de har, care cu noi a 
făcut multe minuni. 

Cele mai frumoase clipe petrecute în preajma 
părintelui au rămas şi vor rămîne vii şi neşterse din 
inima şi sufletul nostru. 

De multe ori mergeam la părintele, poate la ore 
nepotrivite, dar de fiecare dată ne primea cu acelaşi 
drag şi aceeaşi bucurie. «Ia uite, a venit părintele cel 
înalt cu preoteasa şi cei patru copilaşi», acestea erau 
cuvintele de bun sosit. 

Pe mine m-a binecuvîntat pentru fiecare naşte- 
re, dar pentru ultimii doi prunci s-a rugat în mod 
special şi minunea a fost evidentă, fiind toate naşte- 
rile cezariene. 

La ultimele două naşteri, deşi îmi puneam viaţa 
în pericol, am ieşit din spital ca la o naştere normală 
şi f£ră să se pună vreo problemă, în timp ce alte ma- 
me, deşi erau la prima cezariană se infectau, rămîneau 
mult timp în spital, se iveau mari probleme. 

Eu simţeam binecuvîntarea părintelui, mă sim- 
ţeam bine atît eu cît şi copilaşul, şi totul a decurs ne- 
spus de uşor, spre uimirea doctorilor şi a cadrelor 
medicale. 

Ajutaţi «moşneagul». Sînt bătrîn şi nu mai pot! 

Aş dori să amintesc o altă întîmplare din care 
se poate vedea darul înainte-vederii pe care-1 avea 
părintele Cleopa: 

într-o seară am mers să luăm binecuvîntare 

pentru călătoria soţului meu în Grecia. Primise viza, 
doar trebuia să ridice paşaportul de la Consulat. 

Eu stăteam în genunchi lîngă scaunul părintelui 
Cleopa, care era pe cerdac, şi deodată îmi zice: 

-Ai să mergi şi tu cu el, n-o să plece singur. 

- Ba nu, părinte, eu nu pot lipsi de la şcoală, nu 
am cu cine lăsa copiii, am multe alte probleme de 
rezolvat şi nici nu am viză, i-am spus eu părintelui 
uşurată, căci nu aveam cum să plec de acasă şi, ca 

niciodată, nici nu voiam. 

- Ba da, o să mergeţi amîndoi, a repetat părin- 
tele. 

Am mai stat noi de vorbă, dar eu am început să 
mă gîndesc ce a vrut să spună părintele Cleopa că 
voi pleca şi eu în Grecia, cînd soţul pleca la Bucu- 
reşti la ora 2.00 noaptea, iar eu nu aveam nici măcar 
o adeverinţă de la serviciu. 

După ce am ajuns acasă şi l-am pregătit pe soţ 
să plece la Bucureşti şi apoi în Grecia, la plecare i-am 
dat şi paşaportul meu, spunîndu-i să nu-1 supărăm pe 
părintele Cleopa, căci la întoarcere îi spunem că eu 
am vrut să merg dar n-am avut viză. 

A doua zi pe la orele 14.00, primesc telefon de 
la soţul meu, părintele M., şi-mi spune să mă pregă- 
tesc repede şi să iau primul tren spre Bucureşti, pen- 
tru că mi-a pus şi mie viza. 

A fost o minune clară. Era un dar al părintelui 
Cleopa pentru mine. Tocmai în această zi era ziua 
mea de naştere! 

Cu lacrimi în ochi, în timp ce-mi făceam baga- 
jele, ziceam: Vai, părinte, ce mi-ai făcut! 

în Grecia am stat trei săptămîni şi peste tot am 

simţit ajutorul lui Dumnezeu. L-am vizitat şi pe Mi- 
tropolitul Ierotheos de Eghina, unde sînt moaştele 
Sfintului Nectarie, care spunea despre părintele Cleo- 
pa că este «un sfînt în viaţă». 

După ce ne-am întors în ţară am venit la mă- 
năstire să-i povestim părintelui cum a fost cu vizita 
noastră în Grecia, dar ni s-a spus că părintele Cleopa 
este bolnav şi nu ne-am mai dus să-1 deranjăm. Era 
pentru prima dată cînd plecam de la mănăstire fără 
să-1 vedem. 

Aveam însă un dor în suflet şi peste cîteva zile 
ne-am întors la mănăstire. Cînd i-a spus ucenicul că 
am venit doar pentru o binecuvîntare, părintele Cleo- 
pa ne-a primit, spunînd că «a venit părintele cel înalt 
cu soţia şi copilaşii». 

Noi i-am povestit cum a fost în Grecia, ce mi- 
nune s-a întîmplat cu plecarea, dar el n-a pus preţ pe 
asta, ci ne întreba de copii, de tatăl meu, ne-a dat 
cîteva sfaturi şi ne-a mulţumit pentru ce i-am adus 
din Grecia. 

I-am spus de maica Pelaghia, care i-a trimis un 
trandafir de pe mormîntul Cuviosului Arsenie de la 
Mănăstirea Souroti de lîngă Tesalonic, că vrea să 
plece la Domnul, dar părintele a zis că maica mai are 
pînă la 80 de ani şi că «mai întîi plec eu». 

Ne-a binecuvîntat de mai multe ori pe fiecare 
şi ne-am luat rămas bun, spunîndu-ne «privegheaţi şi 
vă rugaţi». 

A rămas pe patul de seîndură cu Sfinta Cruce în 
mînă, cu părul şi barba albă, radiind lumină cereas-că. 
Ne-a petrecut cu privirea, spunîndu-ne: «Să ne 
vedem la rai, mînca-v-ar raiul! Uite cum au venit ei 

să mă vadă; mînca-v-ar raiul!». 

Am plecat cu lacrimi în ochi şi în suflete şi pă- 
rintele ne tot îmbărbăta, cu crucea în mînă, ridicată 
pentru ultima binecuvîntare. Era 1 decembrie 1998, 
seara, pe la orele 20.30...*'. 




Aici imi va fi mormintul! 



nsemnan 



După plecarea părintelui Cleopa din această 
viaţă a luptei şi a ispitelor, de cîte ori am vizitat 
chilia sfinţiei sale am simţit ceva deosebit, ceva care 
îţi dă senzaţia că părintele este prezent şi parcă ar 
spune «mai staţi, dragu mamii, mai staţi». 

Dincolo, în chilia alăturată, unde părintele Pai- 
sie te întîmpină cu privirea ce îţi cunoştea şi gînduri- 
le, un registru stă la îndemîna celor care doresc să-şi 
lase spre amintire simţămintele sau ruga. 



Din acest registru am primit cîteva însemnări, 
ca o mărturie a harului ce lucra şi lucrează prin acest 
«vas ales» al Duhului Sfînt. 



Pînă nu demult părintele Cleopa ne aştepta în 
faţa chiliei... Acum ne aşteaptă peste tot, iar de unde- 
va din ceruri ne trimite «binecuvîntarea», ne trimite 
veşmînt de lumină, ne trimite picături de pace duhov- 
nicească, picături în stare să alunge neliniştea noastră. 

Vestea trecerii la cele veşnice a părintelui Cleo- 
pa m-a găsit la Atena. La Radio Pireu s-a anunţat 
trista «ştire» în chiar acea dimineaţă. La cîteva ore 
am poposit la Biserica «Sfinţii doctori fără de ar- 
ginţi» Cozma şi Damian din Pireu. 

Acolo, cu lacrimi în ochi, părintele Gheorghe 
mi-a vorbit de marile clipe ale vieţii petrecute cu 
părintele Cleopa, cînd i-a binecuvîntat casa la Atena. 

Atunci aveam să aflu de la un prieten «CEVA» 
ieşit din comun pentru noi păcătoşii de rind. Priete- 
nul meu trebuia să traducă, mai bine zis, să înlesneas- 
că dialogul dintre părintele Gheorghe şi părintele 
Cleopa, pentru că parohul grec nu ştia româneşte, iar 
părintele Cleopa nu ştia greceşte! 

Uimit, de la primele fraze, prietenul meu s-a 
retras şi i-a lăsat singuri pentru că... deşi cei doi pă- 
rinţi vorbeau în limbi diferite se înţelegeau perfect! 

Şi aşa au stat de vorbă mai bine de o oră. Unul 
vorbea în greceşte, iar celălalt în româneşte. «Comu- 
nicarea» avea alt limbaj, numai de Dumnezeu ştiut... 

28 august Î999, ora 21.00, 
Mircea Motrici, Radio România Actualităţi 

Am venit Ia Mănăstirea Sihăstria pentru prima 
dată în anul 1994 cînd l-am şi cunoscut pe arhiman- 
dritul Cleopa. Cuvintele de învăţătură pe care Sfinţia 
sa le dădea tuturor m-au făcut şi pe mine să înţeleg, 
pentru prima dată în viaţă, ce înseamnă să fii un bun 
creştin... 

Totodată, cînd sînt la Bacău, aştept nespus de 
mult clipa în care voi veni la mormîntul părintelui 
Cleopa, care, din Raiul desfătării unde se află, mă 
ajută nespus de mult. 

Niciodată rugăciunile pe care le-am făcut la 
mormîntul Sfinţiei Sale nu mi-au rămas neîndepli- 
nite. 

Ii mulţumesc Bunului Dumnezeu că mi-a lumi- 
nat mintea şi am avut ocazia de a cunoaşte un astfel 
de om - un bun sfătuitor al celor singuri şi nu numai, 

şi a celor aflaţi în deznădejde. 

9 martie 2000, G. Karina, Bacău. 

Deşi n-am avut ocazia să vorbesc cu părintele 
Cleopa, doar l-am văzut o dată sau de mai multe ori 
predicînd, intrarea în chilia Sfinţiei Sale ca şi vizita- 
rea mormîntului său de la care izvorăşte o inconfun- 
dabilă mireasmă de mir, m-au impresionat foarte mult 
şi mă duc cu gîndul la puterea prezenţei Sfîntului 
Duh în aceste locuri atît de curate şi pline de farmec 
ale Sfintei Mănăstiri Sihăstria pe care le-a sfinţit cu 
adevărat şi pe locuitorii lor. Sper ca în timp să-1 avem 
pe părintele în calendarele noastre... 

11 iulie 2000, Iulia 1 

Sînt doar un copil şi îmi pare rău că n-am venit 
aici mai devreme. E aşa de linişte! 



15 iulie 2000, Diana. 




3^1 





Eu dorm, dar inima mea se roagă 

Loc de sfintă reculegere, sfinţit de prezenţa ma- 
relui duhovnic şi trăitor al vieţii monahale. Părintele 
Ilie Cleopa. Am poposit cu sfială şi evlavie în chilia 
marelui îndrumător şi sfătuitor al pelerinilor, ascul- 
tîndu-1 de dincolo de timp, cu vorba lui plină de har 
şi înţelepciune. 

19 iulie 2000, 
Pr. Prof. Nicoiae D. Necula 

De-aicea, din chilia ta de sus, 

La Dumnezeu, părinte, tu te-ai dus 

Şi ne-ai lăsat pe noi să ne-amintim de graiu' 

Cu care ne spuneai «Mînca-v-ar raiul!». 



23 iulie 2000, 
Fam. Ciubotar.-. 



întrebări pe scurt 

- Părinte, lumina cea dintîi a fost creată sau ne- 
creată? 

- A fost creată, măi A., dar nu cu ciocanul şi 
nicovala, ci prin cuvînt. A zis Dumnezeu: «SQfie lu- 
mină!». Şi a fost lumină. 

* 

- Părinte, n-am rîvnă! 

- N-ai? Să-ţi pară rău. Smereşte-te. Nimeni nu 
s-a mîntuit că a postit sau altceva, ci spune [Sfînta 
Scriptură]: Smeritu-m-am şi m-am mîntuit. 

- Sînt nemulţumit la rugăciune. Ce să fac? 

- Dă-i înainte cu rugăciunea. 

- Ce [rugăciune]? 
-Acatiste, Paraclise, Psaltire... 

* 

- Părinte, ce să cer în rugăciune? Cum să zic? 

- «Tatăl nostru. Care eşti în ceruri, sfinţească- 
se numele Tău...». Dacă zici «Tatăl nostru...» din ini- 
mă, ajunge. 

* 

- Părinte, parcă stau în vacanţă la mănăstire. 
Ce să fac? Ce să cer în rugăciune? 

- N-am nimic, nu sînt nimic, nu pot nimic. Aşa 
să zici. 

- Dar cum să mă rog? Ce să cer? (Eu voiam un 
răspuns concret, dar parcă bătrînul nu mă auzea. Şi 
el iar începe): 

- Aşa să zici: N-am nimic, nu sînt nimic, nu 
pot nimic. Scrie în «Urmarea lui Hristos». 

- E bună cartea asta? 

- Nu bună, foarte bună. 

* 

- Preacuvioase, îmi daţi binecuvîntare să mă 
fac «nebun pentru Hristos»? 

- Nu eşti tu destul de nebun? Ce mai vrei? 



- Părinte, pot să învăţ franceza? 

- Fă-te şi francez şi englez şi... dar să zici că 
n-ai nimic. 

- Ce să fac cînd osîndesc pe cineva? 

- Moartea, moartea, moartea... 

* 

- Preacuvioase, a apărut un preot care spune că 
sînt nişte pîiniţi mici din grîu care atrag harul. Ce zi- 
ceţi? 

- Nu vă luaţi după el. 

- Dar e ortodox! Iar la pîine îi spune «pîine ha- 

rică». 

- Astea-s nebuneli! Harul vine dacă ai la rugă- 
ciune umilinţă, lacrimi, zdrobirea inimii. 

* 

- Părinte Cleopa, cei care practică yoga, pot fi 
pomeniţi la Sfînta Liturghie? 

Nu. Vrăjitorii: şintoism, brahmanism, confucia- 
nism, bioenergism... 

- Cum? Şi bioenergia? 

- Toate-s drăcii. De la diavol. 

* 

- Preacuvioase, sînt împietrit. Ce să fac? 

- Domnul să-ţi dea lacrimi şi umilinţă! 

* 

- Părinte, la Anton de la catolici, poţi să te rogi? 

- La noi nu e canonizat. Nu te rogi. 

* 

- Morţii incineraţi pot fi trecuţi la Sfînta Litur- 
ghie? 

- Dacă au fost incineraţi de voia lor, nu; dacă 
fără voia lor, da. 

- Preacuvioase, aţi vrea să mai trăiţi? 

- De, măi băiete!... [A făcut o pauză, după care 
a ridicat mîna şi privirea spre cer şi a continuat]. 
Cum o vrea Tata. Eu ştiu dacă-i bine să mai trăiesc?... 
Cum o vrea Tata. 




Vă mulţumesc că mi-aţi împlinit ultima dorinţă! 
De-acum să ne vedem la Rai! 

Părintele Cleopa se află mereu 
deasupra cuvintelor noastre 



După cum am arătat şi în Cuvîntul înainte^ de 
multe ori am simţit ajutorul părintelui Cleopa la alcă- 
tuirea acestei cărţi, aşa cum s-a întîmplat şi cu primi- 
rea paginilor care urmează. Căci, mai avînd nevoie 
de încă cîteva pagini, pentru a nu avea pierderi de 
hîrtie la tipărire şi neştiind cu ce să le completez, toc- 
mai atunci am primit şi aceste însemnări pe care am 
fost nevoit să le pun la sfîrşitul cărţii. 



„Coboram strada spre zona Karava a Pireului 
către Biserica Sfinţii doctori fără de arginţi - Cosma 
şi Damian cu bucuria în suflet că mă voi reîntîlni cu 
preoţii greci Gheorghe Kritikos şi Vasile Tsimuris, 
statornici prieteni ai României şi în special a celor ce 
slujesc în dreapta credinţă. Amintirile pe care le păs- 
trau din ţara noastră, întîlnirile avute în preajma sfin- 
telor altare româneşti i-au legat nu numai prin gînd 
de meleaguri şi oameni, dar mai ales prin rugă. 

Coboram împreună cu prietenul meu, dr. Liviu 
Alexandru Andercou, preşedintele Comunităţii Orto- 
doxe «Ştefan cel Mare şi Sfînt» a românilor din Ate- 
na, păstrînd în inimă şi o mare satisfacţie pentru că, 
în urmă cu o zi, la Ambasada României, am stat a- 
proape jumătate de oră în preajma Prea Fericitului 
Hristodoulos, Arhiepiscopul Atenei şi al întregii Ela- 

de, căruia i-am luat un amplu interviu pentru Radio 
România. 

Coboram şi tot entuziasmul meu era umbrit de 
vestea pe care trebuia să le-o ducem smeriţilor pă- 
rinţi... 

Cu cîteva ore în urmă. Radio Pireu, postul Mi- 
tropoliei, anunţa trecerea la cele veşnice a Părintelui 
Arhimandrit Cleopa Ilie, un mare prieten al poporu- 
lui grec, un ales prieten şi al părintelui Gheorghe. 

Păşeam spre biserică şi contrastul trăirilor îmi 
aduceau în minte cuvintele rostite de părintele Gheor- 
ghe, pe 13 iunie 1997, într-o discuţie înregistrată pen- 
tru radio. Atunci l-am rugat să-şi amintească mai întâi 
despre popasurile în România, după care să se opreas- 
că la legăturile dintre slujitorii sfintelor altare din 
cele două Biserici surori. 

Iată ce mi-a spus cu multă căldură în glas: 
Sînt foarte bucuros să-mi amintesc de acele cli- 
pe minunate, petrecute în mai multe rînduri, în minu- 
nata dumneavoastră patrie, şi în mod deosebit, la 
extraordinarele mănăstiri. 

In ceea ce priveşte legăturile între Biserica 
Ortodoxă Română şi Biserica Ortodoxă Greacă, ca 
modest preot, slujitor al Bisericii lui Iisus Hristos, 
cred şi consider că Biserica e una singură, e unică. 
Şi dorinţa Conducătorului Bisericii, Care este Dom- 
nul nostru Iisus Hristos, nu este alta decît ca Biserica 
să fie unită şi pe calea acestei uniri, acestei înfrăţiri 
a Bisericii Ortodoxe de pretutindeni, să poată să reu- 
şească, să facă mărturisire creştină adevărată, în 
spiritul adevărat creştin al Ortodoxiei. 

Cu cît vom lucra mai mult, mai intens, în sensul 
de a cîştiga teren şi de a fi într-adevăr în această 
atmosferă în relaţiile interortodoxe, cu atît mai mult 
o să reuşim să facem un lucru plăcut lui Dumnezeu 
în ceea ce priveşte menirea Bisericii. De aceea ve- 
dem cu deosebită bucurie, de fiecare dată, faptul că 
relaţiile între cele două Biserici creştine contribuie 
într-o luptă comună pentru a ajunge la un scop co- 
mun. Atît monahii, cit şi preoţii, clericii ortodocşi ai 
Bisericii Ortodoxe de pretutindeni, cu cît ne vom in- 
spira mai mult din acest spirit adevărat creştin de 
unificare, de înfrăţire, de conlucrare, cu atît mai mult 
vom reuşi să progresăm în menirea, în activitatea 
noastră de păstorire creştină. 

Mai întâi de toate această înfrăţire întru Orto- 
doxie o realizăm în cadrul rugăciunilor pe care le 
facem fiecare, şi în cadrul Sfintelor Liturghii. Ca de 
exemplu vă pot spune că eu, cu smerenie, de fiecare 
dată, la fiecare Sfintă Liturghie, cîndfac Sfinta Pros- 
comidie, primul pe care îl pomenesc cu smerenie şi 
iubire este Arhimandritul Cleopa Ilie. Bineînţeles, îm- 
preună cu stareţul Victorin de la Mănăstirea Sihăs- 
tria. De fapt, cred că şi ei fac acelaşi lucru la Sfinta 
Proscomidie. Desigur, în momentul cînd ne rugăm 
pentru cei doi fraţi ne referim imediat sufleteşte şi 
duhovniceşte şi-i pomenim şi pe slujitorii Bisericii 
Ortodoxe Române, ne gîndim şi la fraţii creştini orto- 
docşi din poporul român. 

Şi de această dală părintele Gheorghe Kritikos 
m-a primit cu mare dragoste duhovnicească, accep- 

tînd să-mi acorde un interviu în memoria Părintelui 
Cleopa Ilie. 

Era în 2 decembrie 1998 înspre orele 10.00... 

Banda magnetică aduce aproape acele clipe, a- 
cele vorbe rostite cu evlavie şi pentru cititorii acestei 
cărţi. 

- Părinte Gheorghe, iată că acest interviu are 
loc la cîteva ore după stingerea din viaţă a iubitului 
părinte Cleopa Ilie, despre care, din păcate, sîntem 
nevoiţi să vorbim la timpul trecut. 

- Mai întâi vreau să-mi exprim bucuria atît eu 
cît şi părintele Vasile că aţi poposit din nou în bise- 
rica noastră... Bucuria cu care v-am aşteptat să vă 
revedem pentru a afla veşti bune din România este 
umbrită, iată, de vestea aflată de la dumneavoastră 
privind trecerea la cele veşnice a Părintelui Cleopa 
Ilie. Acest lucru ne produce mîhnire nu pentru că 
Părintele Cleopa a trecut la cele veşnice, ci pentru 
că noi, cei rămaşi aici, sîntem lipsiţi de prezenţa unui 
asemenea duhovnic şi părinte sufletesc. 

Ultimele veşti pe care ni le-au trimis Părintele 
Cleopa şi părintele Victorin au fost că ne aşteaptă cu 
bucurie să mergem la Sihăstria, să-i revedem. Acum 
iată că, din păcate. Părintele Cleopa a plecat dintre 
noi. 

Este adevărat că nu ne-am întîlnit acolo, dar 
sufletele se întîlnesc în faţa Sfintei Mese din Sfintul 
Altar şi, înfehd acesta, ne vom afla în comuniune cu 
Părintele Cleopa, iar dacă Bunul Dumnezeu va în- 
gădui, nădăjduim că ne vom întîlni şi noi cu dînsul, 
după ce vom trece la cele veşnice... 

în semn de respect am oprit o clipă reportofo- 
nul, pentru că lacrimile părintelui Gheorghe au înce- 
put să coboare pe obraji, în glas, pe barbă. 

După o pauză în care nimeni n-a schiţat nici un 
gest, într-o tăcere plină de pioşenie, am aşteptat alte 
mărturii de mare sensibilitate. 

Noi considerăm că atît pentru noi doi preoţii 
de aici, cit şi pentru ceilalţi clerici ai Bisericii Orto- 
doxe din Grecia este valabilă invitaţia pe care ne-a 
lăsat-o Părintele Cleopa, chiar dacă, atunci cind vom 
merge la Sihăstria, Părintele Cleopa ne va vedea de 
deasupra, din ceruri... 

Cît despre Părintele Cleopa nu îndrăznesc să 
spun cîte ceva prin cuvintele noastre, pentru că el se 
află mereu deasupra cuvintelor noastre. 

Ca părinte duhovnicesc, cît şi din poziţia în 
care mă aflu în această biserică, pot doar atît să 
exprim în mod profund... recunoştinţa noastră deo- 
sebită pentru ceea ce a făcut Părintele Cleopa în via- 
ţa dînsului, atît pentru viaţa religioasă din România, 
cît şi pentru Ortodoxia noastră, în general. 

Părintele Cleopa a fost, este şi va fi un mare 
capitol pentru Ortodoxia noastră, cît şi un punct de 
referinţă în ceea ce priveşte omul. Aceasta pentru că 
Părintele Cleopa a iubit, după iubirea pentru Bunul 
Dumnezeu, a iubit omul în general, şi de aceea per- 
soana dînsului reprezintă o figură marcantă, deose- 
bită, pentru omenire, în general. 

Am avut fericirea să-l cunosc pe Părintele Cleo- 
pa nu numai la mănăstirea dînsului din România, cît 
şi aici, la noi, în biserica noastră şi de asemenea. 






am avut fericirea să-l găzduiesc şi la mine, în casa 
mea şi consider că, în continuare, în casa mea există 
binecuvîntarea dată, cîştigată de trecerea Părintelui 
Cleopa prin casa mea. 

Am în biblioteca mea fotografia Părintelui Cleo- 
pa pe care am păstrat-o cu deosebită dragoste, după 
cum am, de asemenea, şi fotografia unui alt mare 
părinte duhovnicesc român, Elefterie Mihail. Pe a- 
mîndouă aceste fotografii le voi păstra alături, ca 
două icoane, reprezentînd două figuri ale sfinţeniei 
în Ortodoxia noastră. 

Părintele Cleopa a fost şi va rămîne pentru Or- 
todoxia noastră un propovăduitor al învăţăturii pa- 
tristice. 

Desigur, momentul acesta este un moment de 
pierdere mare pentru Biserica Ortodoxă Română, cît 
şi pentru Ortodoxia noastră, în general, dar cred că 
de acolo de unde este. Părintele Cleopa va continua 
să ne privească şi să ne sprijine. Noi vom continua 
să studiem cărţile lui pentru a lua din ele lumină şi 
pentru a ne continua lucrarea noastră duhovnicească. 

Din tot sufletul ne rugăm Conducătorului Bise- 
ricii, Domnului nostru Iisus Hristos, să dea şi mai 
departe asemenea făclii de lumină şi sfinţenie în Bi- 
serica Ortodoxă Românească, cît şi în general, în 
Ortodoxia noastră, pentru ca să putem să ne conti- 
nuăm activitatea şi să putem îndeplini misiunea noas- 
tră în cadrul Bisericii. 

De asemenea, ne rugăm lui Dumnezeu ca mă- 
năstirea care l-a găzduit pe Părintele Cleopa pînă în 
ultimele clipe ale acestuia, să o ajute Bunul Dumne- 
zeu, începînd cu stareţul Mănăstirii Sihăstria, părin- 

tele Victorin, cit şi pe toţi ceilalţi fraţi care sînt aco- 
lo, să-i ajute Bunul Dumnezeu ca din rindul lor să 
apară, pe viitor, mulţi ca Părintele Cleopa. 

Cu ajutorul lui Dumnezeu şi cu harul Domnu- 
lui, mîine dimineaţă, eu şi părintele Vasile Tsimuris 
vom fi împreună la Sfînta Liturghie pe care o vom 
oficia în memoria Părintelui Cleopa. 

în biserica goală la acea oră, am lăsat un buchet 
de luminări arzînd... flacăra lor dreaptă ne strecura în 

suflet o stare dureroasă.. . 

Picături de regret, în ochi, pe buze, pe chip. 

în uşa bisericii, părintele Gheorghe şi părintele 
Vasile au rămas cu mîinile încrucişate... 

Paşii noştri fără vlagă pe caldarîmul Pireului. 
Lumină din vorbele auzite aici, departe de ţară. 

La ceas de despărţire, rugă de cursă lungă întru 

pomenirea Părintelui Cleopa. 

Rugă şi în Elada unde puterea paşilor Părintelui 
Cleopa a reuşit să lase o prezenţă permanentă în şi 
pentru frumuseţea lumii Ortodoxe, o frumuseţe pur- 
tată peste mări şi ţări şi de acest mare duhovnic al 
neamului românesc. 

Lumînările ard şi la Atena... şi în Athos, la Pro- 
dromu şi la Lacu, dar şi în alte locuri cu mari adîn- 
cimi duhovniceşti. 

Lumînările ard... Puterea lor, puterea rugăciu- 
nii luminează drumul Părintelui Cleopa spre aştrii de 
unde ne va privi, în fiecare zi, în fiecare noapte, de 
unde ne va ocroti şi ne va îndemna mereu, cît vom fi 
pe acest pămînt, să poposim cît mai des la lăcaşele 
sfinte ale Ortodoxiei. Şi sigur, în drumurile noastre, 

în popasurile noastre vom auzi, vom simţi înveşmîn- 
tarea unui cunoscut şi drag ecou: Mînca-v-ar Raiul... 
Minca-v-ar Raiul... Mînca-v-ar RaiuL.."* 



Mircea Motrici, 

Suceava 




Duhovnic şi ucenic. 
în amintirea vremurilor de altădată. 

„Nu se poate spune în cîteva cuvinte viaţa lui smerită, 

i 

ascultarea lui, tăcerea, rugăciunea şi nevoinţa lui de zi şi noapte. 
Pe lîngă acestea, era înzestrat de Dumnezeu şi cu o memorie 
deosebită, avînd o clară şi adîncă înţelegere a tuturor lucrurilor. 

Studii deosebite nu avea, decît doar cele cîteva clase 



primare. Adevăratele studii le-a făcut însă în cei zece ani de 
ascultare la oile schitului pe munte, care i-au format o adevărată 
universitate duhovnicească. 



Acolo, în urma oilor, în seninul nopţilor şi in sinul curat al 
naturii, acolo a învăţat el tainele Sfintei Scripturi, a deprins 
cuvintele Sfinţilor Părinţi şi a practicat o curată viaţă 
călugărească. De la oi a învăţat blîhdetea, din cărţi adîncul 
învăţăturii, de la izvoare bucuria lacrimilor, din murmurul 
codrilor dulceaţa sfintei ri .^itini" (Părintele Ioanichie). 

